ഹോട്ട്സ്പോട്ട്: ചാത്തന്നൂർ ഇടതനുകൂലം, ബി.ജെ.പിക്ക് വളർച്ച | hotspot chathannoor assembly constituency | Madhyamam\ndate_range3March 2021 3:22 AM GMT\nഹോട്ട്സ്പോട്ട്: ചാത്തന്നൂർ ഇടതനുകൂലം, ബി.ജെ.പിക്ക് വളർച്ച\nകൊല്ലം: കഴിഞ്ഞ തവണ കൊല്ലം ജില്ലയിൽ യഥാർഥ ത്രികോണ മത്സരം നടന്ന ഏക മണ്ഡലമാണ് ചാത്തന്നൂർ. ഇടതാഭിമുഖ്യമുള്ളപ്പോൾതന്നെ കോൺഗ്രസുകാരെയും ജയിപ്പിക്കാൻ മടികാട്ടിയിട്ടുമില്ല.\nഅതിനാൽ എൽ.ഡി.എഫ് - യു.ഡി.എഫ് എന്നതിനപ്പുറം നിർണായക റോളിൽ ബി.ജെ.പി അവിടെ എത്തുമെന്ന് ആരും കരുതിയിരുന്നില്ല.\nഎന്നാൽ, കഴിഞ്ഞ തവണ ഫലം വന്നപ്പോൾ എൽ.ഡി.എഫ് ജയിക്കുകയും യു.ഡി.എഫിനെ പിന്നിലാക്കി ബി.ജെ.പി രണ്ടാം സ്ഥാനത്തെത്തുകയുമായിരുന്നു. നിയമസഭാ തെരഞ്ഞെടുപ്പുകളിൽ ഇടതുശക്തി കേന്ദ്രമായി തുടരുന്ന കൊല്ലത്ത് ബി.ജെ.പിക്ക് കണ്ണുവെക്കാൻ ധൈര്യം നൽകിയത് ചാത്തന്നൂരിലെ ഫലമാണ്.\nബി.ജെ.പിയുടെ എ േഗ്രഡ് മണ്ഡലം\nഎൽ.ഡി.എഫിലെ ജി.എസ്. ജയലാലിന് (സി.പി.ഐ) 34407 വോട്ടിെൻറ ഭൂരിപക്ഷമാണ് 2016 ൽ ലഭിച്ചത്. ബി.ജെ.പിയുടെ ബി.ബി. ഗോപകുമാറിന് കിട്ടിയത് ആ ഭൂരിപക്ഷത്തെക്കാൾ കുറഞ്ഞ വോട്ടാണ് (33199). യു.ഡി.എഫിലെ ശൂരനാട് രാജശേഖരന് ലഭിച്ചത് 30139 വോട്ടും.\nയു.ഡി.എഫിെൻറയും ബി.ജെ.പിയുടെയും വോട്ടുകൾ ചേരുമ്പോഴും ജയലാലിന് ലഭിച്ച 67606 നെക്കാൾ 1268 വോട്ട് കുറവാണ്. എങ്കിലും, ബി.ജെ.പി രണ്ടാം സ്ഥാനത്തുവന്നത് ശ്രദ്ധേയമാണ്. മുൻ അധ്യാപകനും മണ്ഡലത്തിലെ പ്രബല ശക്തിയായ എസ്.എൻ.ഡി.പി യൂനിയെൻറ പ്രസിഡൻറുമായിരുന്ന ഗോപകുമാറിെൻറ വ്യക്തിപരമായ സ്വാധീനം ബി.ജെ.പിയുടെ മുന്നോട്ടുവരവിനുള്ള കാരണങ്ങളിലൊന്നായിരുന്നു.\nഎന്നാൽ, അതിനുശേഷം അവർ നടത്തിയ പ്രവർത്തനങ്ങൾ ഗുണം ചെയ്തുവെന്നാണ് കഴിഞ്ഞ തദ്ദേശതെരഞ്ഞെടുപ്പ് ഫലം കാണിക്കുന്നത്. മണ്ഡലത്തിൽപെട്ട കല്ലുവാതുക്കൽ ഗ്രാമപഞ്ചായത്ത് ഭരണം ഏറ്റവും വലിയ ഒറ്റകക്ഷിയെന്ന നിലയിൽ ബി.ജെ.പി പിടിച്ചു.\nപരവൂർ നഗരസഭയിൽ ഉൾെപ്പടെ മണ്ഡലത്തിലെ പലയിടത്തും നിർണായക ശക്തിയായി മാറുകയും ചെയ്തു. അതുകൊണ്ടാണ് ബി.ജെ.പി ചാത്തന്നൂരിനെ എ ഗ്രേഡ് പട്ടികയിൽ ഉൾപ്പെടുത്തിയത്. നിലവിൽ ബി.ജെ.പി ജില്ല പ്രസിഡൻറ് കൂടിയായ ഗോപകുമാർ നേരത്തേതന്നെ പ്രചാരണ പ്രവർത്തനങ്ങൾ തുടങ്ങിയിട്ടുണ്ട്. എന്നാൽ, സുരേഷ് ഗോപി അടക്കമുള്ളവർ വരുമെന്ന പ്രചാരണവും ഉയർന്നിരുന്നു.\nഎൽ.ഡി.എഫ്, യു.ഡി.എഫ് സ്ഥാനാർഥികൾ നിർണായകം\nജനകീയനായ നിലവിലെ എം.എൽ.എ ജി.എസ്. ജയലാലിനെതിരെ പാർട്ടിക്കുള്ളിൽ നിന്നുതന്നെ ഉയർന്ന എതിർപ്പുകൾ അദ്ദേഹത്തിനെതിരായ പാർട്ടി നടപടികളിലാണ് എത്തിയത്.\nജയലാലിനെ ഒതുക്കാനുള്ള തന്ത്രങ്ങളുടെ ഭാഗമായിരുന്നു പാർട്ടിക്കുള്ളിൽ നിന്നുതന്നെയുയർന്ന വിവാദങ്ങൾ. ഇൗ വിഭാഗീയത തെരഞ്ഞെടുപ്പിലും തുടർന്നാൽ അത് എൽ.ഡി.എഫിനെ ബുദ്ധിമുട്ടിലാക്കും. അതുപോലെതന്നെ മണ്ഡലത്തിൽ സ്വാധീനമൊന്നുമില്ലാത്ത ഫോർവേഡ് ബ്ലോക്കിന് സീറ്റ് നൽകാനുള്ള നീക്കമാണ് യു.ഡി.എഫിൽ നടക്കുന്നത്.\nഅങ്ങനെയാണെങ്കിൽ അതിനെതിരെ കോൺഗ്രസിൽനിന്ന് എതിർപ്പുയരും. ബി.ജെ.പിയുടെ ശക്തിയാക്കാളേറെ യു.ഡി.എഫിെൻറയും എൽ.ഡി.എഫിെൻറയും സ്ഥാനാർഥി നിർണയമായിരിക്കും ചാത്തന്നൂരിൽ നിർണായകമാകുക.\n1965 ലാണ് ചാത്തന്നൂര് നിയോജകമണ്ഡലം രൂപവത്കരിച്ചത്. അന്നുമുതൽ നടന്ന തെരഞ്ഞെടുപ്പുകളില് സി.പി.ഐ ഒമ്പതുവട്ടവും കോൺഗ്രസ് മൂന്നുതവണയും ജയിച്ചു. പരവൂർ നഗരസഭയും ആദിച്ചനല്ലൂർ, ചാത്തന്നൂർ, കല്ലുവാതുക്കൽ, പൂതകുളം, പൂയപ്പള്ളി എന്നീ ഗ്രാമപഞ്ചായത്തുകളും ഉൾപ്പെടുന്നതാണ് മണ്ഡലത്തിെൻറ ചിത്രം.\nജി.എസ്. ജയലാൽ (സി.പി.ഐ) -67606\nബി.ബി. ഗോപകുമാർ (ബി.ജെ.പി) -33199\nശൂരനാട് രാജശേഖരൻ (കോൺ.)-30139\nTAGS:assembly election 2021 hotspot chathannoor\nNews Summary - hotspot chathannoor assembly constituency


സിബിഎസ്ഇ 12-ാം ക്ലാസ് ഫലം പ്രസിദ്ധീകരിച്ചു |\nഎല്ലാം പറഞ്ഞപോലെ..! വിമതനീക്കത...\nകോട്ടയത്ത് രണ്ട് ആരോഗ്യ പ്രവർ...\nMonday, July 13, 2020 1:32 PM IST\nന്യൂഡൽഹി: സിബിഎസ്ഇ 12-ാം ക്ലാസ് പരീക്ഷയുടെ ഫലം പ്രസിദ്ധീകരിച്ചു. കേന്ദ്രമന്ത്രി രമേശ് പൊഖ്രിയാൽ നിഷാങ്കാണ് ഇക്കാര്യം അറിയിച്ചത്. വിദ്യാര്‍ഥികള്‍ക്ക് cbseresults.nic.in എന്ന വെബ്സൈറ്റില്‍നിന്ന് ഫലം അറിയാം.\n88.78 ശതമാനമാണ് വിജയം. 92.15 ശതമാനം പെണ്‍കുട്ടികളും 86.15 ശതമാനം ആണ്‍കുട്ടികളും വിജയിച്ചു. മാര്‍ക്ക് അടിസ്ഥാനത്തിലുള്ള മെറിറ്റ് ലിസ്റ്റ് ഇത്തവണ ഉണ്ടായിരിക്കില്ല. തിരുവനന്തപുരം മേഖലയിലാണ് കൂടിയ വിജയശതമാനം (97.67).\nകോവിഡ് പശ്ചാത്തലത്തിൽ നിരവധി പ്രതിസന്ധികൾക്ക് നടുവിലായിരുന്നു ഇത്തവണ പരീക്ഷകൾ നടന്നത്. പരീക്ഷ നടത്താത്ത വിഷയങ്ങള്‍ക്ക് ഇന്‍റേണല് അസസ്മെന്‍റിന്‍റെയും നേരത്തെ നടത്തിയ പരീക്ഷകളുടെയും അടിസ്ഥാനത്തിലാണ് മൂല്യനിര്‍ണയം നടത്തിയത്.\nപത്തനംതിട്ട: പത്തനംതിട്ട ജില്ലയിൽ 75 പേർക്കു കോവിഡ് സ്ഥിരീകരിച്ചു. രോഗം സ്ഥിരീകരിച്ചവരിൽ 12 പേർ വിദ...


ഒടുവിൽ മോഡിയും സംഘവും കർഷകർക്ക് മുന്നിൽ കീഴടങ്ങി ; ഉപാധികൾ കേന്ദ്രം അംഗീകരിച്ചതോടെ ചർച്ചക്ക് തയ്യാറായി കർഷകർ ! - British Kairali\nകര്‍ഷകപ്രക്ഷോഭം അഞ്ച് ദിവസം പിന്നിടവെ കേന്ദ്രവുമായി ചര്‍ച്ചക്ക് തയ്യാറായി കര്‍ഷകര്. ചർച്ചയിൽ പങ്കെടുക്കാനായി കർഷകർ മുന്നോട്ട് വെച്ച ഉപാധികൾ കേന്ദ്രം അംഗീകരിച്ചതോടെ 35 കര്‍ഷക പ്രതിനിധികള് ദല്‍ഹിയില് നടക്കുന്ന ചര്‍ച്ചയില് പങ്കെടുക്കും. കോർഡിനേഷൻ കമ്മിറ്റിയെ ചർച്ചക്ക് വിളിക്കണമെന്നായിരുന്നു കർഷക സംഘടനകളുടെ ആവശ്യം. കേന്ദ്രം ഉപാധികൾ അംഗീകരിച്ച സാഹചര്യത്തിൽ കർഷകർ ചർച്ചയിൽ പങ്കെടുക്കും.\nകര്‍ഷക പ്രതിനിധികളായ 32 പേരും മറ്റ് മൂന്ന് പേരുമടക്കം 35 പേരാണ് ചര്‍ച്ചയില് പങ്കെടുക്കുന്നത്. ഇവര് ചര്‍ച്ചക്കായി സിംഗു അതിര്‍ത്തിയില് നിന്നും പുറപ്പെട്ടു. ആദ്യം ഡിസംബര് 3നായിരുന്നു കേന്ദ്രം കര്‍ഷകരുമായി ചര്‍ച്ച നടത്താന് തീരുമാനിച്ചിരുന്നത്. എന്നാല് പ്രക്ഷോഭം ശക്തിയാര്‍ജിച്ചതോടെ ഒടുവില് ഡിസംബര് ഒന്നിന് തന്നെ കേന്ദ്രം ചര്‍ച്ചക്ക് സന്നദ്ധത അറിയിക്കുകയായിരുന്നു.\nനേരത്തെ കേന്ദ്രം വിളിച്ച ചര്‍ച്ചയില് 32 പേരെ മാത്രം പങ്കെടുപ്പിക്കുന്നതിനെതിരെ കര്‍ഷക പ്രതിനിധികള് രംഗത്തുവന്നിരുന്നു. ഇത് അംഗീകരിക്കാന് കഴിയില്ലെന്ന് കര്‍ഷക പ്രതിനിധികള് അറിയിച്ചു. 500 ല് അധികം സംഘങ്ങളുള്ളപ്പോള് വെറും 32 സംഘങ്ങളെ മാത്രം ചര്‍ച്ചയ്ക്ക് വിളിച്ചത് ശരിയായ നടപടിയല്ലെന്നാണ് കര്‍ഷകര് ആദ്യം പ്രതികരിച്ചിരുന്നത്.\nഉപരോധങ്ങളും അധിനിവേശവും നിറഞ്ഞുനിൽക്കുന്ന ജീവിതത്തിൽ മാധ്യമപ്രവർത്തനം മഹ ഹുസ്സൈനിക്ക് വെറുമൊരു തൊഴിലല്ല. മറിച്ച് വ്യവസ്ഥാപിതമായി അടിച്ചമർത്തപ്പെട്ട ഒരു ജനതയുടെ ശബ്ദമായി മാറുകയാണ് അവർ. ”സ്വതന്ത്രമായ നിലപാടുകളെ, ഫലസ്തീന്റെ ആത്മാവ് ചോരാതെ ആവിഷ്കരിക്കുന്ന മാധ്യമപ്രവർത്തക”. ഈ വർഷത്തെ മാർട്ടിൻ അഡ്‌ലെർ പ്രൈസ് നേടിയ മിഡിൽ ഈസ്റ്റ് ഐയ്യുടെ ഫ്രീലാൻസ് മാധ്യമപ്രവർത്തകയും, മനുഷ്യാവകാശ പ്രവർത്തകയുമായ മഹ ഹുസ്സൈനിയെ റോറി പെക്ക് ട്രസ്റ്റ് അടയാളപ്പെടുത്തുന്നത് ഇങ്ങനെയാണ്. ഫലസ്തീൻ ജനതയുടെ പോരാട്ട ചരിത്രങ്ങളും, രാഷ്ട്രീയ വിശകലനവും, […]\nവിമാന വിലക്ക് നീക്കൽ: മന്ത്രിസഭ യോഗത്തിൽ തീരുമാനമായില്ല\nപച്ചജീവനോടെ കന്യാസ്ത്രീകളെ കിണറ്റില് മുക്കിക്കൊന്നാലും ആരും ചോദിക്കാനില്ല; ലൂസി കളപ്പുര എഴുതിയ കുറിപ്പ്\nനോർക്ക സഹായങ്ങൾക്ക് രജിസ്‌ട്രേഷൻ നിർബന്ധമില്ലെന്ന് കൊച്ചി റീജ്യണൽ മാനേജർ\nജലസംഭരണിയോ അനുബന്ധ ചെലവുകളോ കൂടാതെ 120ലധികം കുടുംബങ്ങള്‍ക്ക് കുടിവെള്ളം സുലഭം\nദുബായ് ഡ്യൂടി ഫ്രീ നറുക്കെടുപ്പിലെ സമ്മാനങ്ങള് ഇത്തവണയും സ്വന്തമാക്കിയത് ഇന്ത്യക്കാര്\nലോകത്തെ ഏറ്റവും വലിയ പ്രവാസി സമൂഹം ഇന്ത്യക്കാർ: യുഎന് റിപ്പോര്‍ട്ട്


ഓഹരി വിപണിയില് വന് കുതിപ്പ്; സെന്‍സെക്‌സ് റെക്കോര്‍ഡ് ഉയരത്തില് - Malayalivartha.com Widgets Magazine\nഓഹരി വിപണിയില് വന് കുതിപ്പ്; സെന്‍സെക്‌സ് റെക്കോര്‍ഡ് ഉയരത്തില്\n12 MAY 2014 01:01 AM IST\nഓഹരി വിപണികളില് വന് കുതിപ്പ്. സെന്‍സെക്‌സ് 400 പോയിന്റുകളോളം ഉയര്‍ന്ന് റെക്കോര്‍ഡ് ഉയരത്തിലെത്തി. ദേശീയ ഓഹരി സൂചികയായ നിഫ്റ്റിയില് വന്‍കുതിപ്പ് രേഖപ്പെടുത്തി. ഡോളറിനെതിരെ രൂപയുടെ മൂല്യവും ഉയര്‍ന്നു. ബോംബെ സ്‌റ്റോക് എക്‌സ്‌ചേഞ്ച് ആയ സെന്‍സെക്‌സില് രാവിലെ നടന്ന വ്യാപാരത്തില് 310 ഉയര്‍ന്ന് 23304 പോയിന്റിലെത്തി. നിഫ്റ്റി 88 പോയിന്റ് ഉയര്‍ന്ന് 6947ലെത്തി. രൂപയുടെ മൂല്യം 60ന് താഴെയെത്തി. ലോക്‌സഭാ തെരഞ്ഞെടുപ്പിന്റെ ഫലപ്രഖ്യാപനം അടുത്തിരിക്കെ നരേന്ദ്ര മോദിയുടെ നേതൃത്വത്തില് ബിജെപി സര്‍ക്കാര് അധികാരത്തിലേറുമെന്ന വിലയിരുത്തലാണ് വിപണിയില് കുതിപ്പിനിടയാക്കിയത്.\nഎസ്.എസ്.എല്.സി, പ്ലസ് ടു മോഡല് പരീക്ഷകള് ഇന്ന് തുടക്കം... രാവിലെ 9.40 ന് പരീക്ഷ തുടങ്ങും, സ്‌കൂളുകളില് പ്രത്യേക ക്രമീകരണങ്ങള്, കൊവിഡ് ഭീഷണി നിലനില്‍ക്കുന്നതിനാല് ഉത്തരക്കടലാസ് വാങ്ങിയ ശേഷം പൊതുപ (14 minutes ago)\nരണ്ടാം ഘട്ടം ഇന്നുമുതല്...... 60 വയസ് കഴിഞ്ഞവര്‍ക്കുള്ള കോവിഡ് വാക്‌സിന് രജിസ്ട്രേഷന് ഇന്നുമുതല് ആരംഭിക്കും.... അവരവര്‍ക്ക് ഇഷ്ടമുള്ള കേന്ദ്രങ്ങളും ദിവസവും ബുക്ക് ചെയ്യാം (32 minutes ago)\nമ്യാന്മറിൽ പ്രതിഷേധം നടത്തുന്നവർക്കെതിരെ പൊലീസ് വെടിവെയ്പ്പ്; ഏഴുപേർ കൊല്ലപ്പെട്ടു (13 hours ago)


കടലാക്രമണം തടയാന് പൂന്തുറയില് ഓഫ് ഷോര് ബ്രേക്ക് വാട്ടര് പദ്ധതി | janakeeyam\nപത്തനംതിട്ട:കോവിഡ് വാക്‌സിനേഷന് നാളെ മുതല് ജില്ലയിലെ തിരഞ്ഞെടുക്കപ്പെട്ട ഒന്‍പത് കേന്ദ്രങ്ങളില് ആരംഭിക്കും. രാവിലെ ഒന്‍പതു മുതല് രജിസ്‌ട്രേഷന് ആരംഭിക്കും. 10.30ന് പ്രധാനമന്ത്രിയുടെ വെബ്കാസ്റ്റിംഗിനു ശേഷം വാക്‌സിനേഷന് തുടങ്ങും. ആദ്യഘട്ടത്തില് ഗവണ്‍മെന്റ്, സ്വകാര്യ മേഖലയിലെ ആരോഗ്യപ്രവര്‍ത്തകര്‍ക്കാണ് വാക്‌സിന് നല്‍കുന്നത്. രണ്ടാംഘട്ടത്തില് കോവിഡ് പ്രതിരോധവുമായി ബന്ധപ്പെട്ട മുന്‍നിര പ്രവര്‍ത്തകര്‍ക്കും, മൂന്നാംഘട്ടത്തില് പൊതുജനങ്ങള്‍ക്കുമാണ് വാക്‌സിന് നല്‍കുക.\nആദ്യ ഡോസ് വാക്‌സിന് എടുത്തവര്‍ക്ക് രണ്ടാം ഡോസ് വാക്‌സിനും ഉറപ്പുവരുത്തും. വാക്‌സിന് എടുത്തു കഴിഞ്ഞാലും നിലവിലുള്ള കോവിഡ് പ്രതിരോധ മാര്‍ഗങ്ങള് എല്ലാവരും പാലിക്കേണ്ടതാണ്. ഒരു ദിവസം ഒരു സെന്ററില് 100 പേര്‍ക്കാണ് നിലവില് വാക്‌സിന് നല്‍കുക. ഇപ്പോള് നിശ്ചയിച്ചിരിക്കുന്ന കേന്ദ്രങ്ങളില് രാവിലെ ഒന്‍പതു മുതല്‍വൈകിട്ട് അഞ്ചുവരെയാണ് കുത്തിവെപ്പ്. വാക്‌സിന് സ്വീകരിക്കാനായി എപ്പോള് ഏത് കേന്ദ്രത്തില് എത്തണമെന്നത് സംബന്ധിച്ച് ആരോഗ്യപ്രവര്‍ത്തകര്‍ക്ക് മൊബൈലില് സന്ദേശം ലഭിക്കും.\nവാക്‌സിനേഷനു ശേഷം ഏതെങ്കിലും വ്യക്തിക്ക് പാര്‍ശ്വഫലങ്ങള് ശ്രദ്ധയില്‍പ്പെട്ടാല് അതിനുള്ള സജ്ജീകരണങ്ങള് ഒരുക്കിയിട്ടുണ്ട്.\nവാക്‌സിനേഷനായി വരുന്നവര് തിരിച്ചറിയല് രേഖയായി ആധാര് കൊണ്ടുവരണം.ഗര്‍ഭിണികള്, മുലയൂട്ടുന്ന അമ്മമാര്, 18 വയസില് താഴെയുള്ളവര് എന്നിവര്‍ക്ക് വാക്‌സിന് നല്‍കില്ല.വാക്‌സിന് വിതരണത്തിനുള്ള എല്ലാ സജ്ജീകരണങ്ങളും പൂര്‍ത്തിയായിട്ടുണ്ട്. വാക്‌സിനേഷനു മുന്നോടിയായി ജില്ലയിലെ ക്രമീകരണങ്ങള് ആരോഗ്യമന്ത്രി കെ.കെ. ശൈലജ വീഡിയോ കോണ്‍ഫറന്‍സിലൂടെ വെള്ളിയാഴ്ച അവലോകനം ചെയ്തു.\nക്രിസ്മസിനോട് അനുബന്ധിച്ച് കോവിഡ് മാനദണ്ഡങ്ങൾ കാറ്റിൽപറത്തി ഡിജെ പാർട്ടി. തലസ്ഥാനത്തെ പൊഴിക്കരയിലാണ് പാർട്ടി നടന്നത്. കോവിഡ് നിയന്ത്രണങ്ങൾ ഒന്നുമില്ലാതെ സംഘടിപ്പിച്ച ആഘോഷ പരിപാടിയിൽ ആയിരത്തിൽ കൂടുതൽ ആളുകൾ പങ്കെടുത്തു. ‘ഫ്രീക്സ്’ എന്ന പേരിലുള്ള യുവജന കൂട്ടായ്മയുടെ നേതൃത്വത്തില് പൊഴിയൂര് ബീച്ചിലാണ് ഡിജെ പാർട്ടി സംഘടിപ്പിച്ചത്. ഡിജെ പാർട്ടിക്ക് അനുമതി വാങ്ങിയിരുന്നില്ല. സംഭവവുമായി ബന്ധപ്പെട്ട കേസെടുത്തതായി പൊലീസ് അറിയിച്ചു. സംഘാടകര്‍ക്കെതിരേ തുടര് നടപടി സ്വീകരിക്കുമെന്നും പൊലീസ് വ്യക്തമാക്കി. രാവിലേയും രാത്രിയുമായി 13 മണിക്കൂറോളം നീണ്ടുനിന്ന പരിപാടിയാണ് നടന്നത്. ബീച്ചില് […]\nകൊച്ചി കോര്‍പ്പറേഷനിലെ ഗാന്ധിനഗര് ഡിവിഷൻ ഇക്കുറിയും അത്ഭുതങ്ങൾ ഒന്നും നടന്നില്ല. ഉപതെരഞ്ഞെടുപ്പില് ഡിവിഷൻ ഇടതുമുന്നണി സ്ഥാനാര്‍ത്ഥി ബിന്ദു ശിവന് വിജയിച്ചു. കോണ്‍ഗ്രസിന്റെ പി ഡി മാര്‍ട്ടിനെയാണ് പരാജയപ്പെടുത്തിയത്. 687 വോട്ടുകള്‍ക്കാണ് ബിന്ദുവിന്റെ വിജയം. കൗണ്‍സിലറായിരുന്ന സിപിഎമ്മിലെ കെ കെ ശിവന് അന്തരിച്ചതിനെ തുടര്‍ന്നുണ്ടായ ഒഴിവിലാണ് ഉപതിരഞ്ഞെടുപ്പ് നടന്നത്. കഴിഞ്ഞ തവണ 115 വോട്ടിന്റെ ഭൂരിപക്ഷത്തിലായിരുന്നു എല്‍ഡിഎഫ് ജയം. അന്തരിച്ച ശിവന്റെ ഭാര്യയായ ബിന്ദുവിനെ മല്‍സരിപ്പിക്കാന് സിപിഎം തീരുമാനിക്കുകയാിരുന്നു. തിരുവാങ്കുളം പഞ്ചായത്ത് മുന് പ്രസിഡന്റാണ് ബിന്ദു ശിവന്. കഴിഞ്ഞ […]


ഡി.ആർ.ഡി.ഒ. ശാസ്ത്രജ്ഞൻ ചമഞ്ഞ് യുവാവ് ഡൽഹിയിലും തട്ടിപ്പുനടത്തി | 23May2020\nഡി.ആർ.ഡി.ഒ. ശാസ്ത്രജ്ഞൻ ചമഞ്ഞ് യുവാവ് ഡൽഹിയിലും തട്ടിപ്പുനടത്തി\nവ്യാജമായി ഉണ്ടാക്കിയ ഡി.ആർ.ഡി.ഒ. തിരിച്ചറിയൽ കാർഡ്\nകോഴിക്കോട് : ഡിഫൻസ് റിസർച്ച് ആൻഡ് ഡെവലപ്‌മെന്റ് ഓർഗനൈസേഷൻ (ഡി.ആർ.ഡി.ഒ.) വിഭാഗത്തിലെ ശാസ്ത്രജ്ഞൻ ചമഞ്ഞ് തട്ടിപ്പുനടത്തിയ കേസിൽ അറസ്റ്റിലായ അരുൺ പി. രവീന്ദ്രൻ (36) ഡൽഹിയിലും സാമ്പത്തിക ക്രമക്കേട് നടത്തി.\nഅഞ്ചുവർഷം ഡൽഹിയിൽ താമസിച്ച ഇയാൾ ആറുമാസം മുമ്പാണ് കേരളത്തിലേക്കു വന്നത്. കേന്ദ്രസർക്കാർ സ്ഥാപനത്തിലെ പലർക്കും സൗകര്യമുള്ളയിടത്തേക്ക് സ്ഥലംമാറ്റം വാഗ്ദാനംചെയ്തും പണം തട്ടി. ഡി.ആർ.ഡി.ഒ.യിൽനിന്ന് കിട്ടുന്ന സൗജന്യ വിമാനടിക്കറ്റ് ഉപയോഗിച്ച് പല സുഹൃത്തുക്കൾക്കും യാത്രാസൗകര്യം ഒരുക്കിയിട്ടുണ്ട്.\nസിവിൽ സർവീസ് പരീക്ഷയുടെ കൂടിക്കാഴ്ചയ്ക്ക് ക്ഷണിച്ചുകൊണ്ടുള്ള യൂണിയൻ പബ്ലിക് സർവീസ് കമ്മിഷന്റെ വ്യാജകത്ത് നിർമിച്ചതായും കണ്ടെത്തിയിട്ടുണ്ട്. ഒമ്പതാം ക്ലാസ്‌വരെ വിദ്യാഭ്യാസം നേടിയ അരുൺ അഖിലേന്ത്യാ എൻട്രൻസ് പരീക്ഷയിൽ 118-ാം റാങ്ക് ജേതാവാണെന്നും എം.ടെക്. ബിരുദധാരിയാണെന്നും പറഞ്ഞാണ് ആളുകളെ പരിചയപ്പെട്ടിരുന്നത്. സംശയം തോന്നാതിരിക്കാൻ ഡി.ആർ.ഡി.ഒ. ശാസ്ത്രജ്ഞൻ എന്ന വ്യാജ തിരിച്ചറിയൽ കാർഡും നിർമിച്ചിട്ടുണ്ട്. പ്രതിരോധമന്ത്രാലയത്തിലും കേന്ദ്ര ആഭ്യന്തര മന്ത്രാലയത്തിലുമുള്ള ചില ഉദ്യോഗസ്ഥരുമായി ഇയാൾക്ക് ബന്ധമുണ്ടെന്നാണ് അറിയുന്നത്. '


ശരീരത്തിൽ പലതവണ അപമര്യാദയായി സ്പർശിച്ചു|women|crime|manorama news|manorama online|breaking news\nശരീരത്തിൽ പലതവണ അപമര്യാദയായി സ്പർശിച്ചു; പരാതിപ്പെട്ടപ്പോൾ ഉപദ്രവം കൂടി; വനിത കുറ്റവാളി പറയുന്നു\nമനോരമ ലേഖകൻ November 30, 2021 12:29 PM IST\nപ്രായപൂർത്തിയാകാത്ത കുട്ടികളെ ലൈംഗിക ബന്ധങ്ങൾക്കു പ്രേരിപ്പിച്ചു എന്ന കുറ്റത്തിന് അറസ്റ്റിലായി തടവിൽ കഴിയുന്ന ബ്രിട്ടനിലെ സാമൂഹിക പ്രവർത്തക പരാതിയുമായി രംഗത്ത്. 59 വയസ്സുകാരിയായ ജിസ്‌ലൈൻ മാക്സ്‌വെൽ ആണ് മോശം സാഹചര്യങ്ങളിലൂടെയാണ് താൻ കടന്നുപോകുന്നതെന്ന പരാതി പറയുന്നത്. തടവു കേന്ദ്രത്തിൽ പീഡിപ്പിക്കപ്പെടുന്നതായാണ് മാക്സ്‌വെല്ലിന്റെ പരാതി. ശക്തമായ ആരോപണങ്ങളെ തുടർന്ന് കഴിഞ്ഞ വർഷമാണ് അവർ അറസ്റ്റിലായത്. ന്യൂ ഹാം ഷെയറിൽ 156 ഏക്കർ വിസ്തീർണമുള്ള ബംഗ്ലാവിൽ നിന്നാണ് മാക്സ് വെല്ലിനെ കസ്റ്റഡിയിൽ എടുത്തത്.\nമാക്‌സ്‌വെൽ അതിദയനീയ സാഹചര്യങ്ങളിലാണെന്ന് അവരുടെ അഭിഭാഷകരും ചൂണ്ടിക്കാട്ടുന്നു. ശരീര ഭാരം കുറഞ്ഞതിനു പുറമെ മുടിയും കൊഴിയുന്നു. ബ്രൂക് ലിന്നിലെ മെട്രോപൊളിറ്റൻ ഡിറ്റൻഷൻ കേന്ദ്രത്തിലാണ് മാക്‌സ് വെൽ ഇപ്പോഴുള്ളത്. തനിക്കെതിരെയുള്ള ആരോപണങ്ങൾ തെറ്റാണെന്ന് തെളിയിക്കാനുള്ള വാദങ്ങൾ തയാറാക്കാൻ പോലും അവർക്ക് കഴിയുന്നില്ലെന്നും അഭിഭാഷകർ ചൂണ്ടിക്കാട്ടുന്നു. ഇങ്ങനെ പോയാൽ കോടതിയിൽ അവർ നിരായുധയാകുമെന്നും അത് കേസ് അവർക്കെതിരെ തിരിക്കുന്നതിനു കാരണമാകുമെന്നും കൂടി അവർ ചൂണ്ടിക്കാട്ടി. തീവ്ര പ്രകാശം അടിക്കുന്ന മുറിയിലാണത്രേ അവർ ഇപ്പോഴുള്ളത്. കണ്ണിനു സംരക്ഷണത്തിനു വേണ്ടി മാക്സിൻ അപേക്ഷിച്ചിരുന്നു. എന്നാൽ ഇതുവരെ നൽകിയിട്ടില്ല.\nതടഞ്ഞുവയ്ക്കൽ കേന്ദ്രത്തിലെ പരിചാരകർ മോശമായി പെരുമാറുന്നതിനു പുറമെ ശരീരത്തിൽ അപമര്യാദയായി സ്പർശിക്കുന്നുമുണ്ടെന്നാണ് അവര് പറയുന്നത്. ഇപ്പോൾ 17 മാസത്തിലധികമായി മാക്‌സ് വെൽ തടവിൽ തന്നെയാണ്. മാക്‌സ് വെൽ ആത്മഹത്യയ്ക്കു ശ്രമിച്ചേക്കുമെന്ന റിപ്പോർട്ടുകളെ തുടർന്ന് സദാ സമയവും അവർ നിരീക്ഷണത്തിലാണ്. അതിനാൽ ഉറങ്ങാൻ പോലും കഴിയുന്നില്ല. ഇതിനോടകം ആറു പ്രാവശ്യം തന്നെ ജയിൽ മോചിതയാക്കണം എന്ന ആവശ്യം അവർ ഉന്നിയിച്ചിരുന്നു. എന്നാൽ, എല്ലാ അപേക്ഷകളും തിരസ്‌കരിക്കപ്പെട്ടു. അടുത്ത തിങ്കളാഴ്ചയാണ് ഇനി കേസിൽ വാദം കേൾക്കുന്നത്. കുറ്റാരോപണങ്ങൾ എല്ലാം തെളിഞ്ഞാൽ ഒരുപക്ഷേ മാക്‌സ് വെൽ ഇനി പുറം ലോകം കാണില്ല. 40 വർഷം വരെ നീളുന്ന ജയിൽ ശിക്ഷയാണ് അവരെ കാത്തിരിക്കുന്നത്.\nപരിചാരകർ ഓരോ 15 മിനിറ്റ് കൂടുമ്പോഴും മാക്‌സ് വെല്ലിനെ ഉണർത്തുമത്രേ. വാ തുറന്നു വരെ പരിശോധിക്കും. രാത്രിയിലും 15 മിനിറ്റ് ഇടവിട്ടുള്ള പരിശോധനയുണ്ട്. ഇതുകൊണ്ടാണ് അവർക്ക് സമാധാനത്തോടെ ഉറങ്ങാൻ കഴിയാതെ വരുന്നത്. ശുചിമുറികളിലെ നാറ്റം അസഹസ്യമാണത്രേ. പല തവണ ഇത് ചൂണ്ടിക്കാണിച്ചെങ്കിലും പരിഹരിക്കാൻ ഒരു നടപടിയും എടുത്തിട്ടില്ല. ഭക്ഷണ സാധനങ്ങൾ തീരെ മോശമാണെന്ന പരാതിയും ഉണ്ട്. സാലഡ് പോലും മോശമാണെന്നാണ് അവർ അഭിഭാഷകരോട് പറഞ്ഞത്. പലപ്പോഴും ശാരീരിക മർദനത്തിനും വിധേയയാക്കാറുണ്ടത്രേ. മുറിയിലേക്ക് തള്ളിയിടുകയാണ് പതിവ്. ഭിത്തിയിലും മറ്റും ചേർത്തു നിർത്തി ഉപദ്രവിക്കാറുമുണ്ടത്രേ. പല തവണയായി ശരീരത്തിൽ അപമര്യാദയായി സ്പർശിക്കുന്നു. പരാതിപ്പടുമ്പോൾ ഇത്തരം പീഡനങ്ങൾ കൂടുകയാണത്രേ.\nനിങ്ങൾ പ്രത്യേകതയുള്ള ആളല്ല. നിങ്ങൾക്കു മാത്രം ഒരു പ്രത്യേക പരിഗണനയും കിട്ടാൻ പോകുന്നില്ല. പരാതിപ്പെട്ടാൽ ജഡ്ജി പോലും നിങ്ങളുടെ സഹായത്തിന് എത്തില്ല - ഇങ്ങനെയാണത്രേ പലപ്പോഴും അവർക്ക് മറുപടി കിട്ടുന്നത്. എഴുതാൻ മേശയോ കസേരയോ കൊടുത്തിട്ടില്ല. കോവിഡ് പ്രോട്ടോക്കോളും പാലിക്കുന്നില്ല. മാസത്തിൽ മുപ്പത് മിനിറ്റ് മാത്രം ഫോൺ ചെയ്യാൻ അനുവാദമുണ്ട്.\nഇ മെയിൽ നോക്കാൻ അനുവദിച്ചിട്ടേയില്ല. എന്നാൽ മറ്റു തടവുകാർക്ക് മാസം 500 മിനിറ്റ് വരെ ഫോൺ വിളിക്കാൻ അനുവാദം കൊടുത്തിട്ടുണ്ടെന്നും ചൂണ്ടിക്കാണിക്കുന്നു. ഈ മാസം 22 ന് മാക്സ് വെല്ലിന്റെ സഹോദരീ സഹോദരൻമാർ ഇക്കാര്യം ഐക്യരാഷ്ട്ര സഭയുടെ ശ്രദ്ധയിൽപ്പെടുത്തി കത്തെഴുതിയിരുന്നു. എന്നാൽ ഇതുവരെയും നടപടികളൊന്നും കൈക്കൊണ്ടിട്ടില്ല.അതേസമയം ഇപ്പോഴത്തെ സാഹചര്യം മാക്‌സ് വെല്ലിന് വളരാനും നന്നാകാനുമുള്ള സമയമാണെന്നും ചിലർ ചൂണ്ടിക്കാണിക്കുന്നു. പ്രത്യേകിച്ചും നേരത്തേ ചെയ്ത തെറ്റുകൾക്ക്. എന്നാലും തടവുകാർക്ക് അനുവദിച്ചിരിക്കുന്ന മനുഷ്യാവകാശങ്ങൾ പോലും നിഷേധിക്കുന്നതിനെതിരെയാണ് അഭിഭാഷകർ ശ്രദ്ധ ക്ഷണിക്കുന്നത്.\nEnglish Summary: Mouldy Salad, Smelly Toilets: Jailed Socialite Ghislaine Maxwell's Charge


ഹിജാബ് മാറ്റാതെ വിമാനത്തില് കയറ്റില്ല; മുസ്‌ലിം യുവതിയോട് ഉദ്യോഗസ്ഥര് – Chandrika Daily\nBy chandrika Saturday April 15, 2017 14:59 pm\nഹിജാബ് മാറ്റാതെ വിമാനത്തില് കയറ്റില്ല; മുസ്‌ലിം യുവതിയോട് ഉദ്യോഗസ്ഥര്\nറോം: ഹിജാബ് മാറ്റാതെ വിമാനത്തില് കയറാനാവല്ലെന്ന് പറഞ്ഞതായി ഇന്ത്യാനേഷ്യക്കാരിയായ മുസ്ലിം യുവതിയുടെ പരാതി. റോമിലെ കായാംപിനോ വിമാനത്താവളത്തിലാണ് ഉദ്യോഗസ്ഥരുടെ ഭാഗത്തുനിന്ന് ഹിജാബ് ധരിച്ചതിന്റെ പേരില് ദുരനുഭവം നേരിടേണ്ടി…\nറോം: ഹിജാബ് മാറ്റാതെ വിമാനത്തില് കയറാനാവല്ലെന്ന് പറഞ്ഞതായി ഇന്ത്യാനേഷ്യക്കാരിയായ മുസ്ലിം യുവതിയുടെ പരാതി. റോമിലെ കായാംപിനോ വിമാനത്താവളത്തിലാണ് ഉദ്യോഗസ്ഥരുടെ ഭാഗത്തുനിന്ന് ഹിജാബ് ധരിച്ചതിന്റെ പേരില് ദുരനുഭവം നേരിടേണ്ടി വന്നത്.\nഇന്ത്യാനേഷ്യക്കാരിയായ അഘ്‌നിയയോടാണ് ഹിജാബ് എടുത്തുമാറ്റാന് ഉദ്യോഗസ്ഥര് ആവശ്യപ്പെട്ടത്. ‘നിങ്ങളെ വിശദമായി പരിശോധിക്കുന്നത് വരെ ഞങ്ങള്‍ക്ക് ആശങ്കയുണ്ട്’ എന്ന് വിമാനത്താവളത്തിലെ ഉദ്യോഗസ്ഥര് പറഞ്ഞതായി ഡെയ്‌ലി മെയ്ല് റിപ്പോര്‍ട്ട് ചെയ്തു.\nവെയ്ല് ധരിച്ചെത്തിയ കന്യാസ്ത്രീകളെ കടന്നുപോകാന് അനുവദിച്ചു. മുസ്‌ലിം യുവതികളോട് മാത്രമാണ് അവര്‍ക്ക് പ്രശ്‌നമെന്ന് പരാതിക്കാരി പറഞ്ഞു. ഉദ്യോഗസ്ഥര് കയര്‍ക്കുന്നതിന്റെയും നോട്ടീസ് ബോര്‍ഡ് ചൂണ്ടിക്കാട്ടി അതില് പറയുന്ന പോലെ ഹിജാബ് മാറ്റാനും പറയുന്ന വീഡിയോ യുവതി റെക്കോര്‍ഡ് ചെയ്തിരുന്നു.\nനിങ്ങള്‍ക്ക് മുടിയില് എന്തുവേണമെങ്കിലും ഒളിപ്പിക്കാന് കഴിയും. ഹിജാബ് മാറ്റിയില്ലെങ്കില് എന്തെങ്കിലും ഒളിപ്പിച്ചിട്ടുണ്ടോയെന്ന് എങ്ങനെ മനസ്സിലാവും എന്നൊക്കെ ഉദ്യോഗസ്ഥ ചോദിക്കുന്നതായി വീഡിയോവില് കാണാം. എന്നാല് തന്നെ പ്രത്യകമായി ലക്ഷ്യമിടുന്നുവെന്ന് ആരോപിച്ച് ഹിജാബ് മാറ്റാന് യുവതി തയാറായില്ല.\nപിന്നീട് സോഷ്യല് മീഡിയയില് വീഡിയോ പോസ്റ്റ് ചെയ്ത യുവതി താന് ഭീകരവാദിയല്ലെന്നും തനിക്കൊന്നും മറക്കാനില്ലെന്നും അവര് ആ പോസ്റ്റില് കുറിക്കുന്നു.


എറണാകുളം – വരാപ്പുഴ റൂട്ടിലെ 90 കളിലെ നൊസ്റ്റാൾജിക് ബോട്ട് യാത്രകൾ.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/എറണാകുളം – വരാപ്പുഴ റൂട്ടിലെ 90 കളിലെ നൊസ്റ്റാൾജിക് ബോട്ട് യാത്രകൾ..\nJuly 1, 2018\tLeaveacomment 3,808 Views\nവിവരണം – പ്രശാന്ത് എസ്.കെ., ചിത്രങ്ങൾ – ഗൂഗിൾ.\nബോട്ടുയാത്രകൾ മിക്കവരും നടത്തിയിട്ടുണ്ടാകും. മിക്കവരും വിനോദസഞ്ചാരം എന്ന നിലയിലുമായിരിക്കും ബോട്ട് യാത്രകൾ നടത്തിയിരിക്കുന്നത്. എന്നാൽ വാഹനങ്ങളും ബസ് സർവ്വീസുകളും റോഡും ഒക്കെ എത്തിച്ചേരാത്ത കാലത്ത് പുറംലോകത്തേക്കു പോകുവാനായി ബോട്ടിനെ ആശ്രയിക്കേണ്ടി വരുന്ന ആളുകളുണ്ട്. ആലപ്പുഴക്കാർക്ക് ഇന്നും അങ്ങനെത്തന്നെയാണ്. എന്നാൽ ഞാൻ ഇവിടെ പറയുവാൻ പോകുന്നത് എറണാകുളത്തെ ബോട്ട് യാത്രകളെക്കുറിച്ചാണ്. അതിനുമുൻപ് ആദ്യം ഞങ്ങളുടെ നാടിനെക്കുറിച്ച് അറിയണം. എറണാകുളം ജില്ലയിലെ കടമക്കുടി പഞ്ചായത്തിലെ കോതാട് എന്ന നാല് വശവും വെള്ളത്താൽ ചുറ്റപ്പെട്ട ഒരു ദ്വീപായിരുന്നു ഞങ്ങളുടെ ലോകം. ഇന്ന് ഇതൊരു ദ്വീപ് അല്ല കേട്ടോ. ചിറ്റൂരുമായി ബന്ധിപ്പിച്ചുകൊണ്ടുള്ള പാലവും കണ്ടെയ്‌നർ റോഡും ആസ്റ്റർ മെഡിസിറ്റിയുമൊക്കെ വന്നതു മൂലം കോതാട് ഇന്നൊരു സിറ്റി ലെവലിലേക്ക് ഉയർന്നു വരികയാണ്.\nഏകദേശം 23 വർഷങ്ങൾക്ക് മുൻപ്… അന്ന് എനിക്ക് പ്രായം അഞ്ചു വയസ്സ്. അന്നത്തെ എന്റെ യാത്രകൾ എന്നു പറയുന്നത് കൊച്ചി – പള്ളുരുത്തി ഭാഗത്തുള്ള ബന്ധുക്കളുടെ വീട്ടിലേക്കുള്ള വിരുന്നു പോക്കായിരുന്നു. അച്ഛൻ ഗൾഫിൽ ആയിരുന്നതിനാൽ ഞാനും അമ്മയും മാത്രമായിരിക്കും യാത്രികർ. അവിടുന്നൊക്കെ തിരിച്ചു വരുന്ന വഴിക്ക് ഞങ്ങൾ എറണാകുളം ജെട്ടിയിൽ ബസ്സിറങ്ങും. തെക്കേ ജെട്ടി എന്നായിരുന്നു അന്ന് എറണാകുളം ബോട്ട് ജെട്ടിയെ പറഞ്ഞിരുന്നത്. കാരണം ഹൈക്കോർട്ടിൽ നിന്നും വൈപ്പിൻ ഭാഗത്തേക്കൊക്കെ അന്ന് ഇളം നീലനിറത്തിലുള്ള കിൻകോ ബോട്ടുകൾ സർവ്വീസ് നടത്തിയിരുന്നു. പഴയ സിനിമകളിലെ ചില സീനുകളിലൊക്കെ ഈ കിങ്കോ ബോട്ടുകൾ ഇന്നും നമുക്ക് കാണാം.\nഎറണാകുളം ജെട്ടിയിൽ ബസ്സിറങ്ങിയ ശേഷം അവിടെ നിന്നുള്ള വരാപ്പുഴ ബോട്ടിൽ കയറുക എന്നതായിരുന്നു ഞങ്ങളുടെ ലക്‌ഷ്യം. ഇന്നത്തെപ്പോലത്തെ ജെട്ടി ആയിരുന്നില്ല അന്ന്. ഇന്ന് കാണുന്ന ചിൽഡ്രൻസ് പാർക്കിലെ കുളമായിരുന്നു അന്നത്തെ ഞങ്ങളുടെ ബോട്ട് ജെട്ടി. കായലിൽ നിന്നും ചെളി നിറഞ്ഞ ഈ ഭാഗത്തേക്ക് ബോട്ട് ജീവനക്കാർ കഴുക്കോൽ കൊണ്ട് കുത്തിയായിരുന്നു ബോട്ടുകൾ കയറ്റുകയും ഇറക്കുകയും ഒക്കെ ചെയ്തിരുന്നത്. അന്നത്തെ എറണാകുളം ജെട്ടി നമ്മളെ കണ്ണുകെട്ടി കൊണ്ടുപോയാലും മണത്തു തിരിച്ചറിയുമായിരുന്നു. ചെളിയുടെയും പഴങ്ങൾ ചീഞ്ഞതിന്റെയും ഒന്നിച്ചുള്ള മണമായിരുന്നു അവിടെ. പക്ഷെ ഈ മണമൊന്നും അന്ന് ഞങ്ങൾക്ക് മുഷിച്ചിൽ ഉണ്ടാക്കിയിരുന്നില്ല എന്നതായിരുന്നു സത്യം. ബോട്ടിൽ കയറുന്നതിനു മുൻപായി സമീപത്തെ കടയിൽ നിന്നും നല്ല മധുരമുള്ള നാരങ്ങാ സർബത്ത് പതിവായിരുന്നു. സർബത്തും കുടിച്ച് വയർ നിറച്ച ശേഷം പിന്നെ ബോട്ടിലേക്ക് കയറുകയായി.\nഞങ്ങൾ ചെല്ലുന്ന സമയങ്ങളിൽ മിക്കവാറും അധികമാരും ബോട്ടിൽ കാണില്ല. നേരെ അമ്മയുടെ കൂടെ പിൻഭാഗത്തുള്ള ലേഡീസ് ഏരിയയിലേക്ക്. സത്യത്തിൽ ബോട്ട് യാത്രകൾ ആസ്വദിക്കാൻ ഏറ്റവും നല്ലത് മുന്നിലത്തെ പുരുഷന്മാരുടെ ഏരിയയായിരുന്നു. പക്ഷെ എന്ത് ചെയ്യാം നമ്മൾ അന്ന് ചെറിയ പയ്യനല്ലേ. അങ്ങനെ സമയമാകുമ്പോൾ ബോട്ട് അവിടെ നിന്നും പുറപ്പെടും. അടുത്ത ജെട്ടി എറണാകുളം ഹൈക്കോർട്ട് ആണ്. അവിടെ നിന്നാണ് കൂടുതലാളുകൾ ബോട്ടിൽ കയറുക. കുറച്ചു സമയം ഹൈക്കോർട്ടിൽ ബോട്ട് നിർത്തിയിടുമായിരുന്നു. ആ സമയത്ത് കപ്പലണ്ടി കച്ചവടക്കാർ തങ്ങളുടെ കച്ചവടം പൊടിപൊടിക്കും.മിക്കവാറും ഹൈക്കോർട്ട് ജെട്ടിയിൽ നിന്നും ബോട്ടിൽ യാത്രക്കാർ നിറഞ്ഞു കവിഞ്ഞു കാണും. പ്രത്യേകിച്ച് വൈകുന്നേരങ്ങളിൽ. ഏകദേശം ഒന്നര മണിക്കൂർ ആയിരുന്നു എറണാകുളത്തു നിന്നും ഞങ്ങളുടെ കോതാട് ജെട്ടിയിലേക്കുള്ള ബോട്ടിന്റെ സഞ്ചാര സമയം.\nഇവിടുന്നു ബോട്ട് വിട്ടു കഴിഞ്ഞാൽ പിന്നെ സ്ഥിര യാത്രക്കാരുടെ കലാപരിപാടികൾ തുടങ്ങുകയായി. ബോട്ടിന്റെ എഞ്ചിൻ കൂടിനു മുകളിൽ ചീട്ടുകളിക്കാരായിരിക്കും സ്ഥാനം പിടിച്ചിട്ടുണ്ടാകുക. മുന്നിലെ പുരുഷന്മാരുടെ ഏരിയയിൽ പത്രം വായനയും ചൂടൻ ചർച്ചകളുമൊക്കെയായിരിക്കും. പ്രണയജോഡികളുടെ ഇടം ഇതിനെല്ലാം ഇടയിലെ ഭാഗത്തായിരിക്കും. പിന്നിലെ സ്ത്രീകളുടെ ഭാഗത്താണെങ്കിൽ വീട്ടുവിശേഷങ്ങളും പരദൂഷണവും കുശുമ്പും ഒക്കെയായിരിക്കും. മുളവുകാട് ഭാഗത്തുള്ള ജെട്ടികൾ എല്ലാം അടുത്തു കഴിഞ്ഞാൽ ബോട്ടിലെ തിരക്ക് അൽപ്പം കുറയും. പിന്നെ ഒരു ലോഡ് ആളുകൾ ഇറങ്ങുന്ന ജെട്ടി ഞങ്ങളുടെ തൊട്ടടുത്തുള്ള ‘പിഴല’ യാണ്.\nബോട്ട് യാത്രയിൽ മാത്രം ലഭിക്കുന്ന സൗഹൃദങ്ങളുണ്ടായിരുന്നു അന്ന്.വല്ലപ്പോഴും മാത്രം യാത്ര ചെയ്യുകയാണെങ്കിലും എല്ലാ വിശേഷങ്ങളും പങ്കുവെച്ച് അവസാനം തങ്ങളുടെ ജെട്ടിയാകുമ്പോൾ ചിരിച്ചുകൊണ്ട് ഇറങ്ങിപ്പോകുന്ന എത്രയെത്രയാളുകൾ. പ്രായം ചെറുതായിരുന്നെങ്കിലും ഇതൊക്കെ ഞാൻ അന്നേ ശ്രദ്ധിക്കുമായിരുന്നു. ബോട്ട് ജീവനക്കാരും എല്ലാവരുടെയും പരിചയക്കാരായിരുന്നു. ബോട്ടിൽ ടിക്കറ്റ് കൊടുക്കുന്നയാളെ ‘മാഷ്’ എന്നായിരുന്നു അറിയപ്പെട്ടിരുന്നത്. ലോട്ടറി കച്ചവടം നടത്തിയിരുന്ന സെന്റ് ജോസഫ് ബോട്ടിലെ പൊക്കം കുറഞ്ഞ മാഷിനെ ഇന്നും ഞാൻ ഓർക്കുന്നു. അതുപോലെ ബോട്ട് കേടായി ഞങ്ങളുടെ നാട്ടിലെ ജെട്ടിയിൽ കെട്ടിയിട്ടപ്പോൾ കിഴക്കുള്ള ചാരായ ഷാപ്പിൽ പോയി മിനുങ്ങി തിരികെ ആടിയാടി വന്ന വാട്ടർ ലില്ലി ബോട്ടിലെ മാഷിനെയും മറക്കാൻ പറ്റുമോ? ചില സിനിമകളിൽ കാണുന്നപോലെ അന്ന് കുടിച്ചു വെളിവിലാതെ ബോട്ട് ജെട്ടിയിലേക്ക് നടന്നു വന്ന മാഷിനെ കാണാനായി കുട്ടികളും മുതിർന്നവരുമടക്കം എത്രയാളുകളാണ് പിന്നാലെ വന്നിരുന്നത്. ഇതെല്ലാം ഇന്നും ഒരു ചിരിയോടെ ഓർത്തിരിക്കുന്ന ബോട്ടോർമ്മകൾ ആണ്.\nഎത്രയെത്ര ബോട്ടുകളായിരുന്നു അന്ന് എറണാകുളം – വരാപ്പുഴ റൂട്ടിൽ ഓടിയിരുന്നത്. അവയുടെ പേരുകളെല്ലാം ഇന്നും കാണാപ്പാഠമാണ്. എലിസബത്ത് റാണി എന്നൊരു വങ്കൻ ബോട്ടുണ്ടായിരുന്നു ഈ റൂട്ടിൽ. കൂട്ടത്തിൽ ഏറ്റവും വലുത് ഈ ബോട്ടായിരുന്നു. എന്നാൽ ഇതിനും മുന്നേ ഒലിവിയ കുമാരി എന്നൊരു ബോട്ട് സർവ്വീസ് നടത്തിയിരുന്നു. ആ ബോട്ട് കണ്ട ഓര്മ എനിക്കില്ല. ഇതായിരുന്നത്രെ ഏറ്റവും വലിയ ബോട്ട്. അത് പോയതോടെയാണ് വലിപ്പത്തിൽ ഒന്നാം സ്ഥാനം എലിസബത്ത് റാണി സ്വന്തമാക്കിയത്. എലിസബത്ത് റാണി പിന്നീട് പേരുമാറ്റി ശ്രീ ചിത്തിരയായി. പിന്നെ വാട്ടർ ലില്ലി, തെരേസ ബേബി, ഹെൽഡ ബെന്നി, സെന്റ് ജോസഫ്, സെന്റ് മത്തേവൂസ്, ഐശ്വര്യ, വിഷ്ണുപ്രിയ, വേളാങ്കണ്ണി തുടങ്ങിയവയായിരുന്നു അവ. കൂട്ടത്തിൽ ഏറ്റവും ചെറുത് ഐശ്വര്യയായിരുന്നു. വല്ലാത്ത ശബ്ദവും ഇളക്കവും കൊണ്ട് ഒട്ടും യാത്രാസുഖം തരുന്നതായിരുന്നില്ല ഐശ്വര്യയിലെ യാത്രകൾ. അതുകൊണ്ട് ഇതിൽ ഞാൻ അധികം യാത്ര ചെയ്തിട്ടില്ല.\nഈ ബോട്ട് സർവീസുകൾക്ക് ഒരു തിരിച്ചടിയായത് കോതാട് – ചിറ്റൂർ പാലത്തിന്റെ വരവോടെയായിരുന്നു. പാലം വന്നതോടെ ഞങ്ങളുടെ നാട്ടിലേക്ക് ബസ് സർവ്വീസുകൾ ആരംഭിച്ചു തുടങ്ങി. ആളുകൾ ബോട്ട് യാത്രകൾ ഒഴിവാക്കുവാൻ തുടങ്ങി. ട്രിപ്പുകൾ നഷ്ടത്തിലായതോടെ ബോട്ടുകൾ ക്രമേണ സർവ്വീസ് നിർത്തുവാൻ തുടങ്ങി. അങ്ങനെ വന്നു വന്ന് അവസാനം എറണാകുളം – വരാപ്പുഴ റൂട്ടിൽ വേളാങ്കണ്ണി എന്ന ഒരു ബോട്ട് മാത്രമായി. അവസാനം അതും നിന്നു. ഞാൻ അടക്കമുള്ള ആളുകൾ തിരക്കിൻറെ ലോകത്തേക്ക് ചേക്കേറുകയായിരുന്നു. ആ കാലഘട്ടത്തിലെ ആളുകളുടെയുള്ളിൽ എന്നും നല്ല ഓർമ്മകൾ നിലനിർത്തിക്കൊണ്ട് ഞങ്ങളുടെ ബോട്ട് യുഗം അങ്ങനെ അവസാനിച്ചു. ഇന്നും എനിക്കൊരാഗ്രഹമുണ്ട്. പഴയപോലെ എറണാകുളം ജെട്ടിയിൽ നിന്നും ഞങ്ങളുടെ നാട്ടിലേക്ക് അന്നത്തെപ്പോലെ ഒരു ബോട്ട് യാത്ര.. നടക്കില്ലെന്നറിയാം. എങ്കിലും…


ധീരന്മാർക്ക് പ്രണാമം; ഇന്നത്തെ വീക്ഷണം എഡിറ്റോറിയൽ – Veekshanam\nധീരന്മാർക്ക് പ്രണാമം; ഇന്നത്തെ വീക്ഷണം എഡിറ്റോറിയൽ\nഊട്ടിയിലെ കൂനൂരിൽ സൈനിക ഹെലികോപ്ടർ തകർന്ന് സംയുക്ത സൈനിക മേധാവി ബിപിൻ റാവത്തും അദ്ദേഹത്തിന്റെ ഭാര്യയുമടക്കം 13 പേർ മരണപ്പെട്ടത് അതീവ ദുഃഖകരമാണ്. സുലൂർ വ്യോമകേന്ദ്രത്തിൽ നിന്ന് വെല്ലിംഗ്ടൺ കന്റോൺമെന്റിലെ ഡിഫൻസ് സർവീസ് കോളജിലേക്ക് പോവുകയായിരുന്ന ഹെലികോപ്ടറിൽ ബിപിൻ റാവത്തിനൊപ്പം ഭാര്യ മധുലിക റാവത്ത്, ബ്രിഗേഡിയർ ലിദർ, ലഫ്റ്റനന്റ് കേണൽ ഹർജീന്ദ്ര സിംഗ്, നായിക്മാരായ ഗുരുദേവ സിംഗ്, ജിതേന്ദ്രകുമാർ, ലാൻസ് നായിക് വിവേക്കുമാർ, സായി സോജ, ഹവിൽദാർ സദ്പാൽ തുടങ്ങിയവർ മരണപ്പെട്ടു. ആദ്യം 11 പേരുടെ മരണമായിരുന്നു സ്ഥിരീകരിച്ചിരുന്നത്. അപകടത്തെ സംബന്ധിച്ച് വ്യോമസേന അന്വേഷണത്തിന് ഉത്തരവിട്ടിട്ടുണ്ട്. ഡൽഹിയിൽ അടിയന്തര മന്ത്രിസഭ ഉപസമിതി യോഗവും ഉന്നത സൈനിക ഉദ്യോഗസ്ഥരുടെ യോഗവും ചേർന്ന് സ്ഥിതിഗതികൾ വിലയിരുത്തുകയുണ്ടായി. രാജ്യത്തെ ആദ്യത്തെ സംയുക്തസേന തലവനായ ബിപിൻ റാവത്ത് അപകടത്തിൽപ്പെടുന്നത് രണ്ടാംതവണയാണ്. 2015-ൽ നാഗാലാന്റിലുണ്ടായ ഹെലികോപ്ടർ അപകടത്തിൽനിന്ന് അത്ഭുതകരമായി രക്ഷപ്പെടുകയായിരുന്നു. അപകട കാരണം മോശം കാലാവസ്ഥയും മൂടൽമഞ്ഞുമാണെന്നാണ് ആദ്യ നിഗമനമെങ്കിലും ഹെലികോപ്ടറിന്റെ സാങ്കേതിക തകരാറും പരിശോധിക്കേണ്ടതായുണ്ട്. ഉച്ചയ്ക്ക് 12 മണിക്ക് ശേഷമാണ് അപകടമുണ്ടായത്. വ്യോമസേനയുടെ എം ഐ 17 വി5 ഹെലികോപ്ടറാണ് അപകടത്തിൽപ്പെട്ടത്. കുറ്റമറ്റ സാങ്കേതിക മികവുള്ള ഈ ഹെലികോപ്ടറുകളാണ് വി വി ഐ പികളുടെ യാത്രക്ക് ഉപയോഗിക്കുന്നത്. പൂർണമായും കത്തിക്കരിഞ്ഞ നിലയിലായിരുന്നു എല്ലാ മൃതദേഹങ്ങളും. 80 ശതമാനം പൊള്ളലേറ്റ നിലയിലായിരുന്നു റാവത്തിന്റെ മൃതദേഹമെന്ന് ആദ്യ റിപ്പോർട്ടിൽ പറയുന്നു. ഒരു സെമിനാറിൽ പങ്കെടുക്കുന്നതിനായിരുന്നു അദ്ദേഹം യാത്ര പുറപ്പെട്ടത്. അപകടത്തെക്കുറിച്ച് അടിയന്തര അന്വേഷണത്തിന് വ്യോമസേന ഉത്തരവിട്ടിട്ടുണ്ട്. ഈ മേഖലയിൽ മൂന്നുദിവസമായി കനത്ത മൂടൽമഞ്ഞുണ്ടായിരുന്നുവെന്ന് നാട്ടുകാർ പറയുന്നു. സംയുക്തസേനാ മേധാവിയെപ്പോലുള്ള വി വി ഐ പികൾ സഞ്ചരിക്കുമ്പോൾ നടത്താറുള്ള അന്തരീക്ഷ നിരീക്ഷണവും പ്രോട്ടോകോളും പാലിക്കപ്പെട്ടിട്ടുണ്ടോ എന്നും അന്വേഷിക്കേണ്ടതാണ്. ഇത് വ്യക്തമാക്കിയില്ലെങ്കിൽ ഊഹാപോഹങ്ങളും അഭ്യൂഹങ്ങളും നിലനിൽക്കും. ഔദ്യോഗിക കേന്ദ്രത്തിൽ നിന്നല്ലാതെ മറ്റൊരിടത്തുനിന്നും കിട്ടുന്ന വാർത്തകൾ വിശ്വസനീയമായിരിക്കില്ല. ഇതുവരെ ഇന്ത്യൻ സൈന്യത്തിൽ ഇല്ലാത്തൊരു പദവി സൃഷ്ടിച്ചുകൊണ്ടാണ് സംയുക്തസേനാ മേധാവിയായി ബിപിൻ റാവത്ത് ഉയർത്തപ്പെട്ടത്. രാജ്യത്തെ ഏറ്റവും ഉയർന്ന സൈനിക പദവിയാണിത്.\nമിക്ക മൃതദേഹങ്ങളും തിരിച്ചറിയാനാവാത്ത വിധം കത്തിക്കരിഞ്ഞിരുന്നു. ഡി എൻ എ പരിശോധനയിലൂടെ മാത്രമേ തിരിച്ചറിയാനാവൂ. ഹെലികോപ്ടർ അന്തരീക്ഷത്തിൽ തീഗോളങ്ങൾ സൃഷ്ടിച്ച് പതിക്കുകയായിരുന്നുവെന്നാണ് ദൃക്‌സാക്ഷികൾ പറയുന്നത്. ആദ്യം രക്ഷാപ്രവർത്തനത്തിന് എത്തിയത് പ്രദേശവാസികളായിരുന്നു. പിന്നീടാണ് പ്രാദേശിക സൈന്യവിഭാഗവും പൊലീസും മറ്റും എത്തുന്നത്. മരണപ്പെട്ടത് സൈനിക മേധാവിയും മറ്റ് സൈനിക ഉദ്യോഗസ്ഥരുമായതുകൊണ്ട് സ്ഥിരീകരിക്കാൻ വൈകിയിരുന്നു.\nഅറുപത്തിമൂന്നുകാരനായ ബിപിൻ റാവത്ത് രാജ്യത്തെ ഒന്നാമത്തെ സൈനിക പദവിയിലെത്തുന്നത് 2020 ജനുവരി ഒന്നിനായിരുന്നു. സൈന്യത്തെ നവീകരിക്കുന്നതിലും നവീന ആയുധങ്ങൾ ശേഖരിക്കുന്നതിലും അതീവശ്രദ്ധാലുവായിരുന്നു അദ്ദേഹം. ഇരുപത്തിയാറാമത് കരസേനാ മേധാവി പദവിയിൽ നിന്നാണ് അദ്ദേഹം സംയുക്തസേനാ മേധാവി പദത്തിലെത്തുന്നത്. ലെഫ്റ്റനന്റ് ജനറലായിരുന്ന പിതാവ് ലക്ഷ്മൺ സിംഗ് റാവത്തിന്റെ പാത പിന്തുടർന്നുകൊണ്ടായിരുന്നു ബിപിൻ റാവത്ത് ഇന്ത്യൻ ആർമിയിൽ ചേരുന്നത്. ഇത്തരമൊരു അന്ത്യം ദാരുണമാണ്. അദ്ദേഹത്തോടൊപ്പം ജീവിതത്തിലെ സഹയാത്രികയായ ഭാര്യയും മറ്റ് പത്തോളം സഹപ്രവർത്തകരും മരണപ്പെട്ടത് ഈ ദുരന്തത്തിന്റെ വ്യാപ്തി വർദ്ധിപ്പിക്കുന്നു. അപകടത്തെ സംബന്ധിച്ച ആശങ്കയും ഉത്കണ്ഠയും രാജ്യമാകെ പടരുകയാണ്. അതിനാൽ സത്വരമായ അന്വേഷണം നടത്തി പിഴവ് കണ്ടെത്തണം. രാജ്യാതിർത്തിയിൽ ദിനംതോറും നമ്മുടെ സൈനികർ മരണപ്പെടുമ്പോൾ റാവത്തിനെപ്പോലെ ദീർഘപരിചയമുള്ള സൈനിക മേധാവികൾ ഇല്ലാതാവുന്നത് രാഷ്ട്രത്തിന് വലിയ നഷ്ടവും നാശവും സൃഷ്ടിക്കും. രാജ്യം പങ്കുവെയ്ക്കുന്ന വ്യസനത്തിലും റാവത്ത് അടക്കമുള്ള മരണപ്പെട്ട സൈനികരുടെ കുടുംബത്തിനുള്ള ദുഃഖത്തിലും പങ്കുചേരുന്നു. സൈന്യനായകനും സഹപ്രവർത്തകർക്കും ബിഗ് സല്യൂട്ട്.\nഓർമയിൽ ഇന്ന് : ഭരണഘടന നിർമാണസഭ ഉദ്ഘാടനം ചെയ്യപ്പെട്ടു\nകെ – റെയിൽ; കേന്ദ്ര സർക്കാർ വിട്ടു നിൽക്കണം: കെ സുധാകരൻ എംപി


Captain Raju, Nadodikattu, Sequel, Pavanai, Actor, ക്യാപ്റ്റന് രാജു, നാടോടിക്കാറ്റ്, ദാസനും വിജയനും, പവനായി, നടന്, രണ്ടാംഭാഗം\t- Malayalam Filmibeat\n| Published: Monday, December 5, 2011, 12:26 [IST]\nമദ്രാസ് പട്ടണത്തെ കിടുകിടാ വിറപ്പിച്ച അനന്തന് നമ്പ്യാരെന്ന അധോലോകനായകന്റെ ക്വട്ടേഷന് ഏറ്റെടുത്ത പവനായിയെ ഓര്‍മ്മയില്ലേ? ലുക്ക് മിസ്റ്റര്, ഐ ആം നോട്ട് എ അലവലാതി. ഐ ആം പവനായി. എ റിയല് പ്രൊഫഷണല്- മലപ്പുറം കത്തി മുതല് അള്‍ട്ര മോഡേണ് മെഷീന് ഗണ് വരെ ആയുധശേഖരത്തിലുള്ള പവനായിയെ പ്രേക്ഷകര് മറന്നിട്ടുണ്ടാവില്ല.\nതമിഴ്‌നാട് സിഐഡികളായ ദാസനും വിജയനും അതിസാഹസികമായി കൊലപ്പെടുത്തിയപ്പോള് പവനായി ശവമായെന്നൊരു ശൈലി പോലും മലയാളത്തില് രൂപം കൊണ്ടു. ദാസനും വിജയനും കാരണം മാനം പോയ ആ പാവം പ്രൊഫഷണല് കില്ലറെ മടക്കിക്കൊണ്ടു വരാനുള്ള ശ്രമത്തിലാണ് മലയാളത്തിന്റെ സ്വന്തം ക്യാപ്റ്റന് രാജു.\nയെന്തിരന് 2നായി രജനിയും ഷങ്കറും ?\nബിഗ് ബിയ്ക്ക് രണ്ടാം ഭാഗമോ? അമല് നീരദ്\nമത്തായിയിപ്പോള് ഉര്‍വശി ട്രാവല്‍സ് ഉടമ !\nഅയ്യരെപ്പോലെയാകുമോ ഹാരി ഐപിഎസ് ?\nബച്ചനും ശ്രീദേവിയും വീണ്ടും ഒന്നിയ്ക്കുന്നു\nRead more about: sequel captain raju pavanai 916 actor ക്യാപ്റ്റന് രാജു പവനായി 916 നടന് രണ്ടാംഭാഗം\nStory first published: Monday, December 5, 2011, 12:26 [IST]


സ്രാവ് കടിക്കുന്നതല്ല, തേങ്ങ വീഴുന്നതാണ് അപകടം; വര്‍ഷം 150 പേരെ തേങ്ങ കൊല്ലുന്നുണ്ടെന്ന് അറിയുമോ? | Webdunia Malayalam\nകേന്ദ്രസര്‍ക്കാര് നടത്തിയ കൂട്ടക്കൊലയാണ് മുംബൈയിലെ എൽഫിൻസ്റ്റണിൽ റെയിൽവേ സ്റ്റേഷനില് കണ്ടത്; രൂക്ഷവിമര്‍ശനവുമായി ശിവസേന\nഒരു വര്‍ഷം 150 പേരെ തേങ്ങ കൊല്ലുന്നുണ്ടെന്ന് അറിയുമോ? സത്യം അതാണ്. പല പഠനങ്ങളുടെയും അടിസ്ഥാനത്തിലാണ് ഇക്കാര്യം വ്യക്തമായിരിക്കുന്നത്. തേങ്ങ തലയില് വീണ് ഒരു വര്‍ഷം മരിക്കുന്നവരുടെ എണ്ണം 150ല് അധികമാണ്!\nഅതായത്, സ്രാവുകളേക്കാള് അപകടകാരിയാണ് തേങ്ങ എന്നര്‍ത്ഥം. സ്രാവുകളുടെ ആക്രമണത്തില് മരിക്കുന്നവരേക്കാള് കൂടുതല് പേര് തേങ്ങ തലയില് വീണാണ് മരിക്കുന്നതെന്നാണ് പഠനങ്ങള് പറയുന്നത്.\nതേങ്ങ തലയില് വീഴുമ്പോള് സിനിമയില് മാത്രമാണ് തമാശ. യഥാര്‍ത്ഥ ജീവിതത്തില് അതല്‍പ്പം കുഴപ്പം പിടിച്ച കാര്യമാണ്. തേങ്ങ തലയില് വീഴുമ്പോള് തലയിലും കഴുത്തിലും പുറത്തുമൊക്കെ ക്ഷതമേല്‍ക്കുന്നു. പാകമായ ഒരു തേങ്ങയ്ക്ക് ഒരു കിലോ മുതല് നാലുകിലോ വരെ ഭാരം വരാം. ഇത് 24 മുതല് 35 മീറ്റര് വരെ ഉയരത്തില് നിന്ന് തലയില് വീഴുമ്പോള് ഉണ്ടാകാവുന്ന ക്ഷതത്തിന്‍റെ ആഘാതം ആലോചിച്ച് നോക്കാവുന്നതേയുള്ളൂ.\nഉടന് തന്നെ മരണത്തിന് കാരണമാവുകയോ മരണത്തിലേക്ക് പതിയെ നയിക്കുകയോ പക്ഷാഘാതമുണ്ടാക്കുകയോ ഒക്കെ ചെയ്യാവുന്ന ഗുരുതരമായ ഒരു അപകടമാണ് ഇത്. തലയില് തേങ്ങ വീഴുന്ന നാലുപേരില് ഒരാള് മരിക്കുന്നു എന്നാണ് കണക്ക്. സ്രാവുകള് ആക്രമിച്ച് കൊലപ്പെടുത്തുന്നവരേക്കാള് 15 മടങ്ങ് അധികമാണത്രേ തേങ്ങ തലയില് വീണ് മരിക്കുന്നവരുടെ എണ്ണം!\nബീച്ചില് പോകുമ്പോഴും തണല് തേടി നടക്കുമ്പോഴുമെല്ലാം തെങ്ങിന്‍റെ ചുവട്ടില് നിന്ന് അല്‍പ്പം മാറിയിരിക്കാന് ഇനിമുതല് ശ്രദ്ധിക്കുമല്ലോ, അല്ലേ?\nഅമിതമായ തോതില് മായം; സംസ്ഥാനത്ത് നാല് പ്രമുഖ കമ്പനികളുടെ വെളിച്ചെണ്ണ നിരോധിച്ചു\nമായം കലര്‍ന്നിട്ടുണ്ടെന്ന കണ്ടെത്തലിനെ തുടര്‍ന്ന് സംസ്ഥാനത്തെ നാല് പ്രമുഖ കമ്പനികളുടെ ...\nമൂന്ന് വയസുള്ള കുഞ്ഞിനെ ജ്വല്ലറിയില് ഉപേക്ഷിച്ച് മുങ്ങിയ യുവതിയേയും കാമുകനേയും പൊലീസ് ...\nഹാദിയയുടെ വിവാഹം റദ്ദ് ചെയ്യാൻ കഴിയില്ലെന്ന് അറിയിച്ച സുപ്രീം കോടതിക്കെതിരെ കടുത്ത ...\nഎകെജിയെ അപമാനിക്കുന്നവര് അല്‍പ്പജ്ഞാനികളായ കൂപമണ്ഡൂകള്: വിഎസ്\nഅല്‍പ്പജ്ഞാനികളും ഹൃസ്വദൃഷ്ടികളുമായ ആളുകളാണ് എകെജിയെ അപമാനിക്കുന്നതെന്ന് ഭരണപരിഷ്‌കാര ...


Residential Land for Sale in Chemperi, Chemperi, Kannur | Real estate in Kannur\nപത്തു സെനറ്റ് സ്ഥലം വില്പനക്കുണ്ട് ....\nProperty ID P743993\nപത്തു സെനറ്റ് സ്ഥലം വില്പനക്കുണ്ട് . നെല്ലിക്കുട്ടി ടൌൺ യിൽ നിന്ന് പത്തു പതിനങ് മിനിറ്റ് ദൂരത്തിൽ മുണ്ടക്കയംപള്ളി റോഡ് , റോഡ് സൗകര്യം ഉണ്ട് , തെങ്ങാണ് ഉള്ളത് . വീട് വൈകാൻ പറ്റുന്ന തരത്തിലുള്ള സ്ഥലമാണ് . റേറ്റ് മൂന്ന് ലക്ഷം രൂപയാണ് . പള്ളി ,സ്കൂൾ ഇതെല്ലം അടുത്തായിട്ടാണ് ഉള്ളത്.\nAddress : മാത്യു,കട്ടിക്കാനയിൽ,മുണ്ടകയ്യാം പള്ളി റോഡ് യിൽ ,നെല്ലിക്കുട്ടി (പി.ഓ), ചെമ്പേരി (വഴി), കണ്ണൂർ ജില്ലാ കേരളം\nPlots for Sale in Chemperi below5Lakhs\nPosted by MEENU MATHEW


സ്‌ത്രീകൾക്ക് തുല്യാവകാശം നിഷേധിക്കപ്പെടുന്നു: ജസ്‌റ്റിസ് ചന്ദ്രു | Women | Deshabhimani | Saturday Dec 4, 2021\nകണ്ണൂർ സർവകലാശാല ജാനകിയമ്മാൾ ക്യാമ്പസിൽ പ്രഭാഷണത്തിനെത്തിയ ജസ്‌റ്റിസ് കെ ചന്ദ്രുവിന് വൈസ്‌ചാൻസലർ പ്രൊഫ. ഗോപിനാഥ് രവീന്ദ്രൻ ഉപഹാരം നൽകുന്നു.\nതലശേരി> ഭരണഘടന ഉറപ്പുനൽകുന്ന തുല്യത സ്‌ത്രീക്ക് നിഷേധിക്കപ്പെടുകയാണെന്ന് ജസ്‌റ്റിസ് കെ ചന്ദ്രു. കണ്ണൂർ സർവകലാശാല സ്‌കൂൾ ഓഫ് ലീഗൽ സ്‌റ്റഡീസ് ബാരിസ്‌റ്റർ എം കെ നമ്പ്യാർ ചെയർ സംഘടിപ്പിച്ച ചടങ്ങിൽ ‘ ഭരണഘടന തത്വശാസ്‌ത്രം: സാമൂഹികസമത്വവും വെല്ലുവിളികളും’ വിഷയം അവതരിപ്പിക്കുകയായിരുന്നു അദ്ദേഹം.\nആർട്ടിക്കിൾ 15 പ്രകാരം ഒരുവിധത്തിലും വിവേചനം പാടില്ല. എന്നാൽ, മധുരയിൽ ജഡ്‌ജിയായിരിക്കെ കുടുംബക്ഷേത്രത്തിലെ പൂജാരിയായ സ്‌ത്രീയെ തടഞ്ഞതിനെതിരായ ഹരജി പരിഗണിച്ചു. നമുക്ക് സ്‌ത്രീദൈവങ്ങളുള്ളപ്പോൾ പൂജ ചെയ്യാൻ സ്‌ത്രീകൾ പറ്റില്ലെന്ന് ഏത് തന്ത്രശാസ്‌ത്രത്തിലും വേദത്തിലുമാണ് പറഞ്ഞിട്ടുള്ളത്. നമ്മുടെ സംവിധാനം മാറ്റാൻ അഭിഭാഷകരും ന്യായാധിപരും മാത്രമല്ല, ജനങ്ങളും വിചാരിക്കണം. ‘ഫീസില്ലാതെ ജനങ്ങൾക്കുവേണ്ടി സൗജന്യമായി പ്രവർത്തിക്കണം' എന്നുപറഞ്ഞ ജസ്റ്റിസ് കൃഷ്ണയ്യരാണ് എന്റെ മാതൃക. നിയമത്തിനും നീതിക്കും നിർണായക സംഭാവന നൽകിയ പ്രമുഖ അഭിഭാഷകരിൽ ഒരാളാണ് ബാരിസ്റ്റർ എം കെ നമ്പ്യാറെന്നും ജസ്‌റ്റിസ് കെ ചന്ദ്രു പറഞ്ഞു.\nജാനകിയമ്മാൾ ക്യാമ്പസിൽ വൈസ്‌ചാൻസലർ പ്രൊഫ. ഗോപിനാഥ് രവീന്ദ്രൻ ഉദ്‌ഘാടനംചെയ്‌തു. നിയമവിഭാഗം മേധാവി ഡോ. ഷീന ഷുക്കൂർ അധ്യക്ഷയായി. ജസ്‌റ്റിസ് കെ ടി തോമസ്, അറ്റോർണി ജനറൽ കെ കെ വേണുഗോപാൽ, ക്യാമ്പസ് ഡയറക്ടർ ഡോ. അനൂപ്‌കുമാർ കേശവ്, സിൻഡിക്കറ്റ് അംഗം ഡോ. രാഖി രാഘവൻ, ശ്രുതി എ കെ ദാസൻ, എം കെ ഹസൻ, ജെ ഷീജ, അശോക് പൗലോ പോൾ എന്നിവർ സംസാരിച്ചു.\nമലയാള സിനിമ സ്വാധീനിച്ചു\nതോപ്പിൽ ഭാസിയുടെ തുലാഭാരം, നിങ്ങളെന്നെ കമ്യൂണിസ്‌റ്റാക്കി സിനിമകൾ ആശയരൂപീകരണത്തിൽ സ്വാധീനിച്ചതായി ജസ്‌റ്റിസ് കെ ചന്ദ്രു. സാമൂഹ്യ അസമത്വം എത്രമാത്രം ശക്തമാണെന്ന് ഓർമിപ്പിച്ച സിനിമകളായിരുന്നു രണ്ടും. ധനികരും ദരിദ്രരും തമ്മിലുള്ള അന്തരം ആ സിനിമകളിലൂടെ നേരിട്ടറിഞ്ഞു. ജെയ് ഭീം സിനിമയിലൂടെ ലോകമറിഞ്ഞ ജസ്‌റ്റിസ് കെ ചന്ദ്രു കണ്ണൂർ സർവകലാശാല ജാനകി അമ്മാൾ ക്യാമ്പസിലെ പ്രഭാഷണത്തിനിടെയാണ് മലയാള സിനിമയുടെ സ്വാധീനം തുറന്നുപറഞ്ഞത്.\nഎ കെ ഗോപാലനും മദ്രാസ് സംസ്ഥാനവും തമ്മിലുള്ള കേസും രാജൻ കേസും അദ്ദേഹം പരാമർശിച്ചു.\nരാജൻ കേസിലെ ഹേബിയസ് കോർപ്പസ് ഹർജിയാണ് ‘ജെയ് ഭീമി’ൽ പരാമർശിക്കുന്ന കസ്റ്റഡി കൊലപാതക കേസിന് പ്രചോദനമായതെന്ന് ജസ്‌റ്റിസ് ചന്ദ്രു പറഞ്ഞു. അടിയന്തരാവസ്ഥയിൽ അറസ്‌റ്റിലായ മാഹി എൻടിസി മില്ലിലെ തൊഴിലാളിയെ പിരിച്ചുവിട്ടതിനെതിരായ ഹരജിയിൽ മദ്രാസ് ഹൈക്കോടതി തിരിച്ചെടുക്കാൻ ഉത്തരവിട്ടതും പരാമർശിച്ചു.\nതലശേരി കോ–-ഓപറേറ്റീവ് ഹോസ്‌പിറ്റലിൽ സ്‌റ്റാഫ് നേഴ്‌സ്,സ്വീപ്പർ, ഡ്രൈവർ


വടക്കഞ്ചേരി കമ്മ്യൂണിറ്റി കോളജ് കെട്ടിടം ഒന്നരവര്‍ഷത്തിനകം പൂര്‍ത്തിയാക്കും\nFri Mar 22 2019 06:01:30 GMT+0530 (IST)\nപാലക്കാട്: വടക്കഞ്ചേരിയിലുളള സംസ്ഥാനത്തെ ഏക കമ്മ്യൂണിറ്റി കോളജിന്റെ പുതിയ കെട്ടിടത്തിന്റെ നിര്‍മാണം ഒന്നര വര്‍ഷത്തിനകം പൂര്‍ത്തിയാക്കുമെന്ന് കേരള സ്റ്റേറ്റ് കണ്‍സ്ട്രക്ഷന് കോര്‍പറേഷന് റീജനല് മാനെജര് ലില്ലി ജോസഫ് വ്യക്തമാക്കി. 1.85 ഏക്കറിലാണ് കോളജ് പ്രവര്‍ത്തനം ആരംഭിക്കുക. കോളജിന്റെ പുതിയ കെട്ടിടത്തിന്റെ ശിലാസ്ഥാപനം മന്ത്രി എ കെ ബാലന് നിര്‍വഹിച്ചു. ടൂറിസം വകുപ്പിന്റെ ആഭിമുഖ്യത്തില് വടക്കഞ്ചേരിയില് ആരംഭിക്കാനിരിക്കുന്ന ഫുഡ് ക്രാഫ്റ്റ് ഇന്‍സ്റ്റിറ്റിയൂട്ടിലെ തൊഴിലധിഷ്ഠിത കോഴ്—സുകളില് 70 ശതമാനം പട്ടികജാതി വിഭാഗക്കാര്‍ക്കും 20 ശതമാനം പട്ടികവര്‍ഗവിഭാഗക്കാര്‍ക്കും ബാക്കിയുളള 10 ശതമാനം മറ്റ് വിഭാഗക്കാര്‍ക്കുമായാണ് നീക്കിയിരിക്കുന്നത്. ഫുഡ് ക്രാഫ്റ്റ് ഇന്‍സ്റ്റിറ്റിയൂട്ടില് 50,000ത്തോളം തൊഴിലവസരങ്ങളാണ് ലക്ഷ്യമിടുന്നത്. കമ്മ്യൂണിറ്റി കോളജും ഹോസ്റ്റലുമായി രണ്ടു ഇരുനില കെട്ടിടങ്ങളാണ് നിര്‍മിക്കുന്നത്.\nപട്ടികജാതി വികസന വകുപ്പിന്റെ 5.67 കോടി ഉപയോഗിച്ച് 1674 ചതുരശ്ര അടി കോളജ് കെട്ടിടവും 1550.12 ചതുരശ്ര അടി ഹോസ്റ്റല് കെട്ടിടവുമാണ് നിര്‍മിക്കുന്നത്. ഇതോടെ സാങ്കേതിക മികവ് ആവശ്യമുള്ള തൊഴില് മേഖലയില് കൂടുതല് അവസരം ലഭ്യമാകും. സാങ്കേതിക വിദ്യാഭ്യാസ രംഗത്ത് ഇന്ത്യയിലെ മുന്‍നിര സ്ഥാപനമായ നെട്ടൂര് ടെക്‌നിക്കല് ട്രെയിനിങ് ഫൗണ്ടേഷന്റെ സാങ്കേതിക സഹായത്തോടെയാണ് കോളജ് പ്രവര്‍ത്തിക്കുന്നത്.\nപഠിച്ചിറങ്ങുന്ന മുഴുവന് പേര്‍ക്കും ജോലിയെന്ന ലക്ഷ്യത്തോടെ പ്രവര്‍ത്തിക്കുന്ന കോളജില് സര്‍ട്ടിഫിക്കറ്റ് പ്രോഗ്രാം ഇന് പ്രിസിഷന് മെഷിനിസ്റ്റ് എന്ന രണ്ടുവര്‍ഷ കോഴ്‌സാണ് നടത്തുന്നത്. വാഹന നിര്‍മാണ കമ്പനികളില് മെഷിനിസ്റ്റ് പോസ്റ്റിലേക്കാണ് ഇവിടെ പ്രവര്‍ത്തനം പൂര്‍ത്തിയാവുന്നവര്‍ക്ക് തൊഴില് ലഭിക്കുക. ലെയ്ത്ത്, ഡ്രിലിങ് തുടങ്ങിയവയാണ് കോഴ്‌സില് പ്രധാനമായും ഉള്‍പ്പെടുന്നത്. മണ്ണാംപറമ്പില് നടന്ന പരിപാടിയില് വടക്കഞ്ചേരി ഗ്രാമപഞ്ചായത്ത് പ്രസിഡന്റ് അനിത പോള്‍സണ് അധ്യക്ഷയായി. കേരള സ്റ്റേറ്റ് കണ്‍സ്ട്രക്ഷന് കോര്‍പറേഷന് റീജനല് മാനേജര് ലില്ലി ജോസഫ്, ജില്ലാ പഞ്ചായത്ത് പ്രസി. കെ ശാന്തകുമാരി, ആലത്തൂര് ബ്ലോക്ക് പഞ്ചായത്ത് പ്രസി. സി കെ ചാമുണ്ണി, ജില്ലാ പഞ്ചായത്ത് അംഗം എ ടി ഔസേഫ്, ആലത്തൂര് ബ്ലോക്ക് പഞ്ചായത്ത് ആരോഗ്യ വിദ്യാഭ്യാസ സ്റ്റാന്റിങ് കമ്മിറ്റി ചെയര്‍മാന് വാസുദേവന്, ആലത്തൂര് ബ്ലോക്ക് പഞ്ചായത്ത് വികസന കാര്യ സ്റ്റാന്റിങ് കമ്മിറ്റി ചെയര്‍മാന് രമാ ജയന്, സി പ്രസാദ്, സി വിനു, ജില്ലാ പട്ടികജാതി വികസന ഓഫിസര് വി സജീവ് പങ്കെടുത്തു.


ഗാനമേളയ്ക്കിടെ സംഘര്‍ഷം ; പൊലീസുകാര്‍ക്കുള്‍പ്പെടെ നിരവധി പേര്‍ക്ക് പരിക്ക് - Express Kerala\nഗാനമേളയ്ക്കിടെ സംഘര്‍ഷം ; പൊലീസുകാര്‍ക്കുള്‍പ്പെടെ നിരവധി പേര്‍ക്ക് പരിക്ക്\nCrime April 28, 2019 | Published by : Express Kerala Network\nനേമം : കല്ലിയൂര് പുന്നമൂട്ടില് ക്ഷേത്രത്തിലെ ഉത്സവത്തോടനുബന്ധിച്ച് നടന്ന ഗാനമേളയ്ക്കിടെ സംഘര്‍ഷം. പൊലീസുകാര്‍ക്കുള്‍പ്പെടെ നിരവധി പേര്‍ക്ക് പരിക്കേറ്റു. സംഘര്‍ഷം ഉണ്ടാക്കിയ അക്രമികള് നേമം പൊലീസ് സ്റ്റേഷനിലെ ജീപ്പ് തകര്‍ത്തു. എഎസ്ഐ പ്രദീപ്, തങ്കമണി, രജിപ്രസാദ്, ഹോം ഗാര്‍ഡ് ബാബുരാജേന്ദ്രന്, എസ്എപി ക്യാംപിലെ പൊലീസുകാരായ അനൂപ്, നിഖില്, പ്രണവ് എന്നിവര്‍ക്കാണ് പരിക്കേറ്റത്.\nസംഭവത്തില് സിപിഎം പുന്നമൂട് ബ്രാഞ്ച് സെക്രട്ടറി കിരണ് ഉള്‍പ്പെടെ ചില നാട്ടുകാര്‍ക്കും പരിക്കേറ്റിട്ടുണ്ട്. ഇതില് സ്ത്രീകളും കുട്ടികളും ഉള്‍പ്പെടുന്നു. സംഭവവുമായി ബന്ധപ്പെട്ട് 19 പേര്‍ക്കെതിരെ കേസെടുത്തു.\nപൊതുമുതല് നശിപ്പിച്ചതിനും പൊലീസിന്റെ കൃത്യ നിര്‍വഹണം തടസപ്പെടുത്തിയതിനുമാണ് കേസെടുത്തതെന്ന് നേമം പൊലീസ് അറിയിച്ചു.\nരാജസ്ഥാനിലെ ആള്‍ക്കൂട്ട ആക്രമണം; നടപടിയെടുക്കണമെന്ന് രാഹുല് ഗാന്ധി\nബോളിവുഡ് നടന് ഷഹബാസ് ഖാനെതിരെ ലൈംഗിക പീഡനക്കേസ്\nഹൈദരാബാദില് നിന്ന് വന് മോഷണം; പ്രതി ബീഹാറില് പിടിയില്\nഗ്ലെൻ മാക്സ്‌വെല്ലിന് പരിക്ക്; ട്വന്റി-20 ഐപിഎല്ലുകളില് കളിക്കില്ല\nനാദാപുരത്ത് വീടിന്റെ ടെറസില് നിന്നും സ്റ്റീല് ബോംബ് കണ്ടെത്തി\nകണ്ണൂരിലെ ഒന്നരവയസ്സുകാരന്റെ കൊലപാതകം; ശരണ്യയുടെ കാമുകന് അറസ്റ്റില്


How to TakeaPicture WithaBlurred Background, എങ്ങനെ അവ്യക്തമായ പശ്ചാത്തലത്തില് ഒരു ഫോട്ടോ എടുക്കാം - Malayalam Gizbot\nഎങ്ങനെ അവ്യക്തമായ പശ്ചാത്തലത്തില് ഒരു ഫോട്ടോ എടുക്കാം\nനമ്മള് ഉദ്ദേശിയ്ക്കുന്ന വസ്തുവോ വ്യക്തിയോ പൂര്‍ണമായ ഫോക്കസിലും, പശ്ചാത്തലം അവ്യക്തവുമായ ചിത്രങ്ങളുടെ ഭംഗി അപാരമായി തോന്നിയിട്ടില്ലേ. മാനുവല് ഫോക്കസ് ഉള്ള ഒരു ഡിജിറ്റല് ക്യാമറയിലോ, ഫിലിം ക്യാമറയിലോ ഇത്തരം ചിത്രങ്ങളെടുക്കാന് സാധിയ്ക്കും.കുറഞ്ഞ ഡെപ്ത് ഓഫ് ഫീല്‍ഡും, സെലക്ടീവ് ഫോക്കസിങ്ങും, നമ്മള് ലക്ഷ്യം വയ്ക്കുന്ന വസ്തുവിലേക്ക് കാണുന്നവരുടെ ശ്രദ്ധ ആകര്‍ഷിയ്ക്കാന് സഹായിക്കും. പശ്ചാത്തലത്തിലെ അല്പം അസ്വസ്ഥത ഉളവാക്കുന്ന കാഴ്ചകള് ഒഴിവാക്കി ചിത്രം മനോഹരമാക്കാന് ഈ ഔട്ട് ഓഫ് ഫോക്കസ് അവ്യക്തതയ്ക്ക് കഴിയും.\nനമ്മുടെ സബ്ജക്ടിനെ പശ്ചാത്തലത്തില് നിന്നും കഴിയുന്നത്ര അകറ്റി നിര്‍ത്തുക. സബ്ജക്ടും പശ്ചാത്തലവും തമ്മിലുള്ള അകലം വര്‍ദ്ധിയ്ക്കുമ്പോള് പശ്ചാത്തലത്തിന്റെ വ്യക്തത കുറയും.\nക്യാമറ സബ്ജക്ടിനോട് കൂടുതല് അടുപ്പിയ്ക്കുക. എന്നിട്ട് വസ്തുവില് ഫോക്കസ് ചെയ്യുമ്പോള് പശ്ചാത്തലം സ്വാഭാവികമായും ഔട്ട് ഓഫ് ഫോക്കസ് ആകും.\nഅപേര്‍ച്ചര് വൈഡ് ആക്കി വയ്ക്കുക. f/1.8,f/2,f/2.8 തുടങ്ങിയ വൈഡ് ആയ അപേര്‍ച്ചറുകള് ഉപയോഗിച്ചാല് ഡെപ്ത് ഓഫ് ഫീല്‍ഡ് കുറയ്ക്കാന് സാധിയ്ക്കും.\nസബ്ജക്ടിന്റെ ഒരു പ്രത്യേക ഭാഗത്ത് ഫോക്കസ് ചെയ്യുക. ഉദാഹരണത്തിന് കണ്ണ്, പൂവിന്റെ മധ്യഭാഗം തുടങ്ങിയവ ഫോക്കസ് ചെയ്യുക. കുറഞ്ഞ ഡെപ്ത് ഓഫ് ഫീല്‍ഡ,് സബജക്ടിനെ കൂടുതല് തെളിവുറ്റതാക്കുകയും പശ്ചാത്തലത്തെ അവ്യക്തമാക്കുകയും ചെയ്യും.\nകൂടുതല് ഫോക്കല് ദൂരമുള്ള ലെന്‍സ് ഉപയോഗിയ്ക്കുക.ഒരു 28 എംഎം-135 എംഎം സൂം ലെന്‍സിന് ഇത്തരത്തില് പശ്ചാത്തലത്തെ ഭംഗിയായി അവ്യക്തമാക്കി ചിത്രത്തെ കൂടുതല് മിഴിവുറ്റതാക്കാന് സാധിയ്ക്കും


പ്രളയ ദുരിതാശ്വാസ ധനസമാഹരണത്തിന് മന്ത്രിമാരുള്‍പ്പെടുന്ന ഉന്നതതല സംഘം സൗദി സന്ദര്‍ശിക്കും\nദമ്മാം, ജിദ്ദ മേഖലകളില് മന്ത്രി എ. കെ ബാലനും, റിയാദില് മാത്യു. ടി. തോമസും ആണ് സന്ദര്‍ശനത്തിന് നേതൃത്വം നല്‍കുക\n02 Oct, 2018 at 07:29 PM\nപ്രളയ ദുരിതാശ്വാസപ്രവര്‍ത്തനങ്ങള്‍ക്കായി പണം കണ്ടെത്താന് മന്ത്രിമാരുള്‍പ്പെടുന്ന ഉന്നതതല സംഘം ഉടന് സൗദിയിലെത്തും. ഒക്ടോബര് മൂന്നാം വാരമായിരിക്കും ഉന്നത തല സംഘത്തിന്റെ സന്ദര്‍ശനം. ദമ്മാം, ജിദ്ദ മേഖലകളില് മന്ത്രി എകെ ബാലനും, റിയാദില് മാത്യു ടി തോമസും ആണ് സന്ദര്‍ശനത്തിന് നേതൃത്വം നല്‍കുക.\nപ്രളയാന്തര കേരളത്തിന്റെ പുനര്‍നിര്‍മാണത്തിനായി സൗദിയിലെ മലയാളികളില് നിന്ന് സഹായം അഭ്യര്‍ഥിക്കാനാണ് മന്ത്രിമാര് ഒക്ടോബര് മൂന്നാം വാരം സൗദിയിലെത്തുന്നത്.\nദമ്മാം, ജിദ്ദ എന്നിവിടങ്ങളില് മന്ത്രി എ.കെ ബാലന്‍റെ നേതൃത്വത്തിലും, റിയാദില് മന്ത്രി മാത്യു ടി തോമസിന്‍റെ നേതൃത്വത്തിലുമാണ് ഉന്നത തല സംഘം പ്രാവാസികളെ കാണുക. ഇതിന് മുന്നോടിയായാണ് പ്രവിശ്യയിലെ ലോക കേരള സഭാ അംഗങ്ങള് യോഗം ചേര്‍ന്നത്.\nപ്രവിശ്യയിലെ വിവിധ സംഘടന നേതാക്കള്, മാധ്യമ പ്രവര്‍ത്തകര്, സാമൂഹ്യ പ്രവര്‍ത്തകര് തുടങ്ങിയവര് പരിപാടിയില് സംബന്ധിച്ചു. മന്ത്രിമാരുടെ സന്ദര്‍ശനവുമായി ബന്ധപ്പെട്ട മുന്നൊരുക്കങ്ങളും പരിപാടികളും ആസൂത്രണം ചെയ്യുന്നതിനുമായി വിവിധ മേഖലകളിലെ പ്രധിനിധികള് അടങ്ങുന്ന ഒരു എക്സിക്യുട്ടീവ് കമ്മിറ്റിയെയും യോഗം തെരഞ്ഞടുത്തു. യോഗത്തില് ഉന്നത തല സംഘത്തിന്‍റെ സന്ദര്‍ശനവുമായി ബന്ധപെട്ട് ക്രിയാത്മകമായ പല നിര്‍ദേശങ്ങളും ഒപ്പം ചില ആശങ്കകളും പങ്കെടുത്തവര് ഉന്നയിച്ചു. ലോക കേരള സഭ അംഗം ജോര്‍ജ് വര്‍ഗീസ് അധ്യക്ഷത വഹിച്ചു. അംഗങ്ങളായ ആല്‍ബിന് ജോസഫ്, അഹമ്മദ് പുളിക്കല്, ബിജു കല്ലുമല എന്നിവര് പരിപാടിക്ക് നേതൃത്വം നല്‍കി.അമേരിക്കന് മലയാളികളുടെ സഹായം മുഖ്യമന്ത്രി പിണറായി വിജയന് നേരത്തെ അഭ്യര്‍ഥിച്ചിരുന്നു.


ഉത്തര്‍പ്രദേശില് ഈ മാസം 15 മുതല് പ്ലാസ്റ്റിക് നിരോധനം: ലംഘിക്കുന്നവര്‍ക്ക് പിഴയും തടവുശിക്ഷയും | VygaNews\nഉത്തര്‍പ്രദേശില് ഈ മാസം 15 മുതല് പ്ലാസ്റ്റിക് നിരോധനം: ലംഘിക്കുന്നവര്‍ക്ക് പിഴയും തടവുശിക്ഷയും\nലക്‌നൗ: ഉത്തര്‍പ്രദേശില് ഈ മാസം 15 മുതല് പ്ലാസ്റ്റിക് നിരോധിച്ചു. മുഖ്യമന്ത്രി യോഗി ആദിത്യനാഥാണ് ഈ ഉത്തരവിറക്കിയിരിക്കുന്നത്. ഈ ഉത്തരവു...\nലക്‌നൗ: ഉത്തര്‍പ്രദേശില് ഈ മാസം 15 മുതല് പ്ലാസ്റ്റിക് നിരോധിച്ചു. മുഖ്യമന്ത്രി യോഗി ആദിത്യനാഥാണ് ഈ ഉത്തരവിറക്കിയിരിക്കുന്നത്. ഈ ഉത്തരവു പ്രകാരം ഈ മാസം 15 മുതല് പോളിത്തീന് ബാഗ്, പ്ലാസ്റ്റിക് കപ്പുകള്, ഗ്ലാസ്സുകള്, ബാഗുകള് ഇവയൊന്നും സംസ്ഥാനത്ത് ഉപയോഗിക്കാന് പാടില്ല.\nകഴിഞ്ഞ മാര്‍ച്ചിലാണ് ഉത്തര്‍പ്രദേശില് പ്ലാസ്റ്റിക് നിരോധനം സംബന്ധിച്ച ഉത്തരവ് പുറത്തുവന്നത്. സര്‍ക്കാരിന്റെ ഈ ഉത്തരവ് ലംഘിക്കുന്നവര്‍ക്ക് 5000 രൂപ മുതല് 25,000 രൂപ വരെ പിഴയും തടവു ശിക്ഷയും ലഭിക്കും.\nVygaNews: ഉത്തര്‍പ്രദേശില് ഈ മാസം 15 മുതല് പ്ലാസ്റ്റിക് നിരോധനം: ലംഘിക്കുന്നവര്‍ക്ക് പിഴയും തടവുശിക്ഷയും


First Published 17, Oct 2018, 7:12 PM IST\nസമഗ്ര കാർ ഇൻഷുറൻസ് എന്നത് അടിസ്ഥാനപരമായി നിങ്ങളുടെ വാഹനത്തിനു സംഭവിച്ച നാശനഷ്ടങ്ങൾ കവർ ചെയ്യുന്നത്തിനുള്ള ഒരുതരം ഇൻഷുറൻസ് ആണ്\nഒരു കാർ വാങ്ങുമ്പോൾ എന്തെല്ലാം ശ്രദ്ധിക്കണം എന്നു ചോദിച്ചാൽ ഒരുപാട് കാര്യങ്ങൾ മനസ്സിലൂടെ മിന്നി മാഞ്ഞു പോയി കാണും. അതു പോലെ തന്നെയാണ് ഒരു കാർ ഇൻഷുറൻസ് എടുക്കുമ്പോഴും ശ്രദ്ധിക്കേണ്ട കാര്യങ്ങൾ. കാർ ഇൻഷുറൻസ് എടുക്കുമ്പോൾ തേർഡ് പാർട്ടി ഇൻഷുറൻസാണോ സമഗ്ര ഇൻഷുറൻസാണോ എടുക്കേണ്ടത് എന്നൊരു ആശയക്കുഴപ്പം ആളുകളിൽ നിലനിൽക്കുന്നുണ്ട്.\nസമഗ്ര കാർ ഇൻഷുറൻസ് എന്നത് അടിസ്ഥാനപരമായി നിങ്ങളുടെ വാഹനത്തിനു സംഭവിച്ച നാശനഷ്ടങ്ങൾ കവർചെയ്യുന്നത്തിനുള്ള ഒരു ഇൻഷുറൻസ് പദ്ധതിയാണ്. അതിനുപുറമെ തേർഡ്- പാർട്ടിക്ക് ഉണ്ടാകുന്ന പരുക്കുകൾക്കുംപരിരക്ഷ ഉറപ്പാക്കുന്നു.\nചുരുക്കത്തിൽ തേർഡ്-പാർട്ടിക്കു മാത്രം പരിരക്ഷ നൽകുന്ന തേർഡ്പാർട്ടി ഇൻഷുറൻസിനേക്കാൾ ഒരുപടി മുന്നിലാണ് ഇത്.\nഎന്തെല്ലാം സുരക്ഷിതത്വങ്ങളാണ് സമഗ്രമായ കാർ ഇൻഷുറൻസ് ഉറപ്പാക്കുന്നത്?\nകാർ ഇൻഷുറൻസ് പോളിസിയിൽ താഴെപ്പറയുന്ന കാര്യങ്ങൾ ഉൾപ്പെടുന്നു;\n*പ്രകൃതി ദുരന്തങ്ങളാൽ സംഭവിച്ച കേടുപാടുകൾ\n*മൂന്നാം കക്ഷിക്ക് സംഭവിച്ച കേടുപാടുകൾ\n*വർഗീയ കലാപങ്ങൾ പോലുള്ള ആഭ്യന്തര കലഹങ്ങൾ മൂലം നിങ്ങളുടെ വാഹനത്തിന് ഉണ്ടാകുന്ന നാശനഷ്ടങ്ങൾ\nസമഗ്രമായ കാർ ഇൻഷുറൻസ് പരിരക്ഷയിൽ എന്തെല്ലാം ഉൾപ്പെടുന്നില്ല?\n*മയക്കുമരുന്നുകളുടെ സ്വാധീനത്തിലുള്ള ഡ്രൈവിങ്ങിൽ സംഭവിച്ച നാശനഷ്ടം\n*മദ്യപിച്ച് വാഹനമോടിച്ചത് മൂലം ഉണ്ടായ നാശനഷ്ടം\n*ഇലക്ട്രിക്കൽ അല്ലെങ്കിൽ മെക്കാനിക്കൽ പ്രശ്നങ്ങൾ അനുബന്ധിച്ചുള്ള പ്രവർത്തനം നിലയ്ക്കൽ\n*ടയറുകൾക്കും ട്യൂബുകൾക്കുമുള്ള കേടുപാടുകൾ\n*സാധുതയുള്ള ലൈസൻസില്ലാതെ ഡ്രൈവിംഗ് ചെയ്യുന്നത് വഴി വാഹനത്തിന് സംഭവിച്ച നാശനഷ്ടം\nഎന്താണ് സമഗ്രമായ കാർ ഇൻഷുറൻസ്?\nസമഗ്രമായ കാർ ഇൻഷുറൻസ് തെരഞ്ഞെടുക്കുന്നതിലൂടെ നിരവധി പ്രയോജനങ്ങളാണ് ലഭിക്കുക. അവയിൽ ചിലത് ഇവിടെചേർക്കുന്നു.\nഅഗ്നിമൂലം ഉണ്ടാകുന്ന അപകടം, അപകടത്തിലുണ്ടാകുന്ന നാശനഷ്ടം, നിങ്ങളുടെ വാഹനം അപകടത്തിൽപെട്ടാൽ അപകടം സംഭവിച്ച ആൾക്ക് ഇൻഷുറൻസ് പരിരക്ഷ ഉറപ്പാക്കുന്നു.\nസമഗ്രമായ കാർ ഇൻഷുറൻസ് നിങ്ങൾക്ക് മാത്രമല്ല, നിങ്ങളുടെ പ്രിയപ്പെട്ടവർക്കും പരിരക്ഷ ഉറപ്പാക്കുന്നു. എന്നിരുന്നാലും, മൂന്നാംകക്ഷി ഇൻഷുറൻസിനേക്കാൾ സമഗ്രമായ കാർ ഇൻഷുറൻസ് കൂടുതൽ പരിരക്ഷ നൽകുന്നു.അത് എല്ലായ്പ്പോഴും ചിലവേറിയതായിരിക്കണമെന്നില്ല. റോയൽ സുന്ദരത്തിന്റെ സമഗ്ര കാർ ഇൻഷുറൻസ് നിങ്ങൾക്കും കാറിനുംനിങ്ങളുടെ പ്രിയപ്പെട്ടവർക്കും പരമാവധി പരിരക്ഷ ഉറപ്പാക്കുന്നു.\nLast Updated 3, Nov 2018, 5:21 PM IST\nസൂക്ഷിക്കുക, കുട്ടികളെ കാറിൽ തനിച്ചിരുത്തി പോകരുത്


നുള്ളിപ്പാടി സ്വദേശി ദുബായില് കുഴഞ്ഞുവീണ് മരിച്ചു – Utharadesam\nകാസര്‍കോട്: നുള്ളിപ്പാടി സ്വദേശി ദുബായില് കുഴഞ്ഞുവീണ് മരിച്ചു. നുള്ളിപ്പാടിയിലെ പരേതനായ കോയക്കുട്ടിയുടെയും ആയിഷയുടെയും മകനും ചെമ്പരിക്കയില് താമസക്കാരനുമായ സുധീര് (46) ആണ് ദുബായില് ജോലി സ്ഥലത്ത് കുഴഞ്ഞ് വീണ് മരിച്ചത്. ഭാര്യ: താഹിറ. മക്കള്: ഫെമിന, ഇബ്രാഹിം ബാസിത്ത്, മുഹ്‌സിന, മരുമകന്: നൗഷാദ് കീഴൂര്, സഹോദരങ്ങള്: പരേതനായ കരീം അബു, നാസര്, നസീമ, സക്കീന, സുലൈഖ, അഷറഫ്, സറീന, മിസ്രിയ, റിയാസ്, റംല, സമീറ, സഫിയ, സബീബ. മയ്യത്ത് നാട്ടിലെത്തിച്ച് ചെമ്പരിക്ക ജുമാ മസ്ജിദ് അങ്കണത്തില് ഖബറടക്കും.


idaneram: നമ്മുടെ മൂല സംസ്‌കാരത്തിലേക്ക് തിരിച്ചുപോകണം: അതാണ് ഘര്‍വാപസി - ചന്ദ്രബാബു കുമരകം\nനമ്മുടെ മൂല സംസ്‌കാരത്തിലേക്ക് തിരിച്ചുപോകണം: അതാണ് ഘര്‍വാപസി - ചന്ദ്രബാബു കുമരകം\nആര്.എസ്.എസ്. കാര് അവതരിപ്പിക്കുന്ന ഘര്‍വാപസി എന്ന പരിവര്‍ത്തന പദ്ധതി അതിന്റെ പൂര്‍ണ്ണമായ അവസ്ഥയില് നടപ്പാക്കേണ്ടതു അത്യാവശ്യമാണ്. 1) നാം ഏതു തരത്തില് നിന്നും വന്നുവോ ആ മതത്തി ലേക്ക് തിരിച്ചുപോകുക. 2) നമ്മുടെ മൂലകുടുംബം ഏതോ അവിടേക്ക് തിരിച്ചുപോകുക. 3) നമ്മുടെ മൂല രാജ്യം ഏതോ അവിടേക്ക് തിരിച്ചുപോവുക. 4) നമ്മുടെ മൂല സംസ്‌ക്കാരം ഏതോ അവിടേക്കും തിരിച്ചു പോവുക. അതാണ് ഘര്‍വാപസി. അതിനെ 101 ശതമാനവും നാം അംഗീകരിച്ചേ മതിയാകൂ. ഇന്റര് നാഷനല് ദ്രവീഡിയ ഇന്‍ഡിപെന്‍ഡന്റ് ഏരിയ എന്ന ഇന്‍ഡ്യയില് ജനിച്ചുവളര്‍ന്ന ദ്രാവിഡ വര്‍ഗ്ഗങ്ങള് ഏതെന്ന് ആദ്യം നാം തിരിച്ച റിയണം.\nക്രിസ്താബ്ദത്തില് ക്രിസ്തു ജീവിച്ചിരുന്ന 33 വര്‍ഷം രേഖപ്പെടുത്തിയിട്ടില്ല. എന്നാലും ക്രിസ്താബ്ദം ലോകം അംഗീകരിക്കുന്നു. അതുകൊണ്ട് ഈ അബദ്ധത്തില് തന്നെ കാര്യങ്ങള് പറയാം. ബി.സി. 2000 മുതല് പിന്നി ലേക്ക് ഈ മണ്ണില് ജീവിച്ചിരുന്നവര് ദ്രാവിഡ ജനത മാത്രമാണെന്ന് കണ്ടെത്തിയിട്ടുളള മുഴുവന് രേഖകളും വെളിപ്പെടു ത്തുന്നു. അതു കൊണ്ടു തന്നെ നമ്മുടെ രാജ്യവും, സംസ്‌കാരവും, കുടുംബ വുമെല്ലാം ഇവിടെ തന്നെ. അതുകൊണ്ട് നമ്മള് എങ്ങോട്ടും തിരിയെ പോകേണ്ട കാര്യമില്ല.\nതൊഴിലിന്റെ അടിസ്ഥാനത്തില് വന്ന പേരുകള് ജാതി പേരുകളാക്കി ചിത്രീകരിച്ച് ജാതികളും ഉപജാതികളുമായി ഭിന്നിപ്പിച്ച് സ്വന്തം താത്പര്യങ്ങള് സംരക്ഷിക്കുന്നതിന് വേണ്ടി മനുവാദികള് തമ്മിലടി ച്ചേല്‍പ്പിച്ച് കുടിലതന്ത്രത്തിന്റെ ഭാഗമാണ് ഇതെന്ന് നാം തിരിച്ചറിയാതി രിക്കുകയും അതുപോലെ ഏതാണ്ട് 68 ഓളം വരുന്ന ജാതികള് ഉള്‍പ്പെടുന്ന പട്ടികജാതിയും 38 ഓളം വരുന്ന പട്ടിക വര്‍ഗ്ഗങ്ങളും ഇവ രണ്ടില്‍നിന്നും പുറത്തുപോയിട്ടുളളവരും പരസ്പരം സഹോദരീ സഹോദരന്മാരാണെന്നും, നമ്മുടെ മൂലകുടുംബം ഒന്നാണെന്നും ഇന്നുവരെ നമുക്ക് തിരിച്ചറിയാന് കഴിയാതെപോയി. അതുകൊണ്ടു തന്നെ യാണ് മനുവാദികള് നമ്മുടെമേല് ആധിപത്യം നേടിയത്.\nസത്യസന്ധതയിലും സനാതന സംസ്‌കാരത്തിലും മുറുകെ പിടിച്ചിരിക്കുന്ന നമ്മുടെ ഈ അസുരവര്‍ഗ്ഗത്തെ നമ്മുടെ ഈ മാവേലി നാടിനെ ചതിയിലും, വഞ്ചനയിലും മാത്രം ജീവിച്ചിരുന്ന മനുവാദികള് നമ്മളെ അടിച്ചമര്‍ത്തിയപ്പോള് നമ്മള് സത്യം വെടിഞ്ഞി രുന്നില്ലെങ്കില് നമ്മുടെ രാജ്യവും, ശക്തിയും മഹത്വവും ഒന്നും നമുക്ക് നഷ്ടപ്പെടില്ലായിരുന്നു എന്ന സത്യം ഇന്നു നമ്മളെ വേദനിപ്പിക്കുന്നു.\nഅങ്ങിനെ ബി.സി. 2000ന് ശേഷം നമ്മുടെ മണ്ണിലേക്ക് കുടിയേറിയ സംസ്‌കാര ശൂന്യരായ വിദേശികള് നമ്മുടെ ഈ ദ്രാവിഡമണ്ണില് മതങ്ങളുടെ വിത്തുപാകി. എന്നിട്ടവരുടെ സങ്കുചിത താത്പര്യങ്ങള് സംരക്ഷിക്കപ്പെടുന്ന രീതിയില് മതങ്ങളുടെ ആചാരങ്ങളും, അനുഷ്ഠാ നങ്ങളും, അവര് തന്നെ ക്രമപ്പെടുത്തി. നമ്മളിലോടുന്നത് രാജ രക്തമാണെന്നും, രാജപാരമ്പര്യമാണ് നമ്മളില് നിലനില്‍ക്കുന്നതെന്നും മനസ്സിലാക്കിയ മനുവാദികള്. നമ്മളില്‍നിന്നുണ്ടാകാവുന്ന പ്രതികാരശ ക്തിക്ക് തടയിടുന്നതിന് വേണ്ടിയാണ് 96 അടിയകലവും, ദൃഷ്ടിയില് പോലും പെടരുത് തുടങ്ങിയ നിയമങ്ങള്..... അവരുടെ മനുവാദികളു ടെയുംക്രിസ്തീയവാദികളുടെയും മുമ്പില് യാചിക്കുമ്പോള് അവന് നമ്മളെ തോളില് കയ്യിട്ട് കൂട്ടിക്കൊണ്ടുപോയി അവനോടൊപ്പം വേദിയിലിരു ത്തുന്നു നീയും ഹിന്ദുവാണ് അല്ലെങ്കില് ക്രിസ്ത്യാനിയാണ് എന്ന് നമ്മളെ പറഞ്ഞു പഠിപ്പിക്കുന്നു. നമുക്ക് വിശാല ഹിന്ദു ഐക്യവേദിക്ക് രൂപം കൊടുക്കാം അല്ലെങ്കില് ഇന്റര് ചര്‍ച്ച് കൗണ്‍സിലിന് രൂപം കൊടുക്കാം. അവിടെ നിന്റെ എല്ലാ ദുഃഖങ്ങള്‍ക്കും അവസാന മുണ്ടാക്കും എന്ന് നമ്മളെ ബോധ്യപ്പെടുത്തുന്നു.\nചതിയിലൂടെയും, വഞ്ചനിയിലൂടെയും മാത്രം ജനിച്ച്, ജീവിച്ച്, മരിക്കുന്ന ഇത്തരക്കാരുടെ പ്രലോഭനങ്ങള്‍ക്ക് പിന്നാ ലെ നമ്മുടെ ജനതയെ കൂട്ടിക്കൊണ്ടുപോയി സവര്‍ണ്ണന്റെ കാല്‍ക്കീഴില് അടിയറ വച്ച് ഹൈന്ദവ നവോത്ഥാനം നടത്തി നമ്മുടെ പുരോഗതിയെ ഒരു നൂറു വര്‍ഷം പിന്നോട്ട് വലിക്കുന്ന ചാതുര്‍വര്‍ണ്യം പൂര്‍വ്വാധികം ശക്തിയോടെ പുനസ്ഥാപിക്ക പ്പെടുന്ന, പഴയ ഹോയ് വിളിക്കാലത്തേക്ക് നമ്മളെ കൂട്ടി ക്കൊണ്ടു പോകുന്നതിന് മറ്റ് തമ്പുരാക്കന്മാരോടൊപ്പം വേദി പങ്കിടുന്ന ഉപനയനകാലത്ത് മന്ത്രം ജപിച്ചുകൊണ്ടുവന്ന ചരടിന് അല്‍പ്പം നീളം കുറഞ്ഞുപോയതുമൂലം തോളിലൂടെ യിടാന് കഴിയാത്തതുകൊണ്ട് അല്‍പ്പം താഴെ കെട്ടിയെന്നേ യുളളൂ. അതുകൊണ്ട് നമ്മുടെ നീലാണ്ടന് തമ്പുരാന് തമ്പുരാ നല്ലതാകുമോ? എന്തായാലും ഇത്തരം തമ്പുരാക്കാന്മാ രുടെ പിന്നാലെ പോകുന്ന നമ്മുടെ സഹോദരങ്ങള് ഒരു നിമിഷം ചിന്തിക്കുക! നമ്മുടെ പൂര്‍വ്വപിതാക്കന്മാര്, പൂര്‍വ്വ യോഗികള്, മാര്‍ഗ്ഗ ദര്‍ശികള് എന്നിവരൊക്കെ നമുക്ക് കാട്ടിത്തന്നിട്ടുപോയ മാര്‍ഗ്ഗങ്ങള്. നമുക്കുവേണ്ടി എഴുതി വച്ചിട്ടു പോയ ഉപനിഷ ത്തുകള്, ആരണ്യക ങ്ങള്, തിരുക്കുറല്, തിരുവായ്‌മൊഴികള്, തേവാരവും, ദിവ്യപ്രബന്ധവും തുടങ്ങിയ അമൂല്യഗ്രന്ഥങ്ങള് മുഴുവനായ് അറിയാന് കഴിഞ്ഞില്ലെങ്കിലും അറിഞ്ഞവരില് നിന്നും വായ്‌മൊഴിയായ് കുറച്ചെങ്കിലും അറിയാന് കഴിഞ്ഞാല് നമ്മളാരെന്നും, നമ്മളെന്തന്നും അറിയാന് കഴിയും. അവിടെ നിന്റെ സ്വത്വബോധം പുനര്‍ജനിക്കും, നീയൊരു ദ്രാവിഡ നാകും, അപ്പോള് എന്തു ചെയ്യണമെന്ന് നിനക്ക് സ്വയം തീരുമാനിക്കാം. ഒരു നേതാവും നിന്നെ നയിക്കേണ്ടതില്ല.\nജനനത്താല് ആരും ഒരു മതത്തിന്റെയും അടിമയാകുന്നില്ല. എന്നാല് ഹിന്ദുവിന് ജനിക്കുന്നവന് ഹിന്ദുവായും, ക്രിസ്ത്യാനിക്കു ജനിക്കുന്നവന് ക്രിസ്ത്യാനിയായും, മുസ്ലീമിന് ജനിക്കുന്നവന് മുസ്ലീമായും നമ്മുടെ സമൂഹം പരിഗണിക്കുന്നു. ക്രിസ്ത്യാനിയായി മതം അംഗീകരിക്കണ മെങ്കില് മാമോദീസാ മുങ്ങണം. മുസ്ലീമായി അംഗീകരിക്കണമെങ്കില് സുന്നത്ത് ചെയ്തിരിക്കണം. എന്നാല് ഒരു ഹിന്ദുവാകാന് ഇതുപോലുളള ഒരു അടിസ്ഥാന യോഗ്യതയും ആവശ്യമില്ല. ഒരു ഹിന്ദുവിന് ജനിച്ചാല് മതി അല്ലെങ്കില് ഏതെങ്കിലും ഒരു ക്ഷേത്രത്തില് വാര്‍ഷിക വരിസംഖ്യ യടച്ചാല് മതി. ക്ഷേത്രാചാരങ്ങള് പാലിക്കണമെന്ന് നിര്‍ബന്ധവും ഇല്ല. മറ്റേതെങ്കിലും മത ത്തിന്റെ വ്യക്താവായവര് മതചിന്തയില്ലാത്തവര് ഒഴികെ എല്ലാവരും ഹിന്ദുവാകുന്നു. എന്നാല് ആരാണ് ഹിന്ദു എന്നൊരു ചോദ്യം വാജ്‌പേയി മന്ത്രിസഭയില് കേട്ടിരുന്നു. ആരാണ് ഹിന്ദു എന്ന് ആരും പറഞ്ഞു കേട്ടതുമില്ല. എന്താ യാലും നമ്മളോട് ഇത്തരം നീചമായ പ്രവര്‍ത്തികള് ചെയ്ത നമ്മളെ 96 അടി അകലെ നിര്‍ത്തിയ വര്‍ഗ്ഗം ഇന്നു നമ്മുടെ തോളില് കൈയ്യിട്ട് ചേര്‍ത്തു പിടിക്കുന്നു. അവരോടൊ പ്പമിരു ത്തുന്നു. ഇതിന്റെ പിന്നിലെ ഗൂഢതന്ത്രങ്ങള് നാം തിരിച്ചറിയണം. ചാതുര്‍വര്‍ണ്യം പുനസ്ഥാപിക്കുക അടിമ ത്തവും ഹോയ് വിളികളും തിരിയെ കൊണ്ടു വരിക ഇതു തന്നെയാണ് അവരുടെ ലക്ഷ്യം. ഇത്തരം പ്രവര്‍ത്തികളുമായി മുന്നോട്ടു പോകുന്ന ഹിന്ദുരാഷ്ട്രവാദവുമായി നമ്മുടെ ദ്രാവിഡ ജനതക്കെന്താണ് ബന്ധം എന്നു നാം അറിയുകയും, അറിയിക്കുകയും, ചിന്തിക്കുകയും ചെയ്യുക. അങ്ങിനെ നമ്മുടെ സ്വത്വബോധത്തിലേക്ക് തിരിച്ചുവരാന് കഴിയണം.\nക്രിസ്തുമതത്തിന്റെയും ചരിത്രം ഇതില് നിന്നും ഒട്ടുംവ്യത്യസ്തമല്ല. ലിംഗകല്ലിലും മുത്തിക്കല്ലിലും ആരാധനാ മൂര്‍ത്തികളെ കണ്ടെത്തിയിരുന്ന നമ്മളെ വഴി തെറ്റിച്ച് നിങ്ങളുടെ ആവശ്യങ്ങള് നിറവേറ്റി തരുന്ന ജീവനുളള ദൈവം ഞങ്ങളുടെ കൂടെയുണ്ട്. മണ്ണുകൊണ്ട് പ്രതിമയുണ്ടാക്കി അതിന് ജീവന് കൊടുക്കാന് കഴിയുന്നവനാണ് ഞങ്ങളുടെ ദൈവം അതുകൊണ്ട് നിന്നെയും നിന്റെ കുടംബത്തെയും ഞങ്ങള് രക്ഷിച്ചുകൊ ളളാം. അങ്ങനെ അവരുടെ പിന്നാലെ പോയ ജനതയ്ക്ക് മറ്റൊരു പരദേശി ദൈവത്തെ കൂടി കാട്ടിക്കൊടുത്തു കത്തോലിക്കാമതം. അങ്ങിനെ നമ്മളെയും മാമോദീസാ മുക്കി ക്രിസ്ത്യാനിയാക്കി. എന്നാലീ മാമോദീസ മുക്കുന്ന ആനാം വെളളത്തിന് ഒരു പ്രത്യേകതയുണ്ട്. അത് വെളുത്തവ ന്റെ തലയില് വീണാല് സവര്‍ണ്ണ ക്രിസ്ത്യാനിയും കറുത്തവന്റെ (ദ്രാവിഡന്റ്) തലയില് വീണാല് അവര്‍ണ്ണ ക്രിസ്ത്യാനി, പുതു ക്രിസ്ത്യാനി, അവശ ക്രിസ്ത്യാനി, ഹരിജന് ക്രിസ്ത്യാനി ഇപ്പോള് ദളിത് ക്രിസ്ത്യാനി, എന്നിങ്ങനെ പല പേരുകളിലാണ് അറിയപ്പെടുന്നത്. അതുപോലെ സി.എം.ഐ. സഭയുടെ ആസ്ഥാനമായ മാന്നാനത്തും കുറെ അവശക്രി സ്ത്യാനികളെ സൃഷ്ടിച്ചു. അവശ ക്രിസ്ത്യാനികളോടുളള സ്‌നേഹം കൊണ്ടല്ല. മറിച്ച് ഈ വിഭാഗങ്ങളെ കൂടെ നിര്‍ത്തി ഫോട്ടോയെടുത്ത് വിദേശ രാജ്യങ്ങളിലേക്കയച്ച് ഞങ്ങളാണ് ഈ പാവങ്ങളെ രക്ഷിക്കുന്ന തെന്ന് തെളിയിച്ചാല് വിദേശ രാജ്യങ്ങളില് നിന്ന് കോടിക്കണക്കിന് പണം ഓരോ വര്‍ഷവും സമ്പാദിക്കാന് കഴിയുന്ന ഒരു നല്ല വ്യാവസായിക മേഖലയാണ് ഇതെന്ന് ഇവിടത്തെ സി.എം.ഐ. അധിപന്മാരായ സവര്‍ണ്ണ പാതിരിമാര്‍ക്കും, കത്തോലിക്കാ സഭാ അദ്ധ്യക്ഷന്‍മാര്‍ക്കും വ്യക്തമായി അറിയാമായിരുന്നു. ഇത് തന്ത്രപരമായ് കൈകാര്യം ചെയ്തത് സി.എം.ഐ. സഭയാണ്. അവര് പുതുക്രിസ്ത്യാ നിക്കു മാത്രമായി മാന്നാനം കേന്ദ്രീകരിച്ച് പളളി പണിതു സവര്‍ണ്ണ ക്രിസ്ത്യാനികള്‍ക്ക് അവിടെ പ്രവേശന മില്ലായിരുന്നു. അങ്ങിനെ സി.എം.ഐ. ആസ്ഥാനമായ മാന്നാനം ആശ്രമദേവാ ലയം പെലപളളി എന്നറിയപ്പെട്ടു. ഏതാണ്ട് 1400 ലധികം ഇടവക കുടുംബങ്ങള് അക്കാലത്തുണ്ടായിരുന്നു. (ലേഖകനും കുടുംബവും മൂന്നു തലമുറകളായി ഈ പെലപ്പളളിയുടെ ഉപദേശിയും കാര്യക്കാരുമായിരുന്നു. പൂര്‍വ്വപിതാക്കന്മാരില് നിന്നും വായ്‌മൊഴിയായി കിട്ടിയ പലതും ലേഖനത്തിലുണ്ട്.\nഅവശ ക്രൈസ്തവരുടെ പുനരുദ്ധാരണത്തിനും, വിദ്യാഭ്യാസത്തിനുവേണ്ടി വിദേശങ്ങളില് നിന്നുമയച്ച കോടിക്കണക്കായ ഡോളറുകള് വാങ്ങി വിദ്യാഭ്യാസ സ്ഥാപനങ്ങളും ആശുപത്രികളും പ്രസ്സുകളും ധാരാളമായി നിര്‍മ്മിച്ച് കോടികള് ലാഭം കൊയ്യുമ്പോള് ഈ പണത്തിന്റെ അവകാശി കളായ പാവം ദളിത് ക്രിസ്ത്യാനികള് ഒരു കോളേജ് അഡ്മിഷനുവേണ്ടി ഈ സ്ഥാപനങ്ങളില് എവിടെയെങ്കിലും ഒരു തൊഴിലിനു വേണ്ടി നനയാതെ കിടക്കാന് ഒരു വീടിനു വേണ്ടി പഴയ പുലയപ്പളളിയുടെ 201 (ഇരുനൂറ്റി ഒന്ന്) നടകളും കയറിയിറങ്ങി തളര്‍ന്നുവീഴുമ്പോഴും നമ്മുടെ പേരില് വന്ന പണം കൊണ്ട് മാന്നാനം കുന്നിന്‍മുകളിലെ കൊട്ടാര സദൃശമായ മണിമന്ദിരങ്ങളില് രാജകീയ സുഖഭോഗങ്ങളില് മുഴുകി സുഖമായി വാഴുന്നു. പുരോഹിതന്മാര് അന്നു കൂട്ടിക്കൊണ്ടു പോയി അവശ ക്രിസ്ത്യാനികളാക്കിയവരെ ഇന്നവര്‍ക്കു വേണ്ട. പഴയ 1400 കുടുംബങ്ങള് ആട്ടിപ്പായി ക്കപ്പെട്ടതിന്റെ ശേഷം ഇന്ന് വിരലിലെണ്ണാ വുന്ന കുടുംബങ്ങള് മാത്രം. മുന്നൂറോളം പേര്‍ക്കിരിക്കാവുനന്ന എല്ലാ സൗകര്യങ്ങ ളോടും കൂടിയ നമ്മുടെ ഒരു പാരീഷ് ഹാള് ഇടിച്ചു നിരത്തി അവിടെ പുതിയ പുണ്യാളന് മന്ദിരം പണിതു. ഏക്കര് കണ ക്കിന് ഭൂമിയുണ്ടായിരുന്നിട്ടും ഈ പാവങ്ങളെ ഒഴിവാക്കാന് വേണ്ടി മനപൂര്‍വ്വം പൊളിച്ചതാണ് പാരീഷ് ഹാള്. അതുപോലെ അരയേക്ക റോളം സ്ഥലമുണ്ടായിരുന്നു ശവക്കോട്ടയ്ക്ക്. ഞങ്ങളുടെ പൂര്‍വ്വപിതാ ക്കന്മാരുടെ നെഞ്ചില് തന്നെ കോളേജ് പണിതെങ്കിലേ ഈ പുരോഹിത വര്‍ഗ്ഗത്തിന് ഉറക്കം വരു മായിരുന്നുളളൂ. ഇത്തരം കാര്യങ്ങള് പുറം ലോകം അറിയുന്നില്ല അറിയിക്കാന് ആരും ശ്രമിക്കുന്നുമില്ല.\nഎന്തായാലും മോഹനവാഗ്ദാനങ്ങള് നല്‍കിനമ്മുടെയാളുകളെ കൂട്ടിക്കൊ ണ്ടു പോയി കോടികള് സമ്പാദിച്ച് ഇന്നതിനുമേലെ ലോകത്തിലെ സര്‍വ്വവിധ സുഖഭോഗങ്ങളും അനുഭവിച്ചു വാഴുന്നു. എന്നിട്ടതില് നിന്നു ഒരു പൈസ പോലും നമുക്ക് തരാതെ സര്‍ക്കാരിന്റെ ആനുകൂല്യങ്ങള് നിങ്ങള്‍ക്ക് വാങ്ങിത്തരാമെന്ന് പറഞ്ഞ് അവശക്കാരുടെ കൊടിയും പിടിച്ചുകൊണ്ട് അരീക്കല്, കുഴിയടിയില്, മതിലകത്ത്, ചെറുനെല്ലാടി, കുറ്റിക്കാട്ടില്, തടത്തില്, മോറീസ്, കൊട്ടിയത്ത്, ഐസ്‌ക്ക് തുടങ്ങിയ കുറെ വെളള പൂശിയ നേതാക്കന്മാര് ഇവര്‍ക്ക് പിന്നാലെ അനുസരണ യുളള പാവം കുഞ്ഞാടുകളെപ്പോലെ പിന്‍തുടരുന്നു. ദളിത് ക്രൈസ്തവ സംഘടനകളുടെ നേതാക്കന്മാര് അവരുടെ പിന്നാലെ അവശരായ ക്രിസ്ത്യാനികളും. എന്നാല് ഇവര് മനഃപൂര്‍വ്വം മറന്നുകളയുന്ന ഒരു കഥയുണ്ട്.\n1982 ല് അവശരെ പട്ടികജാതിയില് പെടുത്തുന്നതിന് വേണ്ടി കരുണാകര നോടൊപ്പം കത്തോലിക്കാ ബിഷപ്പ്ന്മാര് ഡല്‍ഹിക്കു പോയി. അവിടെ ചെന്ന് ഇന്ദിരാഗാന്ധിയെ കണ്ടു കാര്യങ്ങള് പറഞ്ഞു. പട്ടികജാതിയില് ഉള്‍പ്പെടുത്താം. ഇന്ദിരാഗാന്ധി അംഗീകരിച്ചു. പക്ഷേ ഒരു വ്യവസ്ഥയുണ്ട്. നാളിതുവരെ ആ അവശക്രൈസ്തവരുടെ പേരില് വിദേശ രാജ്യങ്ങളില് നിന്നും ഇന്ത്യയിലേക്കു വന്നിട്ടുളള വിദേശ പണത്തിന്റെ വരവും ചെലവും നീക്കി ബാക്കിയും സര്‍ക്കാരിനെ ബോദ്ധ്യപ്പെടുത്തണം. കഴിയുമോ? ശരി, ഞങ്ങളൊന്നാ ലോചിക്കട്ടെ എന്നു പറഞ്ഞിറങ്ങിയ ആ സംഘത്തില്‍പ്പെട്ടവര് പിന്നീട് ഡല്‍ഹിയിലേക്ക് തിരിക്കുന്നതിന് പോലും ചെയ്തിട്ടില്ല. ഈ കഥ മുന്‍പറഞ്ഞ വെളള പൂശിയ നേതാക്കന്മാരും നമ്മുടെ അവശനേതാക്കന്മാരും ഓര്‍ക്കുന്നത് നന്ന്.\nഅതുകൊണ്ട് ഈ ദ്രാവിഡ മണ്ണിനോടും മക്കളോടും സ്‌നേഹമുണ്ടെങ്കില് ചതിക്കാനല്ലെങ്കില് കത്തോലിക്കാ ജനസംഖ്യ കണ്ടെത്തുകയും അതില് നിന്നും ഈ അവശരുടെ ജനസംഖ്യ എത്ര ശതമാനമെന്നും കണ്ടെത്തി. ആ ശതമാനത്തിനടിസ്ഥാനമായി സഭയിലെ എല്ലാ അവകാശങ്ങളും പിടിച്ചു വാങ്ങുന്നതിന് വേണ്ടി സമരം ചെയ്യപ്പെട്ട അതിന് ശേഷം പോലെ സര്‍ക്കാരിന്റെ അവകാശങ്ങള്. ഇത്തരം കാര്യങ്ങള് സഭ അംഗീകരിക്കു ന്നില്ലെങ്കില് നമുക്കൊരുമിച്ച് ഘര്‍വാപസി നടത്താം. അതു പക്ഷെ തുടക്ക ത്തിലെ പറഞ്ഞതുപോലെ നമ്മുടെ മൂല സ്മൃതികളിലേക്കായിരിക്കണം എന്നു മാത്രം. അങ്ങിനെ സംഭവിച്ചാല് ഇവിടുത്തെ ഹിന്ദുമതത്തിന്റെയും ക്രിസ്തുമത്തിന്റെയും അടിത്തറ ഇളകും എന്നു നമ്മളേക്കാള് വ്യക്തമാ യി അവര്‍ക്കറിയാം. ഈ രണ്ടു കൂട്ടര്‍ക്കും ആവശ്യം നമ്മളെയാണ് ഈ മണ്ണിന്റെ നേര്‍മക്കളായ ഈ ദ്രാവിഡ ജനതയെ. അതിനുവേണ്ടി അവര് പരസ്പരം കലഹിക്കുന്നു. ഇനിയെങ്കിലും നമ്മള് അല്‍പ്പം ബുദ്ധിപര മായി ചിന്തിക്കുക.\n'വന്നവര് തമ്മിലടിക്കട്ടെ മക്കളെ നിങ്ങള് കാഴ്ചക്കാരായ് മാറി നില്‍ക്കുക'. അതുകൊണ്ട് എനിക്കു പറയാനുളളത് ഈ ദ്രാവിഡ മണ്ണില് ആദ്യം കുടിയേറിയവര് ആദ്യം ഘര്‍വാപസി നടത്തട്ടെ. പോകുമ്പോള് അവന്റെ മതത്തെയും അതിന്റെ ദൈവത്തെയും കൂടി കൊണ്ടുപോകട്ടെ. പിന്നാലെ വരുന്നവരും ഘര്‍വാപസി നടത്തി അവരുടെയും മൂലദേശ ങ്ങളിലേക്ക് തിരിച്ചുപോകട്ടെ. അവരുടെ മതങ്ങളേയും ദൈവങ്ങളേയും അവരും കൊണ്ടുപോകട്ടെ. അങ്ങിനെ മതജാതിയ ഉപജാതി വര്‍ണ്ണ ചിന്തകളില്ലാതിരുന്ന നമ്മുടെ പഴയ ലോകോത്തരമായ മാവേലിനാട് സംസ്‌കാര സമ്പന്നരായ ഇന്ത്യന് ജനതയ്ക്ക് സ്വപ്നം കാണാം. അവിടെ വന്നവരും നിന്നവരുമെന്ന് മാത്രമല്ല, മനുഷ്യനെ മനുഷ്യനായി കാണുന്ന എല്ലാവര്‍ക്കും സമാധാനത്തോടെയും സന്തോഷത്തോടെയും ജീവിക്കുന്ന ഒരവസ്ഥയുണ്ടാകട്ടെ അതിനുവേണ്ടി നമ്മുടെ ജാതി ഉപജാതി ചിന്തകള് മറന്ന് ദ്രാവിഡ മക്കള് ഒന്നിക്കട്ടെ, അതിനുവേണ്ടിയാകട്ടെ ഇനിയുളള നമ്മുടെ പ്രവര്‍ത്തനങ്ങളെങ്കിലും അതിലൊരു കണ്ണിയാകാന് എനിക്കും കഴിയട്ടെ എന്നാശിച്ചുകൊണ്ട് നിര്‍ത്തുന്നു.\nപ്രസിഡന്റ്, ദ്രാവിഡ കള്‍ച്ചറല് ഫോറം


By India Desk 935\nന്യൂഡല്‍ഹി: പുതിയ കോവിഡ് വകഭേദം ഒമിക്രോണ് ലോകമെങ്ങും ആശങ്ക ഉയര്‍ത്തുന്നതിനിടെ അന്താരാഷ്ട്ര വിമാന സര്‍വീസ് തുടങ്ങുന്നത് പുനപരിശോധിക്കുമെന്ന് കേന്ദ്ര സര്‍ക്കാര്. അന്താരാഷ്ട്ര വിമാന സര്‍വീസുകള് ഡിസംബര് 15ന് പുനരാരംഭിക്കാനുള്ള തീരുമാനവും യാത്രയ്ക്ക് നല്‍കിയ ഇളവുകളും പുനപരിശോധിക്കാന് പ്രധാനമന്ത്രി നരേന്ദ്ര മോഡി ഉദ്യോഗസ്ഥരോട് നിര്‍ദേശിച്ചു. ഒമിക്രോണിനെതിരേ ജാഗ്രത കടുപ്പിക്കാനും മുന് കരുതല് നടപടികള് സ്വീകരിക്കാനും മോഡി ആവശ്യപ്പെട്ടു. ശനിയാഴ്ച പ്രധാനമന്ത്രി വിളിച്ചു ചേര്‍ത്ത അടിയന്തര യോഗത്തിലാണ് നിര്‍ദേശം.\nവൈറസിന്റെ വകഭേദം ഉയര്‍ത്തുന്ന വെല്ലുവിളികളും രാജ്യത്തെ എങ്ങനെ ബാധിക്കുമെന്ന വിഷയവും യോഗത്തില് ചര്‍ച്ചയായി. ആഗോള തലത്തിലുണ്ടായ കോവിഡ് വ്യാപന രീതി ഉദ്യോഗസ്ഥര് യോഗത്തില് വിശദീകരിച്ചതായി പ്രധാനമന്ത്രിയുടെ ഓഫീസ് വ്യക്തമാക്കി. ഒമിക്രോണിന്റെ പ്രത്യേകതകള്, സ്വഭാവം എന്നിവയും വിവിധ രാജ്യങ്ങളിലുണ്ടാക്കിയ ആഘാതങ്ങളും വിലയിരുത്തിയ യോഗം ഇന്ത്യയിലുണ്ടാവാനിടയുള്ള പ്രശ്നങ്ങളും ചര്‍ച്ച ചെയ്തു.\nകോവിഡിന്റെ രണ്ടാംതരംഗത്തില് ഇന്ത്യയില് ദുരിതം വിതച്ച ഡെല്‍റ്റ വകഭേദത്തേക്കാള് അപകടകാരിയാണ് ഒമിക്രോണ് എന്നാണ് ലോകാരോഗ്യ സംഘടനയുടെയടക്കം മുന്നറിയിപ്പ്. ഒമിക്രോണ് വ്യാപിച്ച ദക്ഷിണാഫ്രിക്കയില് നിന്നും മറ്റു ഏഴ് ആഫ്രിക്കന് രാജ്യങ്ങളില് നിന്നുമുള്ള യാത്രയ്ക്ക് യു.എസ്, യൂറോപ്യന് യൂണിയന്, യു.കെ, കാനഡ തുടങ്ങിയ രാജ്യങ്ങള് നിയന്ത്രണങ്ങള് ഏര്‍പ്പെടുത്തിയിട്ടുണ്ട്.\nരാജ്യാന്തര വിമാനങ്ങള്, പ്രത്യേകിച്ച് പ്രശ്ന രാജ്യങ്ങളില് നിന്നുള്ളവ കൃത്യമായി പരിശോധിക്കാനും മാര്‍ഗ നിര്‍ദേശങ്ങള്‍ക്ക് അനുസൃതമായി പരിശോധനകള് നടത്താനും നിര്‍ദേശിച്ചു. യോഗത്തില് കാബിനറ്റ് സെക്രട്ടറി രാജീവ് ഗൗബ, ആരോഗ്യ സെക്രട്ടറി രാജേഷ് ഭൂഷണ്, നിതി ആയോഗ് അംഗം ഡോ. വി.കെ പോള് എന്നിവര് പങ്കെടുത്തു.\nഅതേസമയം ഒമിക്രോണ് വകഭേദം റിപ്പോര്‍ട്ടു ചെയ്ത പശ്ചാത്തലത്തില് കേരളത്തില് വിദേശത്തു നിന്ന് എത്തുന്നവര്‍ക്ക് ആര്.ടി.പി.സി.ആര് പരിശോധനയും ഏഴു ദിവസം ക്വാറന്റീനും നിര്‍ബന്ധമാക്കുമെന്ന് ആരോഗ്യ മന്ത്രി വീണാ ജോര്‍ജ് വ്യക്തമാക്കി. പുതിയ വകഭേദം കേരളത്തില് റിപ്പോര്‍ട്ട് ചെയ്തിട്ടില്ല. എന്നാലും കേന്ദ്ര നിര്‍ദേശ പ്രകാരം അതിജാഗ്രതാ നിര്‍ദേശം നല്‍കിയിട്ടുണ്ട്. വാക്സിനേഷന് മറികടക്കാന് കഴിവുള്ളതാണോ പുതിയ വകഭേദം എന്നതു സംബന്ധിച്ച് റിപ്പോര്‍ട്ട് വന്നിട്ടില്ലെന്നും മന്ത്രി പറഞ്ഞു.


'ഇടതുപക്ഷത്തിന്റെ മന്ത്രിയ്ക്ക് ചേര്‍ന്ന രീതിയല്ല ജലീലിന്റേത്; അദ്ദേഹത്തിന്റെ പ്രസ്താവനകള് കൂടുതല് കുഴപ്പത്തലേക്കാണ് കൊണ്ടെത്തിക്കുന്നത്': ജോസഫ് .സി. മാത്യു | DoolNews\n'ഇടതുപക്ഷത്തിന്റെ മന്ത്രിയ്ക്ക് ചേര്‍ന്ന രീതിയല്ല ജലീലിന്റേത്; അദ്ദേഹത്തിന്റെ പ്രസ്താവനകള് കൂടുതല് കുഴപ്പത്തലേക്കാണ് കൊണ്ടെത്തിക്കുന്നത്': ജോസഫ് .സി. മാത്യു\nTuesday, 15th September 2020, 11:25 pm\nതിരുവനന്തപുരം: ഇടതുപക്ഷത്തിലെ ഒരു മന്ത്രിയ്ക്ക് ചേരുന്ന രീതിയിലല്ല കെ.ടി ജലീല് പെരുമാറിയതെന്ന് രാഷ്ട്രീയ നിരീക്ഷകന് ജോസഫ് സി മാത്യു. ഏഷ്യാനെറ്റ് ന്യൂസ് ന്യൂസ് അവര് ചര്‍ച്ചയിലായിരുന്നു അദ്ദേഹത്തിന്റെ പ്രതികരണം.\nമന്ത്രിയുടെ എല്ലാ പ്രസ്താവനകളും അദ്ദേഹത്തെ കൂടുതല് കുഴപ്പത്തിലേക്കാണ് എത്തിക്കുന്നതെന്ന് ജോസഫ് ചൂണ്ടിക്കാട്ടി.\n‘വളരെ അപക്വമായ പ്രസ്താവനകളാണ് അദ്ദേഹം നടത്തിയതെന്നാണ് എനിക്ക് തോന്നുന്നത്. ഇടതുപക്ഷത്തിന് വലിയ സംഭാവനകള് നല്‍കിയ ആളാണ് കെ.ടി ജലീല് എന്നാണ് പലരും സംസാരിക്കുന്നത്. വ്യക്തിപരമായി, കഴിഞ്ഞ തെരഞ്ഞെടുപ്പില് അവധിയെടുത്ത് എന്നെപ്പോലുള്ളവര് ക്യാംപയിന് ചെയ്ത സര്‍ക്കാരാണ് ഇന്ന് ഭരണത്തിലിരിക്കുന്നത്. അങ്ങനെയുള്ള ഇടതുപക്ഷത്തിന്റെ മന്ത്രി പറയുകയാണ്, ഹൈദരലി തങ്ങള് നെഞ്ചില് കൈവെച്ച് പറഞ്ഞാല് എന്ത് പണിയുമെടുക്കാമെന്ന്. ആ ബക്കറ്റിലെ വെള്ളം ഈ സമുദ്രത്തിലെ വെള്ളത്തെക്കാള് വലുതെന്ന് ഈ മന്ത്രി ധരിച്ചുവെച്ചിരിക്കുകയാണോ?’ – ജോസഫ് പറഞ്ഞു.\nമുമ്പ് ഇതുപോലൊരു ആരോപണത്തിന്റെ പേരിലാണ് ജലീല് ലീഗ് വിട്ട് ഇടതുപക്ഷത്തിലേക്ക് അഭയം തേടിയെത്തിയതെന്നും അക്കാര്യം അദ്ദേഹം മറന്നുപോകരുതെന്നും ജോസഫ് മാത്യു ചൂണ്ടിക്കാട്ടി.\nനുണ പറഞ്ഞതിന്റെ പേരില് മാത്രം മന്ത്രിസ്ഥാനം നഷ്ടപ്പെട്ടവര് നമ്മുടെ സംസ്ഥാനത്തുണ്ടായിട്ടുണ്ട്. ഇവിടെ പച്ചക്കള്ളം പറഞ്ഞശേഷം അതിനെ ന്യായീകരിക്കാന് പറയുന്ന കാര്യങ്ങളെല്ലാം തന്നെ വലിയ നുണകളാണെന്ന് മനസ്സിലാകുന്നുണ്ട്- ജോസഫ് ചൂണ്ടിക്കാട്ടി.\nഉമ്മന്‍ചാണ്ടി മുഖ്യമന്ത്രിയായിരുന്ന സമയത്ത് മുഖ്യമന്ത്രിയുടെ ഓഫീസ് ദുരുപയോഗം ചെയ്തത് സംബന്ധിച്ച വിവാദങ്ങളുണ്ടായിരുന്നെന്നും ഇന്നും അതേ ആരോപണങ്ങള് ഇടതുപക്ഷ മന്ത്രിസഭയക്ക് നേരേ ഉയരുന്നെന്നും അദ്ദേഹം ചൂണ്ടിക്കാട്ടി. ഇത് വളരെ ഗൗരവതരമായി തന്നെ കൈകാര്യം ചെയ്യേണ്ടതാണെന്നും അദ്ദേഹം പറഞ്ഞു.\nഏത് അന്വേഷണത്തെയും സ്വീകരിക്കേണ്ട ഒരു ഗതികെട്ട അവസ്ഥയിലേക്ക് പാര്‍ട്ടിയും സര്‍ക്കാരും ചെന്നെത്തിയിരിക്കുകയാണ്. ചിത്രങ്ങള് കഥപറയുന്ന കാലമാണിത്. ഇന്ന് പ്രചരിച്ച ഒരു ചിത്രത്തില് ഒരു സ്റ്റേറ്റ് കാറും ബെന്‍സ് കാറും ഒരേ വീട്ടില് കിടക്കുന്ന രംഗമാണുള്ളത്. ആ ചിത്രത്തിലെല്ലാം ഉണ്ട്. അനധികൃതമായ സ്വത്ത് കുടുംബാംഗങ്ങള്‍ക്കും വന്നുചേരുന്നുവെന്നുള്ളത് അന്വേഷണവിധേയമാക്കേണ്ടതാണ്- ജോസഫ് പറഞ്ഞു.\nഇത് തന്റെ വ്യക്തിപരമായ അഭിപ്രായമല്ലെന്നും പാര്‍ട്ടിരേഖകളില് തന്നെ ഇക്കാര്യം വ്യക്തമാക്കിയിട്ടുണ്ടെന്നും അദ്ദേഹം പറഞ്ഞു. കുടുംബാംഗങ്ങളുടെ സ്വത്ത് വിവരങ്ങളെപ്പറ്റി പാര്‍ട്ടി അന്വേഷണം നടത്തിയതും ഇതുകൊണ്ടാണെന്നും അദ്ദേഹം ചൂണ്ടിക്കാട്ടി.\nജലീലിന്റെ വിഷയത്തില് മുഖ്യമന്ത്രി പറഞ്ഞത് കോണ്‍സുലേറ്റില് നിന്ന് അദ്ദേഹത്തെ നേരിട്ട് വിളിക്കുകയായിരുന്നുവെന്നാണ്. നിയമപരമായി ഒരു സംസ്ഥാനത്തെ മന്ത്രിയ്ക്ക് അങ്ങനെ ബന്ധപ്പെടാനാകുമോ? ആകില്ലെന്നാണ് നിയമം. അനധികൃതമായി ചെയ്ത കാര്യങ്ങളെപ്പറ്റി ചോദ്യം ചെയ്യുമ്പോള് പച്ചക്കള്ളം പറയുകയാണ് പിന്നീട് നാം കണ്ടത്. വ്യക്തിയെന്ന നിലയിലല്ല, മന്ത്രിയെന്ന നിലയില് തന്റെ കൃത്യനിര്‍വഹണത്തിനിടെയുണ്ടായ വീഴ്ചകളെക്കുറിച്ചുള്ള ആരോപണത്തെയാണ് ചോദ്യം ചെയ്യുന്നതെന്ന് ജോസഫ് പറഞ്ഞു.\nഅത്തരത്തിലൊരു സാഹചര്യത്തില് സര്‍ക്കാര് വാഹനം ഒരു മുതലാളിയ്ക്ക് കൊടുത്തിട്ട്, അയാളുടെ സ്വകാര്യ വാഹനം ഉപയോഗിക്കുകയാണോ വേണ്ടത്. സംശയത്തിന്റെ നിഴലില് നില്‍ക്കുന്ന കുറ്റാരോപിതനാണ് കെ.ടി ജലീല് തീര്‍ച്ചയായും അദ്ദേഹത്തിന് തെളിവുകള് ഹാജരാക്കാനുള്ള അവകാശമുണ്ട്. കഴിഞ്ഞ ദിവസം ജലീല് ഒരു ചാനലിന് നല്‍കിയ അഭിമുഖത്തില് പറയുന്നുണ്ട്, വിവാദങ്ങള് മുറുകിയപ്പോള് തന്റെ അച്ഛന് തന്നെ തുടരെ വിളിക്കാറുണ്ടെന്ന്. ആ പിതാവിന്റെ മകനാണെങ്കില് താന് അത് ചെയ്യില്ലെന്ന് മന്ത്രി പറഞ്ഞിട്ടും അച്ഛന് പോലും വിശ്വാസമായില്ലെന്നാണ് ഇദ്ദേഹം പറയുന്നത്. ഇടതുപക്ഷ മുന്നണിയെ സംബന്ധിച്ചിടത്തോളം ഒരു നേതാവ് സംശയത്തിനതീതനായിരിക്കണം എന്നത് നിശ്ചയമാണ്- ജോസഫ് പറഞ്ഞു.\ncontent highlights: joseph c mathew k t jaleel


March 17, 2018 , അപ്പുക്കുട്ടന് വള്ളിക്കുന്ന്\nഒരേ സമയം വിസ്മയിപ്പിക്കുകയും സംഭ്രമിപ്പിക്കുകയും ചെയ്യുന്ന ദേശീയ രാഷ്ട്രീയ കാഴ്ചകള് തുടരുകയാണ്. നാലുവര്‍ഷം എന്.ഡി.എ മുന്നണിയില് മൂന്നാംസ്ഥാനത്തു നിന്നിരുന്ന ടി.ഡി.പി വെള്ളിയാഴ്ച രാവിലെ എന്.ഡി.എയില്‍നിന്ന് പുറത്തുചാടുകയും തൊട്ടുപിറകെ മോദി ഗവണ്മെന്റിനെതിരെ അവിശ്വാസ പ്രമേയത്തിന് ലോകസഭയില് നോട്ടീസ് നല്‍കുകയും ചെയ്തതാണ് ഒടുവിലത്തെ സംഭവം.\n25 വര്‍ഷം ത്രിപുരയില് തുടര്‍ന്ന ഇടതുമുന്നണി ഭരണം നരേന്ദ്രമോദിക്കൊപ്പം മറിച്ചിട്ടു തിരിച്ചെത്തിയ യോഗി ആദിത്യനാഥ് 28വര്‍ഷം കൈവശംവെച്ച ഗോരഖ്പൂര് ലോകസഭാമണ്ഡലം അഖിലേഷ് യാദവിന്റെ എസ്.പിയും ബദ്ധശത്രുവായിരുന്ന മായാവതിയുടെ ബഹുജന് സമാജ് വാദിപാര്‍ട്ടിയും ചേര്‍ന്ന് പിടിച്ചെടുത്തു. ഒപ്പം ഉപമുഖ്യമന്ത്രി മൗര്യ രാജിവെച്ച ഫൂല്‍പൂര് മണ്ഡലവും.\nഇരുപത്തെട്ടു വര്‍ഷമായി ബിഹാറിലെ തെരഞ്ഞെടുപ്പു രംഗത്ത് നിറഞ്ഞുനിന്നിരുന്ന ലാലുപ്രസാദ് യാദവിനെ ജയിലിലടച്ചിട്ടും എന്.ഡി.എയില് ചേര്‍ന്ന ആര്.ജെ.ഡി മുഖ്യമന്ത്രി നിതീഷ് കുമാറിന്റെ പിന്തുണയുണ്ടായിട്ടും ബിഹാറിലെ അരാരിയ ലോകസഭാ മണ്ഡലത്തില് ആര്.ജെ.ഡി സ്ഥാനാര്‍ത്ഥി വന് ഭൂരിപക്ഷത്തിന് ജയിച്ചു.\nആന്ധ്രാ മുഖ്യമന്ത്രി ചന്ദ്രബാബു നായിഡുവിന്റെ നേതൃത്വത്തിലുള്ള തെലുങ്കുദേശം പാര്‍ട്ടി 16 എം.പിമാരെയുമായി എന്.ഡി.എയില്‍നിന്നു പുറത്തുകടന്നതോടെ ഭരണപക്ഷത്തെ അംഗബലം ലോകസഭയില് 314 ആയി ചുരുങ്ങി. ഇതില് 18 അംഗങ്ങളുള്ള ശിവസേന മുന്നണി വിട്ടിട്ടില്ലെങ്കിലും പ്രതിപക്ഷ പാര്‍ട്ടിയെപോലെ മോദി ഗവണ്മെന്റിന്റെ നയങ്ങളെ ശക്തിയായി എതിര്‍ക്കുന്നു.6അംഗങ്ങളുള്ള പസ്വാന്റെ ലോക ജനശക്തി പാര്‍ട്ടിയും4എം.പിമാരുള്ള അകാലിദളും3അംഗങ്ങളുള്ള ആര്.എല്.എസ്.പിയും കഴിഞ്ഞാല് ബി.ജെ.പി മുന്നണിയില് രണ്ട് അംഗങ്ങള് വീതമുള്ള ജനതാദള് യുവും അപ്നാ ദളും ഒരു സീറ്റുമാത്രമുള്ള നാല് പൊടിപാര്‍ട്ടികളുമാണുള്ളത്. കേവല ഭൂരിപക്ഷമുണ്ടായിരുന്ന ബി.ജെ.പിക്ക് യു.പിയിലെ രണ്ടു സീറ്റുകള് നഷ്ടപ്പെട്ടതോടെ സ്പീക്കറടക്കം സഭയില് 273 സീറ്റേ ഉള്ളൂ. ഒറ്റയ്ക്ക് കേവല ഭൂരിപക്ഷത്തിന് ഒരു സീറ്റുമാത്രം കൂടുതല്. അവിശ്വാസ പ്രമേയത്തെ മറികടക്കാനാവുമെങ്കിലും തെരഞ്ഞെടുപ്പ് അടുക്കുമ്പോഴേക്കും മുന്നണിയില് ഇനി എത്രപേരുണ്ടാകുമെന്ന അനിശ്ചിതത്വം ബി.ജെ.പിയെ തുറിച്ചുനോക്കുന്നു.\nജനങ്ങളും മോദി ഗവണ്മെന്റിന്റെ നയങ്ങളും തമ്മിലുള്ള വൈരുദ്ധ്യം മൂര്‍ച്ഛിക്കുകയും ഏറ്റുമുട്ടലായി മാറുകയും ചെയ്യുന്നതിന്റെ രാഷ്ട്രീയ കാഴ്ചകളാണ് ഇതൊക്കെ. ജനരോഷത്തിന്റെ ഈ അവസ്ഥ ഊര്‍ജ്ജമാക്കി പ്രതിപക്ഷത്ത് ബി.ജെ.പിയെയും സഖ്യകക്ഷികളെയും എതിര്‍ക്കാനുള്ള കൂട്ടായ നീക്കങ്ങള് പല രൂപത്തില് പ്രകടമാകുകയാണ്. അതേസമയം മോദി ഗവണ്മെന്റിന്റെ ഭാഗത്തുനിന്ന് അമിതാധികാര നീക്കങ്ങള് ശക്തിപ്പെടുകയുമാണ്.\nഅവിശ്വാസ പ്രമേയത്തിനു നോട്ടീസ് നല്‍കിയാല് മറ്റെല്ലാ കാര്യപരിപാടിയും നിര്‍ത്തിവെച്ച് സ്പീക്കര് അവിശ്വാസപ്രമേയം പരിഗണിക്കണമെന്നാണ് ചട്ടവും കീഴ് വഴക്കവും. നേരത്തെ വൈ.എസ്.ആര് കോണ്‍ഗ്രസും പിറകെ ടി.ഡി.പിയും നോട്ടീസ് നല്‍കിയിട്ടും വെള്ളിയാഴ്ച സ്പീക്കര് കണ്ടതായി ഭാവിച്ചില്ല. സഭയില് ബഹളം നടക്കുന്നതിനാല് അവിശ്വാസപ്രമേയ നോട്ടീസ് പരിഗണിക്കാനാവില്ലെന്ന നിലപാടാണ് സ്പീക്കര് സ്വീകരിച്ചത്. സഭയെ ഭരണകക്ഷിയുടെ റബ്ബര് സ്റ്റാമ്പാക്കി മാറ്റുന്ന സംഭവങ്ങളുടെ തുടര്‍ച്ചകൂടിയാണിത്.\nജനങ്ങളെയാകെ ഉറക്കത്തിലെന്നോണം ആക്രമിച്ച ഭീകര രാഷ്ട്രീയ നീക്കങ്ങളായിരുന്നു നോട്ടു റദ്ദാക്കലും ജി.എസ്.ടിയും. ജനങ്ങള് രാജ്യത്തിനുവേണ്ടി അതൊക്കെ നിശബ്ദം സഹിച്ചെന്ന് അഭിമാനം കൊള്ളുകയായിരുന്നു പ്രധാനമന്ത്രി. ജനങ്ങള് ഉണര്‍ന്നെഴുന്നേറ്റെന്നും തെരഞ്ഞെടുപ്പു വരുംവരെ കാക്കാതെ ഗവണ്മെന്റ് നയങ്ങളുമായി മൈതാനത്തിറങ്ങി നേരില് ഏറ്റുമുട്ടാന് തുടങ്ങിയെന്നും വ്യക്തമായി.\nപൂനെയില്‍നിന്ന് മഹാരാഷ്ട്ര അസംബ്ലി വളയാന് മുംബൈയിലേക്കു നടന്ന കൃഷിക്കാരുടെ ലോംഗ് മാര്‍ച്ചാണ് ഇന്ത്യയില് ഇപ്പോള് രൂപംകൊള്ളുന്ന ജനസംഘര്‍ഷത്തിന് രാസത്വരകമായത്. മഹാരാഷ്ട്രയില് കഴിഞ്ഞ മൂന്നുവര്‍ഷത്തിനുള്ളില് എണ്‍പതിനായിരത്തിലേറെ കൃഷിക്കാര് സര്‍ക്കാറിന്റെ കര്‍ഷകവിരുദ്ധ നയങ്ങളുടെ ഇരകളെന്ന നിലയില് ആത്മഹത്യചെയ്തിട്ടുണ്ട്. രണ്ടുവര്‍ഷംമുമ്പ് ഈ പ്രശ്‌നങ്ങളുന്നയിച്ച് അവിടെ ആരംഭിച്ച കര്‍ഷക സമരം വേരുപിടിച്ചില്ല. പ്രമുഖ കര്‍ഷക സംഘടനകളൊക്കെ അതില്‍നിന്നു പിന്മാറി. മരിക്കുകയാണെങ്കില് പൊരുതി മരിക്കാം എന്ന നിലയില് സി.പി.എമ്മുമായി ബന്ധപ്പെട്ട അഖിലേന്ത്യാ കിസാന് സഭയാണ് ആ സമരം രണ്ടു ഗ്രാമങ്ങളില്‍നിന്ന് വീണ്ടും ഊതിക്കത്തിച്ച് മുന്നോട്ടു കൊണ്ടുവന്നത്.\nസി.പി.എമ്മും ഇടതുപക്ഷവും ഏറെ ദുര്‍ബലമായ മഹാരാഷ്ട്രയില് കര്‍ഷക- തൊഴിലാളി ഐക്യം എന്ന മുദ്രാവാക്യമുയര്‍ത്തി അടിത്തട്ടില്‍നിന്ന് തുടങ്ങിയ ഈ കര്‍ഷകസമരം ലോകശ്രദ്ധ പിടിച്ചുപറ്റി. ‘മല മമ്മതിനെതേടി ചെല്ലുന്ന’ ഒരവസ്ഥ കൃഷിക്കാരുടെ ‘ലോംഗ് മാര്‍ച്ച്’ സൃഷ്ടിച്ചു. ബി.ജെ.പിയും ശിവസേനയും ചേര്‍ന്നു ഭരിക്കുന്ന മഹാരാഷ്ട്രയില് മുംബൈ മഹാനഗരത്തിലേക്കു കടക്കാനെത്തിയ കര്‍ഷക മാര്‍ച്ചിനുമുമ്പിലെത്തി അഭിവാദ്യം ചെയ്തതും പിന്തുണ പ്രഖ്യാപിച്ചതും ശിവസേനാ മന്ത്രിമാരായിരുന്നു. ആവശ്യങ്ങള് അംഗീകരിക്കുന്നതുവരെ നിയമസഭാ മന്ദിരം ഉപരോധിക്കുമെന്ന പ്രഖ്യാപനം കര്‍ഷക സമരനേതാക്കളുമായി നേരിട്ടു ചര്‍ച്ചനടത്താന് ബി.ജെ.പി മുഖ്യമന്ത്രിയെ നിര്‍ബന്ധിതനാക്കി.\nനഗരത്തിനകത്ത് ആസാദ് മൈതാനിയില് തമ്പടിച്ച പതിനായിരകണക്കില് കൃഷിക്കാരുടെ അടുത്തേക്ക് മുഖ്യമന്ത്രി നിയോഗിച്ച മന്ത്രിതലസംഘം ആവശ്യങ്ങള് നടപ്പാക്കുന്നതിന്റെ വ്യവസ്ഥകള് ചര്‍ച്ചചെയ്യാന് ചെന്നു. തീരുമാനങ്ങള് പരസ്യമായി പ്രഖ്യാപിച്ച് പരസ്പരം അഭിവാദ്യം ചെയ്താണ് സര്‍ക്കാര് പ്രതിനിധികളും സമരക്കാരും മടങ്ങിയത്.\nവികസിത രാജ്യങ്ങളില് ആഗോളീകരണം സൃഷ്ടിച്ച വിപണി മേധാവിത്വം ഇന്ത്യയില് ജനസംഖ്യയില് മഹാഭൂരിപക്ഷത്തെയും അഗതികളാക്കി മാറ്റിയിട്ടുണ്ട്. ഈ കര്‍ഷക സമരത്തിന്റെ ഭാഗമായവരും അതിന് സഹായവും പിന്തുണയുമായി ഇറങ്ങിയ യുവാക്കളും തൊഴിലാളികളും ജനങ്ങളുടെ മാറുന്ന പ്രതിരോധമുഖമാണ് മുംബൈയില് പ്രകടമാക്കിയത്.\nകാര്‍ഷിക രാജ്യമായ ഇന്ത്യയില് കൃഷിക്കാരും കര്‍ഷക തൊഴിലാളികളും ഉണര്‍ന്നെണീക്കുകയും സംഘടിച്ചു മുന്നേറുകയും പണിയെടുക്കുന്ന തൊഴിലാളികളുടെകൂടി പിന്തുണ ഉറപ്പാക്കുകയും ചെയ്താല് ഒരു ശക്തിക്കും അവരെ തടയാനാകില്ലെന്നതിന്റെ സാക്ഷ്യപത്രമാണ് മഹാരാഷ്ട്രയില് ഇപ്പോള് വിജയിച്ച കര്‍ഷകസമരം. രാജസ്ഥാനിലും മറ്റിടങ്ങളിലും കഴിഞ്ഞവര്‍ഷം നടന്ന കര്‍ഷക സമരങ്ങളുടെ തുടര്‍ച്ചയാണ് ഇത്. രാഷ്ട്രീയ പാര്‍ട്ടികളുടെയും അവരുടെ വര്‍ഗ-ബഹുജന സംഘടനകളുടെയും അനുഷ്ഠാന സമരങ്ങളില്‍നിന്ന് തീര്‍ത്തും വ്യത്യസ്തം. പാടശേഖരങ്ങളിലെ കര്‍ഷക കുടുംബങ്ങളാകെ ഒന്നിച്ച് സമരജ്വാലയായി മാറിയാലുള്ള സ്ഥിതി. വിവിധ മതക്കാരും ജാതിക്കാരും രാഷ്ട്രീയക്കാരും കൃഷിക്കാരെന്ന പൊതു പ്രവാഹത്തിന്റെ ഭാഗമായി തീരുമ്പോഴുള്ള സംഘശക്തിയുടെ വിശുദ്ധി. ഇപ്പോള് യു.പി അത്തരമൊരു സമരമുഖത്താണ്. ബിഹാറും ആന്ധ്രയും കര്‍ണാടകയും നാളെ കേരളവും ഈ വഴിയിലേക്ക് നീങ്ങേണ്ടിവരും.\nഈ യാഥാര്‍ത്ഥ്യം ഉള്‍ക്കൊള്ളാതെ സംസ്ഥാന സര്‍ക്കാറുകളെ നയിക്കുന്നവരെന്ന നിലയില് ഇടതുപക്ഷം അടക്കമുള്ള ബി.ജെ.പി ഇതര കക്ഷികള് പുതിയ വിപണി മേധാവിത്വത്തിന് കീഴ്‌പ്പെടുന്ന ഭരണ നയങ്ങളുമായാണ് മുന്നോട്ടുപോയത്. ജി.എസ്.ടിക്കും നോട്ടു നിരോധനത്തിനുമൊപ്പം നിഴലായിനിന്ന ത്രിപുരയിലെ ഇടതുമുന്നണി ഗവണ്മെന്റിനെ തൊഴിലില്ലായ്മയുടെയും സാമ്പത്തിക പ്രതിസന്ധിയുടെയും കാരണക്കാരായി ജനങ്ങള് ശിക്ഷിച്ചു. വേഷംമാറിവന്ന ബി.ജെ.പി – ഐ.പി.എഫ്.ടി സഖ്യത്തിന്റെ സാക്ഷാല് ജനവിരുദ്ധ രൂപം ത്രിപുരയിലെ ജനങ്ങള് ഇനി അനുഭവിക്കാന് പോകുന്നതേയുള്ളൂ. ഈ വൈരുദ്ധ്യംതന്നെയാണ് കേരളത്തിലെ ഇടതു – ജനാധിപത്യ ഗവണ്മെന്റിനു കീഴില് ജനങ്ങള് അനുഭവിക്കുന്നത്. കണ്ണൂര് ജില്ലയിലെ കീഴാറ്റൂരില് വയല് നികത്തുന്നതിനെതിരെ കൃഷിക്കാര് നടത്തിയ സമരത്തെ സര്‍ക്കാര് നേരിട്ടതും സി.പി.എംതന്നെ സമരക്കാര്‍ക്കെതിരെ നേരിട്ട് രംഗത്തിറങ്ങിയതും വിപണി രാഷ്ട്രീയത്തിന്റെ മേധാവിത്വമാണ് പ്രകടമാക്കുന്നത്.\nവരും ദിവസങ്ങളില് ഡല്‍ഹി കേന്ദ്രീകരിച്ച് നടക്കുന്ന രാഷ്ട്രീയ കൂടിയാലോചനകള് പുതിയ വഴികള് തുറക്കും. യു.പി ലോകസഭാ ഉപതെരഞ്ഞെടുപ്പിലെ സന്ദേശം വളരെ വ്യക്തമാണ്. എസ്.പിയും ബി.എസ്.പിയും ഭിന്നിച്ചുനിന്നപ്പോള് ബി.ജെ.പി അധികാരത്തിലേറി. രണ്ടു പാര്‍ട്ടികളും യോജിച്ചപ്പോള് കേന്ദ്ര – സംസ്ഥാന സര്‍ക്കാറുകളുടെ പിന്‍ബലമുണ്ടായിട്ടും കനത്ത തിരിച്ചടിയേറ്റു. അതേസമയം രണ്ടു മണ്ഡലങ്ങളിലും മത്സരിച്ച കോണ്‍ഗ്രസ് സ്ഥാനാര്‍ത്ഥികള്‍ക്ക് ജാമ്യസംഖ്യപോലും നഷ്ടപ്പെട്ടു. വിശേഷിച്ചും വിജയലക്ഷ്മി പണ്ഡിറ്റും ജവഹര്‍ലാല് നെഹ്‌റുവും മത്സരിച്ചിരുന്ന ഫൂര്‍പുര് മണ്ഡലത്തില്.\nബിഹാറില് ലാലുപ്രസാദ് യാദവിനെയും കുടുംബത്തെയും അഴിമതി കേസുകള്‍കൊണ്ട് വരിഞ്ഞുമുറുക്കിയിട്ടും ആര്.ജെ.ഡി അമ്പരപ്പിക്കുന്ന വിജയം നേടിയത് പ്രതിപക്ഷത്തിനനുകൂലമായ വലിയ സൂചനയാണ്.\nഎണ്ണത്തില് ചുരുങ്ങിയെങ്കിലും ദേശീയ പാര്‍ട്ടിയെന്ന നിലയില് സ്വാധീനമുള്ള ഏക പാര്‍ട്ടി ഇപ്പോള് കോണ്‍ഗ്രസാണ്. അവര് തുടങ്ങിവെച്ച ഉദാരീകരണ – സാമ്പത്തിക നയങ്ങള് കൂടുതല് വിശ്വസ്തതയോടെ ഏറ്റെടുത്ത് നടപ്പാക്കുന്ന ബി.ജെ.പി ഭരണത്തിന്റെ ദുരിതവും അവര് സൃഷ്ടിക്കുന്ന വര്‍ഗീയതയുടെ ആപത്തുമാണ് ജനങ്ങള് അനുഭവിക്കുന്നത്.\nയു.പി.എ ഭരണത്തില് ഉണ്ടായ അഴിമതി ആരോപണങ്ങള് കോണ്‍ഗ്രസിന്റെ വിശ്വാസ്യതയെ തകര്‍ത്തിട്ടുണ്ട്. കുടുംബവാഴ്ചയെന്ന ലക്ഷ്യവും ആ പാര്‍ട്ടിയുടെ ദൗര്‍ബല്യമാണ്. എങ്കിലും കോണ്‍ഗ്രസ് ഐയ്ക്ക് പകരം നില്‍ക്കാന് ഇടതുപാര്‍ട്ടികളോ പ്രാദേശിക പാര്‍ട്ടികളോ പ്രാപ്തവുമല്ല. ഈ പശ്ചാത്തലത്തില് സാമ്പത്തിക നയങ്ങളുടെ കാര്യത്തില് അടിസ്ഥാനപരമായ തിരുത്തലിന് കോണ്‍ഗ്രസ് തയാറുണ്ടോ. ജനങ്ങള് നിരാകരിക്കുന്നതിന് ഇടയാക്കിയ ചെയ്തികളില് ഖേദിക്കാനും ആവര്‍ത്തിക്കില്ലെന്ന് ഉറപ്പുവരുത്താനും ദേശീയ സമ്മേളനത്തിലേക്കു കടക്കുന്ന കോണ്‍ഗ്രസ് ഒരുക്കമുണ്ടോ. ദേശീയ രാഷ്ട്രീയത്തെ ഈ ഘട്ടത്തില് സ്വാധീനിക്കുന്ന നിര്‍ണ്ണായക ഘടകമായിരിക്കും അത്. രാഹുല് ഗാന്ധിയെ അധ്യക്ഷനാക്കുന്ന ഔപചാരികതയ്ക്കു പുറമെ കോണ്‍ഗ്രസിനും രാജ്യത്തിനും നിര്‍ണ്ണായകമായ ഇത്തരമൊരു തീരുമാനത്തിലേക്ക് എ.ഐ.സി.സി സമ്മേളനം നീങ്ങുമോ എന്നാണ് കണ്ടറിയേണ്ടത്.\nദേശീയതലത്തില് നിര്‍ണ്ണായകമായ ഒരു വഴിത്തിരിവ് സൃഷ്ടിക്കുന്നതിന് മുന്‍കൈ എടുക്കാന് സ്വാധീനവും സാധ്യതയുമില്ലാത്ത അവസ്ഥയിലാണ് ഇടതുപക്ഷവും സി.പി.എമ്മും. നേതൃത്വംതന്നെ രാഷ്ട്രീയ നയത്തിന്റെ കാര്യത്തില് രണ്ടുതട്ടിലാണ്. കേന്ദ്രകമ്മറ്റിയിലെ ഭൂരിപക്ഷവും കോണ്‍ഗ്രസിനെ ബി.ജെ.പിയെപോലെ വന്‍കിട ബൂര്‍ഷ്വാസിയുടെ പ്രതിനിധിയായി കാണുന്നു. നവ- ഉദാരീകരണ സാമ്പത്തിക നയങ്ങളുടെ പ്രവാചകരായും. അവരുമായി തെരഞ്ഞെടുപ്പു ധാരണയോ സഹകരണമോ ഉണ്ടാക്കില്ലെന്ന് സി.പി.എം പ്രഖ്യാപിക്കുന്നു. അതേസമയം പ്രാദേശിക പാര്‍ട്ടികള്‍ക്ക് ദേശീയതലത്തില് തെരഞ്ഞെടുപ്പു മുന്നണിയുണ്ടാക്കാന് സാധ്യമല്ലെന്നും വിലയിരുത്തുന്നു.\nകോണ്‍ഗ്രസിനെ ഒഴിവാക്കിയും മറ്റ് മതനിരപേക്ഷ പാര്‍ട്ടികളെ ചേര്‍ത്തും ബി.ജെ.പിയെ നേരിടണമെന്നാണ് സി.പി.എം കരട് രാഷ്ട്രീയപ്രമേയം ആവശ്യപ്പെടുന്നത്. കോണ്‍ഗ്രസിനെയും പ്രാദേശിക പാര്‍ട്ടികളെയും മാറ്റിനിര്‍ത്തിയാല് ശേഷിക്കുന്ന, ബി.ജെ.പിയെ നേരിടാന് പ്രാപ്തിയുള്ള മതനിരപേക്ഷ പാര്‍ട്ടികള് ആരെന്നത് പ്രമേയത്തിന്റെ മുഖ്യ ശില്പിയായ പ്രകാശ് കാരാട്ടിനു മാത്രമേ പറയാനാകൂ.\nബി.ജെ.പിക്കനുകൂലമായി ദേശീയതലത്തില് പ്രതിപക്ഷ പാര്‍ട്ടികളുടെ യോജിപ്പ് വഴിമുട്ടിനിന്ന സാഹചര്യത്തിലാണ് ജനങ്ങള്‍തന്നെ തെരഞ്ഞെടുപ്പു വിധിയിലൂടെ പുതിയ വഴിതുറക്കാന് ശക്തമായി ആവശ്യപ്പെടുന്നത്. സീതാറാം യെച്ചൂരി സമാജ് വാദിപാര്‍ട്ടി നേതാവ് അഖിലേഷ് യാദവുമായി ടെലഫോണില് ബന്ധപ്പെട്ടതായും ഡല്‍ഹിയില് കൂടിക്കാഴ്ച നടത്തുമെന്ന് അറിയിച്ചതായും പറയുന്നുണ്ട്. പത്തൊമ്പത് പ്രതിപക്ഷ പാര്‍ട്ടികളുമായി അത്താഴവിരുന്നു നടത്തിയ സോണിയയുടെ ദൗത്യം ഇനി ഏതുവഴിക്കെന്ന് കാണേണ്ടതുണ്ട്.\nചന്ദ്രബാബു നായിഡുവും ടി.ഡി.പിയും പുറത്തുവന്നതോടെ പ്രതിപക്ഷത്ത് ആത്മവിശ്വാസം കൂടിയിട്ടുണ്ട്. കൃഷിക്കാരും തൊഴില് രഹിതരും സ്ത്രീകളും ഉള്‍പ്പെട്ട ബഹുഭൂരിപക്ഷം വരുന്ന ഇന്ത്യന് ജനതയുടെ ജീവിതാവസ്ഥയ്ക്ക് അടിയന്തരമാറ്റം വരുത്താന് ഉതകുന്ന പരിപാടികളുടെ അടിസ്ഥാനത്തില് ബി.ജെ.പിയെ നേരിടാന് പുതിയൊരു പ്രതിപക്ഷ ഐക്യം രൂപപ്പെടുമോ എന്നതാണ് പ്രധാനം. ആ നിലയ്ക്ക് പാര്‍ലമെന്റിലേയും പ്രതിപക്ഷ പാര്‍ട്ടികളിലെയും വരും ദിവസങ്ങളിലെ നീക്കങ്ങള് നിര്‍ണ്ണായകമായിരിക്കും.\nകേരളം വികസന നയം മാറ്റുന്നു (ലേഖനം): അപ്പുക്കുട്ടന് വള്ളിക്കുന്ന്\nരണ്ട് ബജറ്റുകളുടെ രാഷ്ട്രീയം\nദേശീയ രാഷ്ട്രീയത്തില് ഇടംകാണാതെ ഇടതുപാര്‍ട്ടികള്: അപ്പുക്കുട്ടന് വള്ളിക്കുന്ന്\nപ്രളയ ദുരന്തത്തിനുമീതെ പറക്കുന്ന രാഷ്ട്രീയ കഴുകന്മാര്\nWomen’s wall and its Politics – വനിതാ മതിലിന്റെ രാഷ്ട്രീയം\nജമ്മു-കശ്മീരില്‍നിന്നുയരുന്ന പുതിയ ചോദ്യങ്ങള്: അപ്പുക്കുട്ടന് വള്ളിക്കുന്ന്\nതൂക്കുകയര്‍വിധിയും കേരളാ പൊലീസും (ലേഖനം)


timeline of nun rape case– News18 Malayalam\nUpdated: September 21, 2018, 6:09 PM IST\nമിഷണറീസ് ഓഫ് ജീസസിലെ 43കാരിയായ കന്യാസ്ത്രീയെ 53കാരനായ ജലന്ധർ ബിഷപ്പ് ഫ്രാങ്കോ മുളക്കൽ ലൈംഗിക പീഡനത്തിന് ഇരയാക്കിയെന്ന് പരാതി നൽകിയിട്ട് 86 ദിവസമായിരിക്കുന്നു. പരാതി നൽകി നാളിതുവരെയായിട്ടും ബിഷപ്പിനെതിരെ നടപടി എടുക്കാൻ തയ്യാറാകാത്തതിൽ പ്രതിഷേധിച്ച് കന്യാസ്ത്രീകൾ കൊച്ചിയിൽ നടത്തുന്ന സമരം 14 ാം ദിവസത്തിലാണ്. കേസിന്‍റെ നാൾവഴികളിലേക്ക്...\nജൂണ് 25: കന്യാസ്ത്രീയില് നിന്ന് ഭീഷണി ഉണ്ടാകുന്നെന്നു കാട്ടി ബിഷപ്പ് കോട്ടയം എസ്.പിക്ക് പരാതി നല്‍കി. മൊഴിയെടുക്കാനെത്തിയ പൊലീസിനോട് കന്യാസ്ത്രീ തന്നെ ബിഷപ്പ് പീഡനത്തിന് ഇരയാക്കിയെന്നു വെളിപ്പെടുത്തി.\nജൂണ് 27: ബിഷപ്പ് പീഡിപ്പിച്ചെന്ന് കാട്ടി കന്യാസ്ത്രീയും കോട്ടയം എസ്.പിക്ക് പരാതി നൽകി. പരാതി പരിശോധിക്കാൻ കുറവിലങ്ങാട് പൊലീസിന് നിർദേശം നൽകി.\nജൂണ് 28: ബിഷപ്പിനെതിരെ എഫ്.ഐ.ആര് രജിസ്റ്റര് ചെയ്തു. പരാതിക്കാരിയെ വൈദ്യപരിശോധനയ്ക്ക് വിധേയയാക്കി.\nജൂണ് 29: കേസ് വൈക്കം ഡിവൈ.എസ്.പിയ്ക്ക് കൈമാറുന്നു. സീന് മഹസര് തയാറാക്കുന്നു. കുറവിലങ്ങാട് മഠത്തിലെ സന്ദര്‍ശക രജിസ്റ്റര് പരിശോധിക്കുന്നു. പീഡിപ്പിച്ചതായി കന്യാസ്ത്രി പറഞ്ഞ ദിവസങ്ങളില് ബിഷപ്പ് അവിടെ താമസിച്ചിട്ടുണ്ടെന്നു കണ്ടെത്തി. രജിസ്റ്റര് പിടിച്ചെടുത്തു. പീഡനത്തിന് ഇരയായെന്ന് പരാതിയില് ആരോപിച്ച കുറവിലങ്ങാട് മഠത്തിലെ 20-ാം നമ്പര് മുറിയില് ശാസ്ത്രീയ പരിശോധന നടത്തുന്നു.\nജൂണ് 30: പാലാ ഒന്നാം ക്ലാസ് മജിസ്‌ട്രേറ്റ് കോടതിയ്ക്ക് റിപ്പോര്‍ട്ട് നല്‍കുന്നു.\nജൂലൈ 5: സി.ആര്.പി.സി സെക്ഷന് 164 പ്രകാരം പരാതിക്കാരിയുടെ മൊഴിയെടുക്കുന്നു. മൊഴി പരിശോധിച്ചതില് നിന്നു പരാതിക്കാരിയെ ബിഷപ്പ് ബലാത്സംഗം ചെയ്തെന്ന് വ്യക്തമാകുന്നു.\nജൂലൈ 10: ബിഷപ്പ് ഇന്ത്യ വിട്ടുപോകാതിരിക്കാന് പൊലീസ് ലുക്ക് ഔട്ട് നോട്ടീസ് നല്‍കുന്നു. വൈദ്യ പരിശോധന നടത്തിയ ഡോക്ടറുടെ മൊഴി എടുക്കുന്നു. ലൈംഗികാതിക്രമണം നടന്നതായി ഡോക്ടര് മൊഴി നല്‍കുന്നു. മിഷനറീസ് ഓഫ് ജീസസിന്റെ കണ്ണൂരിലെ കന്യാസ്ത്രീകളുടെയും മൊഴിയെടുത്തു.\nജൂലൈ 14: കന്യാസ്ത്രീ പരാതി പറഞ്ഞ പാല ബിഷപ്പിന്റെയും കുറവിലങ്ങാട് വികാരിയുടെയും മൊഴിയെടുക്കുന്നു. ജലന്തര് രൂപതയില് സേവനം അനുഷ്ഠിക്കുകയും പിന്നീട് സഭ വിടുകയും ചെയ്ത ഒരു കന്യാസ്ത്രീയുടെയും മറ്റൊരു കന്യാസ്ത്രീയുടെ അമ്മയുടെയും മൊഴികള് എടുക്കുന്നു.\nജൂലൈ 16: സഭ വിട്ട മറ്റൊരു കന്യാസ്ത്രീയുടെ മൊഴിയെടുക്കുന്നു.\nജൂലൈ 17: സഭ വിട്ട മറ്റൊരു കന്യാസ്ത്രീയുടെ അച്ഛന്റെ മൊഴിയെടുക്കുന്നു. കന്യാസ്ത്രീ അച്ഛനെഴുതിയ കത്തില് തന്റെ ജീവന് ഭീഷണി ഉണ്ടെന്നും തനിക്കെന്തിലും സംഭവിച്ചാല് ബിഷപ്പ് ഫ്രാങ്കോ ആണ് ഉത്തരവാദിയെന്നും എഴുതിയിരുന്നു.\nജൂലൈ 19: കര്‍ദ്ദിനാള് ആലഞ്ചേരിയോട് ഫോണില് പരാതി പറഞ്ഞതിനെപ്പറ്റി പരാതിക്കാരിയോട് വിശദമായി ചോദിക്കുന്നു.\nജൂലൈ 20: സംഭവം നടക്കുമ്പോള് കുറവിലങ്ങാട് മഠത്തില് ഉണ്ടായിരുന്ന രണ്ടു കന്യാസ്ത്രീകളുടെ മൊഴി ബാംഗ്ലൂരില് ചെന്നെടുക്കുന്നു. അവര് രണ്ടുപേരും സഭ വിട്ടു.\nജൂലൈ 24: ഒരു കന്യാസ്ത്രീയുടേയും മറ്റൊരു കന്യാസ്ത്രീയുടെ അമ്മയുടെയും മൊഴിയെടുക്കുന്നു. കന്യാസ്ത്രീകള് രണ്ടുപേരും സഭ വിട്ടു.\nജൂലൈ 27: കര്‍ദ്ദിനാള് ആലഞ്ചേരി പ്രത്യേക ദൂതന് വഴി എത്തിച്ച രേഖകള് കസ്റ്റഡിയിലെടുക്കുന്നു\nജൂലൈ 28: ബിഷപ്പ് ഫ്രാങ്കോ സഞ്ചരിച്ച കാര് കസ്റ്റഡിയിലെടുക്കാന് പോയിയെങ്കിലും കാര് ഇല്ലായിരുന്നതിനാല് അതിന്റെ ആര്.സി ഉടമസ്ഥന് കാര് ഹാജരാക്കാന് നോട്ടീസ് കൊടുത്തു.\nജൂലൈ 30: എറണാകുളം രൂപതയിലെ ഒരു വൈദികനെ ചോദ്യം ചെയ്തു.\nജൂലൈ 31: കാര് ഹാജരാക്കിയപ്പോള് ആര് സി ഉടമസ്ഥനെയും ബിഷപ്പ് ഫ്രാങ്കോ സഞ്ചരിച്ചപ്പോള് ഉണ്ടായിരുന്ന ഡ്രൈവറെയും ചോദ്യം ചെയ്തു മൊഴിയെടുക്കുന്നു. കാര് കസ്റ്റഡിയിലെടുക്കുന്നു. ഇതിനിടയില് മുഖ്യ സാക്ഷിയായ ഒരു സ്ത്രീയുടെയും അവരുടെ ഭര്‍ത്താവിന്റെയും മൊഴിയെടുക്കുന്നു. ഉജ്ജെയിനിലെത്തി ബിഷപ്പിനെ കണ്ടു വിശദമായി ചോദ്യം ചെയ്തു മൊഴിയെടുക്കുന്നു.\nഓഗസ്റ്റ് 3: കേസ് അന്വേഷണത്തിനായി അന്വേഷണ സംഘം ഡല്‍ഹിയിലേക്ക് പോകുന്നു. രണ്ട് ദിവസം പൊലീസിന് ബിഷപ്പിനെ കാണാന് കഴിഞ്ഞില്ല.\nഓഗസ്റ്റ് 13: കന്യാസ്ത്രീയുടെ ബലാത്സംഗ പരാതിയില് കഴമ്പുണ്ടെന്ന് വൈക്കം ഡിവൈ.എസ്.പി പി.കെ സുഭാഷ് കോടതിയില് സത്യവാങ്മൂലം സമര്‍പ്പിച്ചു.\nഓഗസ്റ്റ് 13: ജലന്ധറിലെ ബിഷപ്പ് ഹൌസിൽവെച്ച് ഫ്രാങ്കോയെ ചോദ്യം ചെയ്യുന്നു. രാത്രിയോടെ തുടങ്ങിയ ചോദ്യം ചെയ്യൽ 14ന് പുലർച്ചെ വരെ നീണ്ടു. ഒമ്പത് മണിക്കൂറോളം ബിഷപ്പിനെ ചോദ്യം ചെയ്തു.\nഓഗസ്റ്റ് 15: ബിഷപ്പിനെ ചോദ്യം ചെയ്തശേഷം ഡൽഹിയിൽനിന്ന് മടങ്ങിയ അന്വേഷണ സംഘം പിറ്റേദിവസം കേരളത്തിൽ തിരിച്ചെത്തി.\nഓഗസ്റ്റ് 27: പരാതി നൽകി രണ്ടുമാസം തികയുന്ന ദിവസം. പ്രളയക്കെടുതിയ്ക്ക് ശേഷം മാധ്യമങ്ങൾ വീണ്ടും കേസ് കുത്തിപ്പൊക്കി.\nഓഗസ്റ്റ് 29: സ്കൂട്ടറിലെ ബ്രേക്ക് തകരാറിലാക്കി കന്യാസ്ത്രീയെ അപായപ്പെടുത്താൻ ശ്രമം നടന്നുവെന്ന് കുറവിലങ്ങാട് പൊലീസിന് പരാതി ലഭിച്ചു.\nഓഗസ്റ്റ് 30: ആദ്യമായി പീഡിപ്പിച്ചുവെന്ന് കന്യാസ്ത്രീ ആരോപിച്ച മെയ് അഞ്ചിന് ബിഷപ്പ് കുറവിലങ്ങാട് മഠത്തിൽ ഉണ്ടായിരുന്നതായി പൊലീസ് സ്ഥിരീകരിച്ചു.\nസെപ്റ്റംബര് 8: ബിഷപ്പിനെതിരെ നടപടി വൈകുന്നതില് പ്രതിഷേധിച്ച് കന്യാസ്ത്രീകള് സമരം ആരംഭിച്ചു. ഫ്രാങ്കോയെ ചോദ്യം ചെയ്യാതെ കന്യാസ്ത്രീയെ വിളിപ്പിച്ച് നിരന്തരം മൊഴി എടുത്തതോടെ കന്യാസ്ത്രീകൾ നിലപാട് കടുപ്പിക്കുകയായിരുന്നു. സമരം തുടങ്ങാൻ സെന്‍റ് മേരീസ് പിറവി തിരുന്നാൾ ദിനം തെരഞ്ഞെടുത്തതും ശ്രദ്ധേയമായി.\nസെപ്റ്റംബര് 10: കന്യാസ്ത്രീകളുടെ സമരത്തിന് പിന്നില് സഭാവിരുദ്ധ ശക്തികളാണെന്നും പൊലീസ് അന്വേഷണവുമായി സഹകരിക്കുമെന്നും ബിഷപ്പ് അറിയിച്ചു.\nസെപ്റ്റംബര് 12: ബിഷപ്പിനെ വീണ്ടും ചോദ്യം ചെയ്യണമെന്ന് ഡിവൈ.എസ്.പി ജില്ലാ പൊലീസ് മേധാവിയെ അറിയിച്ചു. തുടര്‍ന്ന് ഈ മാസം 19ന് മുമ്പ് ബിഷപ്പ് ചോദ്യം ചെയ്യലിന് ഹാജരാകാന് പൊലീസ് നിര്‍ദേശം നല്‍കി.\nസെപ്റ്റംബർ 13: ജലന്ധർ ബിഷപ്പ് ഫ്രാങ്കോ മുളയ്ക്കലിനെതിരായ കന്യാസ്ത്രീയുടെ പരാതിയിന്മേലുള്ള പൊലീസ് അന്വേഷണത്തിൽ അപാകതയില്ലെന്ന് ഹൈക്കോടതി നിരീക്ഷിച്ചു. സി.ബി.ഐ അന്വേഷണം ഇപ്പോൾ ആവശ്യമില്ലെന്നും ബിഷപ്പിന്റെ അറസ്റ്റ് എപ്പോൾ വേണമെന്ന് തീരുമാനിക്കേണ്ടത് പൊലീസാണെന്നും കോടതി പറഞ്ഞു.\nസെപ്റ്റംബർ 18: ഫ്രാങ്കോ മുളയ്ക്കൽ നൽകിയ മുൻകൂർ ജാമ്യാപേക്ഷ പരിഗണിക്കുന്നത് ഹൈക്കോടതി സെപ്റ്റംബർ 26-ലേക്ക് മാറ്റി\nസെപ്റ്റംബർ 19: ചോദ്യം ചെയ്യലിനായി ഫ്രാങ്കോ മുളയ്ക്കൽ ഹാജരാകുന്നു. തൃപ്പുണിത്തുറയിൽ വെച്ച് അന്വേഷണ ഉദ്യോഗസ്ഥനായ വൈക്കം ഡി.വൈ.എസ്.പിയുടെ നേതൃത്വത്തിലാണ് ഫ്രാങ്കോയെ ചോദ്യം ചെയ്തത്. ഏഴ് മണിക്കൂറിലെറേ നീണ്ട ആദ്യ ദിവസത്തെ ചോദ്യം ചെയ്യൽ അവസാനിക്കുന്നത് വൈകിട്ട് ആറരയോടെയാണ്.\nസെപ്റ്റംബർ 20: രണ്ടാം ദിവസത്തെ ചോദ്യം ചെയ്യലിനായി ഫ്രാങ്കോ മുളയ്ക്കൽ ഹാജരായി. ചോദ്യം ചെയ്യലിന് ഒടുവിൽ തൽക്കാലം ഇന്ന് അറസ്റ്റ് ചെയ്യേണ്ടെന്നും അടുത്ത ദിവസം കൂടി ചോദ്യം ചെയ്യാനും അന്വേഷണസംഘം തീരുമാനിച്ചു. രണ്ടാം ദിവസത്തെ ചോദ്യം ചെയ്യലിന് ഒടുവിൽ ഫ്രാങ്കോ മുളയ്ക്കൽ താമസിക്കുന്ന ആഡംബര ഹോട്ടലിലേക്ക് തന്നെ മടങ്ങി\nസെപ്റ്റംബർ 21: രാവിലെ ചോദ്യം ചെയ്യൽ ആരംഭിച്ചു. മൂന്ന് ദിവസത്തെ മണിക്കൂറുകൾ നീണ്ട ചോദ്യം ചെയ്യലിനൊടുവിൽ കന്യാസ്ത്രീയെ പീഡിപ്പിച്ച കേസിൽ ജലന്ധർ ബിഷപ്പായിരുന്ന ഫ്രാങ്കോ മുളയ്ക്കൽ അറസ്റ്റിലായി.


എണ്ണ വില കുതിക്കുന്നു; 20 ശതമാനം വര്‍ധന | World | Deshabhimani | Tuesday Sep 17, 2019\nഅനസ് യാസിന്Updated: Tuesday Sep 17, 2019\nമനാമ > ഡ്രോണ് ആക്രമണങ്ങളെ തുടര്‍ന്ന് സൗദി എണ്ണയുല്‍പ്പാദനം പകുതിയായി കുറച്ചതോടെ ആഗോള വിപണിയില് എണ്ണവില കുതിച്ചുയരാന് തുടങ്ങി. അസംസ്‌കൃത എണ്ണവില 20 ശതമാനം വര്‍ധിച്ച് ബാരലിന് 71 ഡോളര് വരെ എത്തി. മൂന്നു പതിറ്റാണ്ടിനിടെ ഒറ്റ ദിവസം കൊണ്ടുണ്ടാകുന്ന ഏറ്റവും വലിയ വര്‍ധനയാണിത്.\nഎണ്ണ വില 80 ഡോളര് വരെ വര്‍ധിക്കുമെന്നാണ് നിരീക്ഷകര് വിലയിരുത്തുന്നത്. സൗദി അരാംകോ പ്ലാന്റുകളിലെ ഉല്‍പാദനം ഉടന് സാധാരണ നിലയിലാകുമെന്നും വിതരണത്തെ ബാധിക്കില്ലെന്നും ഊര്‍ജമന്ത്രി കഴിഞ്ഞ ദിവസം അറിയിച്ചിരുന്നു. എന്നാല് ഉല്‍പ്പാദനം പൂര്‍വ്വ സ്ഥിതിയിലാകാന് പ്രതീക്ഷിച്ചതിലേറെ കാലതാമസമെടുത്തേക്കാമെന്ന ആശങ്ക വിപണിയില് പ്രകടമാണ്. മഴുവന് ഉല്‍പ്പാദന ശേഷിയിലെത്താന് ദിവസങ്ങള് എടുത്തേക്കുമെന്ന് അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തു.\nഎണ്ണ വിതരണം പുനസ്ഥാപിക്കുന്നതു നീണ്ടുപോയാല് പ്രതിസന്ധി മറികടക്കാന് കരുതല് ശേഖരം ഉപയോഗിക്കുമെന്നു യുഎസ് പ്രസിഡന്റ് ഡോണള്‍ഡ് ട്രംപ് അറിയിച്ചു. ഇതിനായി യുഎസ് ഊര്‍ജവകുപ്പ് നടപടി തുടങ്ങി.\nശനിയാഴ്ച പുലര്‍ച്ചെയാണ് സൗദി കിഴക്കന് പ്രവിശ്യയിലെ അബ്ഖൈഖിലെ എണ്ണ ശുദ്ധീകരണ ശാലക്കും ഖുറൈ്സിലെ എണ്ണ പാടത്തിനും നേരെ യെമനിലെ ഹുതി മിലിഷ്യകള് ഡ്രോണ് ആക്രമണം നടത്തിയത്. ലോകത്തിലെ ഏറ്റവും വലിയ എണ്ണ ശുദ്ധീകരണ ശാലയാണ് അബ്ഖൈഖിലേത്. സൗദിയിലെ രണ്ടാമത്തെ ഏറ്റവും വലിയ എണ്ണ പാടമാണ് ഖുറൈസിലേത്. ആക്രമണത്തെ തുടര്‍ന്ന് രണ്ട് കേന്ദ്രങ്ങളുടെയും പ്രവര്‍ത്തനം താല്‍ക്കാലികമായി നിര്‍ത്തിവെച്ചു.\nഅരാംകോയുടെ 50 ശതമാനം എണ്ണ ഉല്‍പ്പാദനം ഇതോടെ നിലച്ചു. ഇത് പ്രതിദിനം 57 ലക്ഷം ബാരല് എണ്ണ കയറ്റുമതിയെ ബാധിച്ചു. പെട്രോളിയം മാത്രമല്ല, പ്രകൃതി വാതക കയറ്റുമതിയും 50 ശതമാനമായി ഇടിഞ്ഞു.


വ്യത്യസ്തമായ കൃഷി മാതൃകയുമായി സുജിത്ത്\nപുത്തൻ കൃഷി പരീക്ഷണങ്ങളും വിപണനത്തിൽ വ്യത്യസ്തമായ ആശയങ്ങളും കൊണ്ട് ജന ശ്രദ്ധ നേടുകയാണ് ആലപ്പുഴ കഞ്ഞിക്കുഴിയിലെ യുവകർഷകനായ എസ് പി സുജിത്ത്. പ്രണയദിനത്തിൽ സുജിത്ത് നടത്തിയ ചൂണ്ടയിടൽ മത്സരം ഏറെ കൗതുകമുണർത്തുന്നതായിരുന്നു. വിപണിയിൽ മാത്രമല്ല കൃഷിയിലും പുതിയ പരീക്ഷണങ്ങൾ നടത്തുന്നത് സുജിത്തിന് ഹോബിയാണ് ഉരുളക്കിഴങ്ങും ഉള്ളിയുമെല്ലാം കഞ്ഞിക്കുഴിയിലെ പഞ്ചാരമണലിലും വിളവ് നൽകുമെന്ന് സുജിത്ത് പരീക്ഷിച്ച് തെളിയിച്ചിട്ടുണ്ട്.ഏറ്റവുമൊടുവിൽ വാണിജ്യാടിസ്ഥാനത്തിലുള്ള ഉള്ളി കൃഷിയിലും വിജയം കൊയ്തതോടെ 50 സെന്റിലെ ഉള്ളികൃഷി മൂന്ന് ഏക്കറിലേക്ക് വ്യാപിപ്പിച്ചിരിക്കുകയാണ് സുജിത്. കഞ്ഞിക്കുഴിയിലെ തരിശുനിലങ്ങൾ പൊന്നു വിളയുന്ന കൃഷിയിടങ്ങളാക്കിമാറ്റുകയാണ് ഈ കർഷകൻ.\nഏഴു വർഷം മുൻപാണ് സ്വർണക്കടയിലെ തന്റെ ജോലി രാജിവെച്ച് സുജിത്ത് കൃഷിയിലേക്കിറങ്ങിയത്. ഇന്ന് കഞ്ഞിക്കുഴി, മുഹമ്മ, തണ്ണീർമുക്കം, ചേർത്തല നഗരസഭ എന്നിവിടങ്ങളിലായി 15 ഏക്കർ സ്ഥലത്ത് സുജിത്ത് പലതരം വിളകൾ കൃഷി ചെയ്യുന്നുണ്ട്. ചെറുപ്പകാലത്തെ കൃഷി അറിവുകളും ഒപ്പം കൃഷി വകുപ്പിൽ നിന്നുള്ള സാങ്കേതിക സഹായങ്ങളും ലഭ്യമായതോടെ ചുരുങ്ങിയ കാലയളവുകൊണ്ട് സുജിത്ത് ഒരു മികച്ച കർഷകനായി മാറി.\nപാവൽ, പടവലം, സാലഡ് കുക്കുംബർ, പീച്ചിങ്ങ, തണ്ണിമത്തൻ, ചീര, വെണ്ട, പച്ചമുളക്, ഉള്ളി, പൊട്ടുവെള്ളരി, കപ്പ തുടങ്ങി അനേകം വിളകളാണ് വാണിജ്യാടിസ്ഥാനത്തിൽ സുജിത്ത് കൃഷിചെയ്യുന്നത്. ഇതോടൊപ്പം ബിഗോവ താറാവ്, മുയൽ, കോഴി, കാരി ചെമ്പല്ലി തുടങ്ങിയ മീനുകൾ എന്നിവയേയും വളർത്തുന്നു.\nകൃഷിയിലെ ഈ മികവിന് മികച്ച കർഷകൻ, മികച്ച യുവകർഷകൻ എന്നിങ്ങനെയുള്ള അംഗീകാരങ്ങളും സുജിത്തിന് ലഭിച്ചിട്ടുണ്ട്. കൃഷി ചെയ്യാൻ ആഗ്രഹിക്കുന്ന ഓരോരുത്തർക്കും മാതൃകയാക്കാവുന്ന കർഷകനാണ് സുജിത്ത്.\nപത്മശ്രീ പാപ്പമ്മാള്: ജൈവകൃഷിക്കായി ജീവിതം ഉഴിഞ്ഞുവെച്ച 105കാരി


അട്ടപ്പാടി: പ്രതികരിക്കാത്ത സാംസ്‌കാരിക നായകര് മാപ്പു പറയണം :: Janmabhumi Daily\nSunday 25 February 2018 12:14 pm IST\nഅഹമ്മദാബാദ്: വടക്കേ ഇന്ത്യയില് ദളിത് പീഡനം നടന്നെന്ന് പ്രചരിപ്പിച്ച് ജാതി സ്പര്‍ദ്ധയും സംഘര്‍ഷവും സൃഷ്ടിക്കാന് ശ്രമിക്കുന്നവര് കേരളത്തില് കണ്‍മുന്നില് നടക്കുന്ന ദളിത് പീഡനം കണ്ടില്ലെന്ന് നടിക്കുകയാണെന്ന് ഭാരതീയ വിചാരകേന്ദ്രം സംഘടനാ സെക്രട്ടറി കാ. ഭാ. സുരേന്ദ്രന്. കമ്മ്യൂണിസ്റ്റുകളും മുസ്ലിം തീവ്രവാദ സംഘടനകളുമാണ് നിരന്തരം ഈ മുതലെടുപ്പിനു ശ്രമിക്കുന്നതെന്നും അദ്ദേഹം പ്രസ്താവിച്ചു.\nപിണറായി വിജയന് മുഖ്യമന്ത്രി ആയശേഷം കേരളത്തില് നടന്ന ദളിത് പീഡനങ്ങളുടെ കണക്കെടുത്താല് ആരും അമ്പരന്നു പോകും. മുഖ്യമന്ത്രിയുടെ നാട്ടില്‍ത്തന്നെ കമ്മ്യൂണിസ്റ്റുകാര് ദളിത് പെണ്‍കുട്ടികളെ ആക്രമിച്ചതും അവരില് ഒരാള് ആത്മഹത്യക്ക് ശ്രമിച്ചതും മറക്കാറായിട്ടില്ല. പാലക്കാട് ദളിത് കുടുംബത്തെ പെട്രോളൊഴിച്ച് കത്തിച്ചു കൊന്നത് കമ്മ്യൂണിസ്റ്റുകാര് തന്നെയായത് യാദൃശ്ചികമല്ല. തൃശൂര് ജില്ലയില് പിണറായിയുടെ പോലീസ് എന്ന അഹങ്കാരത്തില് വിനായകന് എന്ന യുവാവിനെ മര്‍ദ്ദിച്ച്, ഒടുവില് ആത്മഹത്യയിലേക്ക് വലിച്ചെറിയപ്പെട്ട കാര്യവും മനസ്സാക്ഷിയുള്ളവരെ ഞെട്ടിച്ച സംഭവമാണ്.\nആദിവാസി സ്ത്രീ കാര് വാങ്ങിയതിനെ പരിഹസിച്ചവര് നാല്‍പ്പതിനായിരത്തിന്റെയും അമ്പതിനായിരത്തിന്റെയും കണ്ണട വാങ്ങിയപ്പോള് കമ്മ്യൂണിസ്റ്റുകളുടെ വികൃത മനോഭാവം മലയാളികള് മനസിലാക്കേണ്ടതായിരുന്നു.\nഇപ്പോള് ഒരു യുവാവിനെ അടിച്ചും ഇടിച്ചും ചവിട്ടിയും കൊന്നപ്പോള് കേരളത്തിന്റെ മനസ്സാക്ഷി പൊട്ടിത്തെറിക്കേണ്ടതായിരുന്നു. മലയാള മനസിനെ ഇങ്ങനെ അധഃപതിപ്പിച്ച ഇവിടുത്തെ സാംസ്‌കാരിക നായകര് മാപ്പു പറയണം. എന്തുകൊണ്ട് അവാര്‍ഡുകള് വലിച്ചെറിയാത്തത്? എന്തുകൊണ്ട് മെഴുകുതിരി പ്രകടനം നടത്തിയില്ല? എന്തുകൊണ്ട് പ്രതിഷേധ ജ്വാല ഉയര്‍ത്തിയില്ല, സുരേന്ദ്രന് ചോദിച്ചു.\nകേരളത്തിലെ ദളിത് സംരക്ഷണത്തിന്റെ മാതൃകയാണ് അട്ടപ്പാടി സംഭവം. ദളിത്- മുസ്ലിം ഐക്യം പറഞ്ഞു നടക്കുന്ന സംഘടനകളുടെ മൗനവും കപട്യവും പ്രത്യേകം ശ്രദ്ധിക്കേണ്ടതാണെന്നും സുരേന്ദ്രന് ചൂണ്ടിക്കാട്ടി.\nജാലിയന് വാലാബാഗ് കൂട്ടക്കൊലയ്ക്ക് മാപ്പു പറയണം


ആളില്ലാത്തപ്പോൾ വീട്ടിൽ കയറി നഴ്സിനെ പീഡിപ്പിക്കാൻ ശ്രമം; ആംബുലൻസ് ഡ്രൈവർ അറസ്റ്റിൽ – News18 Malayalam\nആളില്ലാത്തപ്പോൾ വീട്ടിൽ കയറി നഴ്സിനെ പീഡിപ്പിക്കാൻ ശ്രമം; ആംബുലൻസ് ഡ്രൈവർ അറസ്റ്റിൽ\nരാത്രിയില് പരാതിക്കാരിയുടെ ഭര്‍ത്താവ് വീട്ടില് ഇല്ലെന്ന് മനസിലാക്കിയ വിജേഷ് അവിടെ എത്തുകയായിരുന്നു. യുവതിയെ ഫോണിൽ വിളിച്ച് കതകു തുറക്കാന് ആവശ്യപ്പെട്ടു\nLast Updated : July 07, 2021, 22:19 IST\nപത്തനംതിട്ട: ഭര്‍ത്താവ് വീട്ടിൽ ഇല്ലെന്ന് മനസിലാക്കി അര്‍ധരാത്രി വീട്ടില് കയറി നഴ്‌സിനെ ലൈംഗികമായി പീഡിപ്പിക്കാന് ശ്രമിച്ചതിന് ആംബുലൻസ് ഡ്രൈവർ അറസ്റ്റിലായി. പന്നിവിഴ കാറ്റാടിയില് വിജേഷിനെയാണ് (സച്ചു- 40) ഏനാത്ത് പോലീസ് പിടികൂടിയത്.\nജൂൺ 19ന് പുലര്‍ച്ചെ രണ്ടരയോടെയാണ് വീട്ടിൽ കയറി നഴ്സിനെ ലൈംഗികമായി പീഡിപ്പിക്കാൻ ശ്രമിച്ചത്. പത്തനംതിട്ട ജനറല് ആശുപത്രിയില് കരാർ അടിസ്ഥാനത്തിൽ ജോലി ചെയ്യുന്ന മാരൂര് സ്വദേശിനിയായ നഴ്സിനു നേരെയാണ് പീഡനശ്രമമുണ്ടായത്. ഒരേ ആശുപത്രിയില് ജോലി ചെയ്യുന്ന ഇരുവരും തമ്മില് മുന്‍പരിചയമുണ്ടായിരുന്നു.\nരാത്രിയില് പരാതിക്കാരിയുടെ ഭര്‍ത്താവ് വീട്ടില് ഇല്ലെന്ന് മനസിലാക്കിയ വിജേഷ് അവിടെ എത്തുകയായിരുന്നു. യുവതിയെ ഫോണിൽ വിളിച്ച് കതകു തുറക്കാന് ആവശ്യപ്പെട്ടു. എന്നാൽ കതക് തുറക്കാൻ യുവതി കൂട്ടാക്കിയത്. ഇതോടെ അക്രമിക്കുമെന്ന് ഭീഷണിപ്പെടുത്തുകയായിരുന്നു. ഇതോടെയാണ് യുവതി കതക് തുറന്നത്. വീടിനുള്ളിൽ കയറിയ പ്രതി യുവതിയെ കടന്നുപിടിക്കുകയും, ബലമായി പീഡിപ്പിക്കാൻ ശ്രമിക്കുകയായിരുന്നു. എന്നാൽ യുവതി ഉറക്കെ നിലവിളിച്ചതോടെ പീഡനശ്രമം ഉപേക്ഷിച്ച് പ്രതി ഓടി രക്ഷപെടുകയായിരുന്നു.\nസംഭവത്തിൽ കഴിഞ്ഞ ദിവസം ഏനാത്ത് പോലീസ് സ്‌റ്റേഷനില് എത്തി യുവതി പരാതി നല്‍കുകയായിരുന്നു. തുടര്‍ന്ന് നടത്തിയ അന്വേഷണത്തിലാണ് പ്രതിയെ പൊലീസ് വീട്ടിൽ നിന്ന് കസ്റ്റഡിയിലെടുത്തത്. ചോദ്യം ചെയ്യലിൽ ഇയാൾ കുറ്റം സമ്മതിച്ചതോടെ അറസ്റ്റ് രേഖപ്പെടുത്തുകയായിരുന്നു. കോടതിയിൽ ഹാജരാക്കിയ ഇയാളെ 14 ദിവസത്തേക്ക് റിമാൻഡ് ചെയ്തു.\nപ്രായപൂർത്തിയാകാത്ത പെൺകുട്ടിയെ മയക്കുമരുന്നിന് അടിമയാക്കി പീഡിപ്പിച്ചതായി അമ്മയുടെ പരാതി. സംഭവത്തിൽ പൊലീസ് ഇടപെടൽ വൈകിയെന്ന് ചൂണ്ടിക്കാട്ടി കുട്ടിയുടെ അമ്മ മുഖ്യമന്ത്രിക്കും സംസ്ഥാന പൊലീസ് മേധാവിക്കും പരാതി നൽകി.\nപെൺകുട്ടിയെ വിവാഹ വാഗ്ദാനം നൽകി മയക്കുമരുന്നിന് അടിമയാക്കിയ ശേഷം യുവാവ് പീഡിപ്പിച്ചെന്നാണ് പരാതി. പെൺകുട്ടിയുടെ സുഹൃത്തായ തൃത്താല മേഴത്തൂർ സ്വദേശിയായ 25 കാരൻ കുട്ടിയെ വീട്ടിൽ നിന്ന് കൂട്ടിക്കൊണ്ടുപോവുകയും പലയിടങ്ങളിലെത്തിച്ച് ലൈംഗികമായി പീഡിപ്പിച്ചെന്നും പരാതിയിൽ പറയുന്നു.\nAlso Read- കസ്റ്റംസ് ചോദ്യം ചെയ്യാൻ വിളിപ്പിച്ചപ്പോൾ ഷാഫിക്ക് വയറുവേദന; എത്താനാകില്ലെന്നു കസ്റ്റംസിനെ അറിയിച്ചു\nഏപ്രിൽ 30ന് പെൺകുട്ടിയെ വീട്ടിൽ നിന്നും കാണാതായിരുന്നു. തുടർന്ന് പെൺകുട്ടിയെ കാണാനില്ലെന്ന് കാട്ടി ചാലിശ്ശേരി പൊലീസിൽ പരാതി നൽകി. ജൂൺ 20 ന് പെൺകുട്ടിയും സുഹൃത്തായ യുവാവും പൊലീസ് സ്റ്റേഷനിൽ ഹാജരായി. യുവാവിനോടൊപ്പം പോകാനാണ് താൽപ്പര്യമെന്നറിയിച്ചതിനെ തുടർന്ന് പെൺകുട്ടി ഇയാൾക്കൊപ്പം പോവുകയും ചെയ്തു. ഇതുമായി ബന്ധപ്പെട്ട തിരിച്ചറിയൽ കാർഡ് പരിശോധനയിൽ പെൺകുട്ടിക്ക് പ്രായപൂർത്തിയായെന്ന് തെളിയുകയും ചെയ്തിരുന്നതായി പൊലീസ് പറഞ്ഞു.\nAlso Read- തറയിൽ ഫിനാൻസ് തട്ടിപ്പ്: പത്തനാപുരത്ത് നിക്ഷേപകര്‍ക്ക് നഷ്ടമായത് മൂന്ന് കോടിയിലധികം രൂപ\nവീട് വിട്ടിറങ്ങുമ്പോൾ പെൺകുട്ടി ഫോൺ വീട്ടിൽവെച്ചിരുന്നു. ഫോണിൽ അമ്മ നടത്തിയ പരിശോധനയിലാണ് പ്രായപൂർത്തിയാവും മുമ്പ് പെൺകുട്ടി പീഡനത്തിനിരയായിട്ടുണ്ടെന്നും യുവാവ് മയക്കുമരുന്ന് നൽകിയിരുന്നതായും മനസ്സിലായത്. ഇക്കാര്യം കാണിച്ച് ചാലിശ്ശേരി പൊലീസിന് പരാതി നൽകിയിട്ടുണ്ടെന്നാണ് അമ്മ അവകാശപ്പെടുന്നത്. എന്നാൽ ഇക്കാര്യം പൊലീസ് നിഷേധിക്കുകയാണ്. തുടർന്നാണ് മുഖ്യമന്ത്രിക്കും സംസ്ഥാന പൊലീസ് മേധാവിക്കും കുട്ടിയുടെ അമ്മ പരാതി നൽകിയത്.\nFirst published: July 07, 2021, 22:19 IST\nadoorAmbulance driver arrestcrime newskerala policesexual abuse


Kadakampally Surendran | എനിക്ക് ഭക്തിയുണ്ടോ വിഭക്തിയുണ്ടോ എന്നൊന്നും ആരും ചോദ്യം ചെയ്യേണ്ട കാര്യമില്ല? താങ്കൾ ഒരു കമ്മ്യൂണിസ്റ്റ്കാരനാണോ എന്ന ചോദ്യത്തിനും കടകംപള്ളിക്ക് കൃത്യമായ ഉത്തരമില്ല? മനോരമ ന്യൂസിൽ പ്രമോദ് രാമന്റെ ചോദ്യങ്ങൾക്കെല്ലാം ഉത്തരം പറയാതെ തട്ടിക്കയറി സ്വയം പ്രതിരോധം തീർത്ത് കടകംപള്ളി സുരേന്ദ്രൻ - MarunadanMalayali.com\nഎനിക്ക് ഭക്തിയുണ്ടോ വിഭക്തിയുണ്ടോ എന്നൊന്നും ആരും ചോദ്യം ചെയ്യേണ്ട കാര്യമില്ല? താങ്കൾ ഒരു കമ്മ്യൂണിസ്റ്റ്കാരനാണോ എന്ന ചോദ്യത്തിനും കടകംപള്ളിക്ക് കൃത്യമായ ഉത്തരമില്ല? മനോരമ ന്യൂസിൽ പ്രമോദ് രാമന്റെ ചോദ്യങ്ങൾക്കെല്ലാം ഉത്തരം പറയാതെ തട്ടിക്കയറി സ്വയം പ്രതിരോധം തീർത്ത് കടകംപള്ളി സുരേന്ദ്രൻ\nSeptember 14, 2017 | 03:12 PM IST | Permalink\nകമ്മ്യൂണിസ്റ്റുകാരനായ കടകംപള്ളി സുരേന്ദ്രൻ ഗുരുവായൂർ അമ്പല ദർശനം നടത്തിയതും പറ നിറച്ച് കണ്ണനെ കൺ നിറയെ കണ്ട് കൈതൊഴുതതും വൻ വാർത്തയായിരുന്നു. കമ്മ്യൂണിസ്റ്റുകാരനായ ഒരു മന്ത്രിക്ക് ഇങ്ങനെയൊക്കെ ചെയ്യാമോ എന്ന് പല കോണിൽ നിന്നും ചോദ്യം ഉയർന്നിരുന്നു. സംഭവം വൻ വിവാദമായതോടെയാണ് മനോരമ ചാനൽ ഇന്നലത്തെ അന്തി ചർച്ചയിൽ കടകംപള്ളി സുരേന്ദ്രനെ വിളിക്കുന്നത്. പ്രമോദ് രാമനാണ് കടകംപള്ളിയോട് ചോദ്യങ്ങൾ ചോദിച്ചത്. എന്നാൽ പ്രമോദിന്റെ ചോദ്യങ്ങൾക്കൊന്നും കൃത്യമായ ഉത്തരം പറയാതെ ദേഷ്യപ്പെട്ടുകൊണ്ട് നിർത്താതെ് സംസാരിച്ച് സ്വയം പ്രതിരോധം തീർക്കുകയായിരുന്നു ദേവസ്വം മന്ത്രി.\nചർച്ചയിൽ ഉടനീളം തീർത്തും ക്ഷോഭത്തോട്് കൂടിയായിരുന്നു മന്ത്രിയുടെ സംസാരം. ഒരു ചോദ്യങ്ങൾക്കു പോലും കൃത്യമായ മറുപടി നൽകിയിട്ടില്ലെന്നു മാത്രമല്ല പ്രമോദിന് നേരെ തട്ടിക്കയറുകയും ചെയ്യുന്നുണ്ട് മന്ത്രി. ഇതിനിടയിൽ ചോദ്യങ്ങൾ ചോദിക്കാനോ ചോദിച്ച ചോദ്യങ്ങൾക്ക് കൃത്യമായി ഉത്തരം പറയാനോ മന്ത്രി തയ്യാറാകുന്നുമില്ല. എല്ലാത്തിനും ഉത്തരം സ്വന്തം ദേഷ്യം മാത്രം. തികച്ചും ഏകപക്ഷീയമായി ചർച്ചയിലുടനീളം തന്റെ ഭാഗം ന്യായീകരിച്ച് ഉത്തരങ്ങൾ നൽകാതെ സ്വയം പ്രതിരോധം തീർക്കുകയായിരുന്നു മന്ത്രി എന്ന് വ്യക്തം. ബിജെപിയുടെ ഗോപാല കൃഷ്ണനും കൃഷ്ണദാസും ചർച്ചയിൽ പങ്കെടുക്കുന്നുണ്ടെങ്കിലും ഇവർക്കോ പ്രമോദ് രാമനോ പോലും വാ തുറക്കാൻ പോലുമുള്ള അവസരം മന്ത്രി കൊടുത്തിട്ടില്ല.\nഞാൻ ശ്രീകൃഷ്ണ ഭക്തനാണ്, അയ്യപ്പ ഭക്തനാണ്, ശ്രീ ഭദ്രകാളി ഭക്തനാണ് അതൊക്കെ നിങ്ങൾ അന്വേഷിക്കേണ്ട കാര്യമെന്താണ് എന്ന് ചോദിക്കുന്ന മന്ത്രി താൻ ഒരു ദേവസ്വം മന്ത്രിയാണെനന്നും പറയുന്നു. എല്ലാത്തിനും മന്ത്രിക്ക് ഒരേ ഒരു ഉത്തരമേ ഉള്ളൂ. അതൊക്കെ നിങ്ങൾ അറിയണ്ട കാര്യമാണ്. അതൊക്കെ എന്റെ കാര്യം അത്രമാത്രം. അമ്പലത്തിൽ പോയെങ്കിൽ അത് എന്റെ ഉത്തരവാദിത്തത്തിന്റെ ഭാഗമായാണ് അമ്പലത്തിൽ പോയതെന്നും മന്ത്രിയുടെ വിശദീകരണം.\nഞാൻ ഏറ്റെടുത്ത പ്രവൃത്തി അമ്പലങ്ങളുടെ സംരക്ഷണമാണ് അതിനാൽ കാസർഗോഡ് മുതൽ കളയിക്കാവിള വരെയുള്ള അമ്പലങ്ങളിൽ പോയെന്നും വരും അതൊന്നും ആരും ചോദിക്കേണ്ട കാര്യമില്ലെന്നും മന്ത്രി. അമ്പലത്തിന്റെ വിശ്വാസത്തിന്റെ ഭാഗമായാണ് ഉടുപ്പിടാതെ കയറിയത്. അത് ആരാചാരാനുഷഠാനനങ്ങളുടെ ഭാഗം. എന്നാൽ കൈ കൂപ്പിയത് എന്തിനാണെന്ന് ഉള്ള ചോദ്യത്തിന് കൃത്യമായ മറുപടി പറയാതെ മന്ത്രി ക്ഷോഭിക്കാനും തട്ടിക്കയറാനും തുടങ്ങി. പിന്നീടങ്ങോട്ടുള്ള ഒരു ചോദ്യങ്ങൾക്ക് മന്ത്രിക്ക് ഉത്തരമില്ല.\nഭക്തിയുടെ പേരിലാണോ മര്യാദ കൊണ്ടാണോ കൈകൂപ്പിയത് എന്ന് ചോദിച്ചെങ്കിലും അതിനും മന്ത്രിക്ക് മറുപടി ഇല്ല. അതൊന്നും നിങ്ങളന്വേഷിക്കേണ്ടെ, എല്ലാം എന്റെ കാര്യം. ഒരു ഘട്ടത്തിൽ ചർച്ച ഏകപക്ഷീയമായി പോകും ചോദ്യത്തിന് കൂടി മറുപടി പറയണം എന്ന് പ്രമോദ് ആവർത്തിച്ച് പറയുന്നുണ്ടെങ്കിലും ഒന്നിനും മന്ത്രിക്ക് മറുപടി ഇല്ല. എല്ലാത്തിനും തട്ടിക്കയറൽ മാത്രം. ദേവസ്വം മന്ത്രി ഗുരുവായൂരിലെത്തി കൈകൂപ്പി പ്രാർതഥിക്കണമെന്ന് ഏത് ദേവസ്വം നിയമത്തിലാണ് പറയുന്നതെന്ന് പ്രമോദ് രാമന്റെ ചോദ്യത്തിനും മന്ത്രിക്ക് മറുപടി ഇല്ല. ഇതൊക്കെ എന്റെ മര്യാദ. എന്റെ സ്വകാര്യം. ഇതിലൊന്നും ആർക്കും ബുദ്ധിമുട്ടും പ്രയാസവും ഉണ്ടാകേണ്ട കാര്യമില്ല.\nഞാൻ ശബരിമലയിൽ പോയിട്ടുണ്ട്. തിരുവൈരാണിക്കുളത്ത് പോയിട്ടുണ്ട്. അതൊക്കെ എന്റെ ഉത്തരവാദിത്തത്തിന്റെ ഭാഗം. താങ്കൾ ഒരു കമ്മ്യൂണിസ്റ്റുകാരനാണോ എന്ന ചോദ്യത്തിനും മന്ത്രിക്ക് മറുപടി ഇല്ല. താങ്കൾ കമ്മ്യൂണിസ്റ്റുകാരനാണോ ദേവസ്വം മന്ത്രിയാണോ എന്ന് ആവർത്തിച്ച് ചോദിച്ചപ്പോൾ താൻ രണ്ടുമാണെന്നും ആരെയും ബോധ്യപ്പെടുത്തേണ്ടെന്നും പറഞ്ഞ് ഉത്തരം മുട്ടുമ്പോൾ കൊഞ്ഞനം കുത്തുന്ന രീതിയിലായിരുന്നു മന്ത്രിയുടെ സമീപനം. പ്രമോദിന്റെ ചോദ്യങ്ങളെല്ലാം അപ്രസക്തമാണെന്ന് മന്ത്രി ആവർത്തിച്ചുകൊണ്ടേയികുന്നു.\n`ഞങ്ങൾ മുന്നോട്ടു കൊണ്ടു പോകുന്ന സമരം ആക്രമിക്കപ്പെട്ട ഓരോരുത്തർക്കും വേണ്ടി`; നിഷ സാരംഗ് പുരുഷാധിപത്യ പ്രവണതകളുടെ മറ്റൊരു ഇര; തൊഴിൽ രംഗത്തെ സ്ത്രീ പീഡനം തുറന്നു പറഞ്ഞ നടിക്ക് അനുകൂലമായി പൊലീസ് ഇടപെടണം: `ഉപ്പും മുളകും` സെറ്റിലെ ദുരനുഭവങ്ങൾ തുറന്ന് പറഞ്ഞ നടി നിഷ സാരംഗിന് പിന്തുണയുമായി ഡബ്ല്യുസിസി


താഴ്വാരം - മഷിത്തണ്ട് ചര്‍ച്ചാവേദി.\nഫ്ലാഷ്ബാക്കുകള് ഇത്ര സമര്‍ത്ഥമായി ഉപയോഗിച്ച സിനിമ അധികം ഉണ്ടാകില്ല.\nഎം.ടി യുടെ തിരകഥ. ഭരതന്റെ സംവിധാനം അതിനു മികവുറ്റതാക്കി.അഭിനയത്തില് ആരും മോശമാക്കിയില്ല. മോഹന്‍ലാല് , സുമലത, ശങ്കരാടി, പിന്നെ സലിം !\ngreat movie. And hopes this was adapted from any of the holliwood movie.\nവൈശാലി. എംടി ഭരതന് കൂട്ടുകെട്ടിലെ ഒരു ക്ലാസിക്ക് സിനിമ. നല്ല ഛായാഗ്രഹണം.നല്ല സംവിധാനം. ആ കഴുകനും മലമുകളില് നിന്ന് പാറകള് ഉരുണ്ടുവീഴുന്നതുമൊക്കെ എത്ര മനോഹരം. നല്ല അഭിനയം. നല്ല ഗാനങ്ങള്.\nനെടുമുടി അവതരിപ്പിച്ച രാജഗുരു ഇങ്ങനെ മോശക്കാരനാക്കേണ്ടിയിരുന്നോ? ഒരു നല്ല രാജഗുരു ആണെങ്കിലും രാജ്യനന്മക്ക് വേണ്ടി ഇത്തരം പ്രവൃത്തികള് ചെയ്യും.അന്നത്തെ രീതി വച്ച് അത് ശരിയുമാണ്. പിന്നെന്തിന്?\nരാജ്യനന്മയ്ക്കു വേണ്ടി മാത്രമല്ലല്ലോ ജലജേച്ചീ രാജഗുരു അതു ചെയ്തത്. സ്വാര്‍ഥലാഭവും ഒരു കാരണമല്ലേ?\nതാഴ്വാരത്തിന്റെ ക്ലൈമാക്സ് സീനിലും കഴുകന്മാരെ കാണാം. ഇതിനു മാത്രം കഴുകന്മാര് എവിടെയിരിക്കുന്നാവോ? :/\nഭരതന്റെ മിക്ക ചിത്രങ്ങളിലും പ്രകൃതിയും ജീവജാലങ്ങളും പ്രധാനകഥാപാത്രങ്ങളാകാറുണ്ട്. വൈശാലിയിലെ മാനിനേയും പുലിയേയും (അതോ കടുവയോ) ഓര്‍ക്കുക.\nവൈശാലിയെപ്പറ്റിയുള്ള ഞാന് വായിച്ച രണ്ട് തമാശകള് പങ്കു വെയ്ക്കാം.\n1. മാനും ഋശ്യശൃംഗനും ഒരുമിച്ച് പുഴയില് നിന്നും വെള്ളം കുടിക്കുന്ന ഒരു സീനുണ്ടതില്. പക്ഷെ എന്തു ചെയ്തിട്ടും മാന് വെള്ളം കുടിക്കുന്നില്ല. മാനിനുണ്ടോ ആക്ഷനും കട്ടും പിന്നെ പാഴായി പോകുന്ന ഫിലിമിന്റെ വിലയും ഒരു പ്രശ്നം. അവസാനം യൂണിറ്റിലെ ഒരു തമിഴനാണത്രെ (അതേയതെ, മുല്ലപ്പെരിയാര് ഭീകരന്) പ്രശ്നം വളരെ ലളിതമായി പരിഹരിച്ചത്. മാനിനെ പിടിച്ചു കൊണ്ടുപോയി അതിന് കിലോക്കണക്കിന് ഉപ്പ് കൊടുത്തത്രെ. അര മണിക്കൂറിനകം മാന് പരവേശത്തോടെ ഓടി വന്ന് വെള്ളം കുടിക്കാന് തുടങ്ങി\n2.രണ്ടാമത്തെ സംഭവം നടക്കുന്നത് വൈശാലിയുടെ പ്രിവ്യൂവിലാണ്. പ്രിവ്യൂ കഴിഞ്ഞ് സുഹൃത്തുകളായ സംവിധായകരുടെ അടുത്ത് സംസാരിച്ച് നില്‍ക്കുകയാണ് ഭരതന്. എല്ലാവര്‍ക്കും നല്ല അഭിപ്രായം മാത്രം. ഒന്നും പറയാതെ നില്ക്കുന്ന ഒരാളോട് ('ഉപ്പിന്റെ" സംവിധായകന് പവിത്രനാണ് ആളെന്നാണെന്റെ ഓര്‍മ്മ)ഭരതന് ചോദിച്ചു. "എങ്ങനെയുണ്ടാശാനേ?"\n"കുഴപ്പമൊന്നുമില്ല. പക്ഷെ കാട്ടിലും പട്ടയം കൊടുക്കാന് തുടങ്ങിയ സംഭവം ഞാനറിഞ്ഞില്ല കേട്ടോ."\nകാര്യം മനസ്സിലാകാത്തവര് വൈശാലിയിലെ ഋശ്യശൃംഗന്റെ ആശ്രമത്തിനു ചുറ്റും കെട്ടിയ വേലിയെപ്പറ്റി ഓര്‍ത്തു നോക്കൂ. നാട്ടിലല്ലാതെ കാട്ടിലുണ്ടോ അതിര്‍ത്തിയും അതിര്‍ത്തിവഴക്കുമൊക്കെ.\nഭരതന് തന്നെയാണ് അദ്ദേഹത്തിന്റെ മിക്ക ചിത്രങ്ങളുടേയും കലാ സംവിധായകന് എന്നോര്‍ക്കുക.\nഭരതന്റെ ചിത്രങ്ങള് നല്ല പാട്ടുകളാലും സമൃദ്ധമാണ്. അദ്ദേഹം തന്നെ സ്വന്തം ചിത്രങ്ങള്‍ക്ക്പാട്ടുകളെഴുതുകയും സംഗീതം കൊടുക്കുകയും ചെയ്തിരുന്നു\nഎന്റെ ഇഷ്ടസിനിമ “മിഥുനം”\nവൈശാലി ചെയ്യുംമുമ്പ് ഭരതന് അതിനു വേണ്ടി വരച്ച ചില ചിത്രങ്ങള് കണ്ടിരുന്നു.\nസിനിമയിലെ ദൃശ്യങ്ങളെക്കാള് എത്രയോ മനോഹരമായിരുന്നു അവ.\n>>>>>രാജ്യനന്മയ്ക്കു വേണ്ടി മാത്രമല്ലല്ലോ ജലജേച്ചീ രാജഗുരു അതു ചെയ്തത്. സ്വാര്‍ഥലാഭവും ഒരു കാരണമല്ലേ?\nഅവിടെ ഒരു സ്വാര്‍ത്ഥത്തിന്റെ കഥയുടെ ആവശ്യമില്ലായിരുന്നു. ആ രാജഗുരുവിനെ നല്ലവാനായിത്തന്നെ കാണിക്കാമായിരുന്നു.\n>>>അവിടെ ഒരു സ്വാര്‍ത്ഥത്തിന്റെ കഥയുടെ ആവശ്യമില്ലായിരുന്നു. ആ രാജഗുരുവിനെ നല്ലവാനായിത്തന്നെ കാണിക്കാമായിരുന്നു. >>>\nഎന്ന് പറഞ്ഞാലെങ്ങനാ? അതൊക്കെ എഴുത്തുകാരന്റെ സ്വാതന്ത്ര്യമല്ലേ?\nഈ രീതിയിലാണെങ്കില്, ആ ചതിയന് ചന്തുവിനെ ഇത്ര വെള്ള പൂശേണ്ടിയിരുന്നോ എന്നും ചോദിച്ചുകൂടേ?\nഞാന് ഒരു കാണിയുടെ അല്ലെങ്കില് വിമര്‍ശകയുടെ സ്വാതന്ത്ര്യം ഉപയോഗിക്കുന്നു. :)\nഎന്തൊക്കെ ഇഷ്ടപ്പെട്ടില്ല അവ എന്തുകൊണ്ടിഷ്ടപ്പെട്ടില്ല എന്നും പറയണമല്ലോ. ( ഇത് വായിച്ച് എം ടി യുടെ രചനകളില് പുരോഗതി ഉണ്ടായാലോ! :) )\nആ കഥാപാത്രത്തെ മോശമാക്കിക്കാണിച്ചതുകൊണ്ട് ആ സിനിമയ്ക്ക് വിശേഷിച്ച് എന്തെങ്കിലും നേട്ടം ഉണ്ടായോ? നല്ലവനാക്കിക്കാണിച്ചിരുന്നുവെങ്കിലും കഥാഗതി ഇതുപോലെത്തന്നെ കൊണ്ടുപോകാമായിരുന്നു.\nപരിചയമില്ലാത്ത ആ പെണ്ണിനെത്തന്നെ ദൌത്യം ഏല്‍പ്പിക്കാന് വ്യഗ്രത കാണിക്കണമെങ്കില് രാജഗുരുവിന് രാജ്യത്തിന്റെ നന്മ അല്ലാതെ ഒരു ലക്ഷ്യം ആവശ്യമായി വന്നു.. രാജഗുരു കുടിലനായപ്പോള് കഥയ്ക്ക് മാറ്റ് കൂടുകയായിരുന്നു..\nരാജ്യനന്മയ്ക്കായി അവിടത്തെ സുന്ദരിയായ കന്യകയെ ഉപയോഗിക്കുക എന്നത് പണ്ടത്തെ നാട്ടുനടപ്പായിരുന്നില്ലേ? അപ്പോള് പിന്നെ ഈ കുടിലതയുടെ ആവശ്യമില്ലല്ലോ\nഅല്ലല്ലോ... രാജാവിന് അത്ര താല്പര്യമുണ്ടായിരുന്നില്ലല്ലോ.. രാജപുരോഹിതനാണ് അദ്ദേഹത്തെ പ്രേരിപ്പിക്കുന്നത്.. രാജാവിനെ ദുഷ്ടനാക്കുന്നതിനേക്കാള് രാജഗുരുവിനെ ദുഷ്ടനാക്കുന്നതാണ് നല്ലതെന്ന് തോന്നിക്കാണും കഥാകൃത്തിന്..\nഎന്നിട്ട് രാജാവ് ദുഷ്ടനായില്ലേ? കാര്യം കഴിഞ്ഞപ്പോള് അദ്ദേഹം ചെയ്തിരുന്ന വാഗ്ദാനങ്ങളെല്ലാം കാറ്റില് പറത്തിയില്ലേ? അതും രാജഗുരു പറഞ്ഞിട്ടാണെന്ന് പറയാം. എന്നാലും രാജാവിന് വേണമെങ്കില് വൈശാലിയെ അംഗീകരിക്കാന് കഴിയുമായിരുന്നു. അപ്പോള് രാജാവിന്റെ മനസ്സിലും സ്വന്തം രാജ്യം എന്ന സ്വാര്‍ത്ഥം മാത്രമേയുണ്ടായിരുന്നുള്ളൂ. അത് രാജാക്കന്മാരുടെ പതിവുമാണ്. അതുകൊണ്ട് രാജഗുരുവിനെ ദുഷ്ടനാക്കേണ്ടിയിരുന്നില്ല എന്നൊരു അഭിപ്രായം എനിക്ക് തോന്നി. കഥാകൃത്തിന് അങ്ങനെ തോന്നിയില്ല.\nനായകന് “ബാബു” നായിക വൈശാലി.. അപ്പോള് വില്ലന്മാര് വേണ്ടേ കഥ മുന്നോട്ട് പോകാന്.. നാട്ടിലെ വില്ലന്മാര് രാജാവും രാജഗുരുവും.. കാട്ടിലേത് മുനിയും പര്‍വ്വതവും.. എന്ത് മനോഹരമായ കഥ..\nരാജ്യത്തെ രക്ഷിക്കാനായി ആരെ വേണമെങ്കിലും ഈ പ്രവൃത്തിക്ക് രാജാവിന് അയയ്ക്കാം. അവിടെ അതിന് ഏറ്റവും അനുരൂപയായിട്ടുള്ളവള് വൈശാലിയായിരുന്നു. അവളെ അയക്കാന് അശോകന്റെ പ്രേമത്തിന്റെയും അതിനോടുള്ള രാജഗുരുവിന്റെ എതിര്‍പ്പിന്റെയും ഒന്നുമാവശ്യമുണ്ടായിരുന്നില്ല. രാജാവിന്റെ വില്ലത്തരം അവതരിപ്പിച്ചത് മനോഹരമായിരുന്നു എന്ന് ഞാനും സമ്മതിക്കുന്നു.


ഗോകുലത്തിന് തിരിച്ചുവരണം; നല്ല ഫുട്‌ബോളിനെ കോഴിക്കോട്ടുകാര്‍ക്ക് സ്‌നേഹിക്കാതിരിക്കാനാവില്ല | I League| Gokulam Kerala FC\nഎ.എഫ്.സി കപ്പ് യോഗ്യത ലക്ഷ്യമിട്ടാണ് ടീം പുതിയ സീസണ് ഇറങ്ങിയത്. എന്നാല് അതും സാധിക്കാതെ പോയി. കഴിഞ്ഞ സൂപ്പര്‍കപ്പില് ബെംഗളൂരു എഫ്.സിയെ വിറപ്പിച്ച ടീമിനാണ് ഈ ഗതി വന്നത്.\nകോഴിക്കോട്: ഏറെ പ്രതീക്ഷയോടെ ഐ ലീഗ് സീസണിന് ഇറങ്ങിയ ഗോകുലം കേരള എഫ്.സിക്ക് ഒടുവില് നിരാശയായിരുന്നു ഫലം. ലീഗിലെ 20 മത്സരങ്ങളില് വെറും മൂന്നു ജയങ്ങള് മാത്രമാണ് കേരളത്തിന് സ്വന്തമാക്കാനായത്. എട്ടു സമനിലകളും ഒമ്പത് തോല്‍വികളുമടക്കം 17 പോയന്റോടെ ഒമ്പതാം സ്ഥാനത്താണ് ടീം ഫിനിഷ് ചെയ്തത്.\nഎ.എഫ്.സി കപ്പ് യോഗ്യത ലക്ഷ്യമിട്ടാണ് ടീം പുതിയ സീസണ് ഇറങ്ങിയത്. എന്നാല് അതും സാധിക്കാതെ പോയി. കഴിഞ്ഞ സൂപ്പര് കപ്പില് ബെംഗളൂരു എഫ്.സിയെ വിറപ്പിച്ച ടീമിനാണ് ഈ ഗതി വന്നത്. കഴിഞ്ഞ സീസണില് ലീഗിലെ വമ്പന്മാരെ വിറപ്പിച്ച് 'ജയന്റ് കില്ലേഴ്‌സ്' എന്ന പേരു സമ്പാദിച്ച ടീമില് നിന്ന് ഇത്തവണ ആരാധകര് ഏറെ പ്രതീക്ഷിച്ചിരുന്നു. പ്രത്യേകിച്ചും ആദ്യ മത്സരങ്ങളില് മലയാളി താരങ്ങളെ ഉപയോഗിച്ച രീതികൂടിയായപ്പോള്.\nഎന്നാല്, മലയാളി താരങ്ങളായ ഗനി അഹമ്മദ് നിഗം, എസ്. രാജേഷ്, അര്‍ജുന് ജയരാജ്, സുഹൈര് വി.പി എന്നിവരെ ടൂര്‍ണമെന്റിനിടെ പരിക്ക് വലച്ചതോടെ ഗോകുലത്തിന്റെ തിരിച്ചടി തുടങ്ങി. സീസണ് തുടങ്ങുന്നതിനു തൊട്ടുമുന്‍പാണ് സ്പാനിഷ് പരിശീലകന് ഫെര്‍ണാണ്ടോ സാന്റിയാഗോയെ മാറ്റി ബിനോ ജോര്‍ജിനെ പരിശീലക സ്ഥാനത്ത് നിയമിക്കുന്നത്. എന്നാല് തുടക്കത്തിലെ മികച്ച പ്രകടനങ്ങള്‍ക്കു ശേഷം അദ്ദേഹത്തിന് ടീമിന്റെ പ്രകടനത്തില് മാറ്റമുണ്ടാക്കാന് സാധിച്ചില്ല. ഇതോടെ മാനേജ്‌മെന്റ് ടെക്‌നിക്കല് ഡയറക്ടറായി ഗിഫ്റ്റ് റയ്ഖാനെ കൊണ്ടുവന്നെങ്കിലും അതും ഫലം കണ്ടില്ല.\nലീഡെടുത്ത ശേഷം തോല്‍ക്കുന്നതും സമനിലകള് വഴങ്ങുന്നതും ഗോകുലത്തിന്റെ പതിവായിരുന്നു. ജയിക്കാമായിരുന്ന, അല്ലെങ്കില് സമനിലയെങ്കിലും നേടാമായിരുന്ന ഏതാനും മത്സരങ്ങളാണ് ഇത്തരത്തില് ടീം കളഞ്ഞുകുളിച്ചത്. അന്റോണിയോ ജെര്‍മനെ മുന്നില് നിര്‍ത്തിയുള്ള ആക്രമണങ്ങളും ഫലം കണ്ടില്ല. താരത്തിന്റെ മോശം ഫോമും പലപ്പോഴും ടീമിന്റെ പ്രകടത്തെ ബാധിച്ചു. ഇതിനിടെ ടീമുമായി ഒത്തുപോകാന് സാധിക്കുന്നില്ലെന്നു പറഞ്ഞ് ജെര്‍മന് ടീം വിടുകയും ചെയ്തു.\nമലയാളി താരങ്ങളെയടക്കം പരിക്ക് വലച്ചതോടെ ടീം കോമ്പിനേഷന് ശരിയാക്കാനായി 14 വിദേശ താരങ്ങളെയാണ് ഗോകുലം ഈ സീസണില് പരീക്ഷിച്ചത്. മറ്റൊരു ടീമും ഇത്രയും വിദേശ താരങ്ങളെ സീസണില് പരീക്ഷിച്ചിട്ടില്ല. ടീമിന്റെ ഗെയിംപ്ലാനിന് അനുയോജ്യരായവരെ കിട്ടാതിരുന്നതോടെ സീസണ് അവസാനം വരെ മാനേജ്‌മെന്റ് വിദേശ താരങ്ങളെ പരീക്ഷിച്ചു. അവസാനം നെരോക്കയ്‌ക്കെതിരേ കളത്തിലിറങ്ങിയ മുന്നേറ്റനിരതാരം ഇമ്മാനുവല് വരെ ആ പട്ടിക നീളുന്നു.\nക്യാപ്റ്റനായിരുന്ന ഉഗാണ്ടക്കാരന് മുദ്ദ മൂസയും കാസ്‌ട്രോയും തുടക്കത്തിലേ ടീമിനൊപ്പം ഉണ്ടായിരുന്നവരാണ്. പരിക്കേറ്റ് മൂസ മടങ്ങിയതോടെ ഹെയ്ത്തിയില് നിന്ന് ഫാബിയന് വോര്‍ബെ ടീമിലെത്തി. അതിനിടെ ഐവറി കോസ്റ്റുകാരന് അര്‍തര് കൊയാസിയെ പരീക്ഷിച്ചെങ്കിലും വിജയം കണ്ടില്ല.\nആന്ദ്രെ എന്റീനെ, നൈജീരിയക്കാരന് ഇമ്മാനുവല്, ഘാന താരങ്ങളായ ഡാനിയേല് അഡു, റസ്സല് ആല്‍ഫ്രഡ്, ബ്രസീല് താരം കാസ്‌ട്രോ എന്നിവരും ടീമിനായി കളിച്ചു. ഇതില് അഡുവും കാസ്‌ട്രോയും ടീമിലെ സ്ഥിരം സാന്നിധ്യമായിരുന്നു. കാസ്‌ട്രോയ്ക്ക് നിലവില് ഒരു വര്‍ഷത്തെ സസ്‌പെന്‍ഷന് ലഭിച്ചിട്ടുണ്ട്.\nറിസര്‍വ് ടീമില് നിന്ന് ക്രിസ്റ്റ്യന് സാബ, ചാള്‍സ് ഫോളി (ഘാന), നൈജീരിയക്കാരന് ജോയല് സണ്‍ഡേ, റസ്സല് ആല്‍ഫ്രഡ് (ഘാന), മര്‍ക്കസ് ജോസഫ് (ട്രിനിഡാഡ്) ഇമ്മാനുവല് (നൈജീരിയ)എന്നിവരും ടീമിലെത്തി. ഇതില് മര്‍ക്കസ് ജോസഫ് മികച്ച പ്രകടനമാണ് പുറത്തെടുത്തത്.\nപോയ വര്‍ഷം ഒക്ടോബര് 27-ന് കോഴിക്കോട് കോര്‍പ്പറേഷന് സ്റ്റേഡിയത്തില് നടന്ന മത്സരത്തില് കൊല്‍ക്കത്ത മോഹന് ബഗാനോട് 1-1 ന് നേടിയ സമനിലയോടെയാണ് ഗോകുലം ഐ ലീഗ് സീസണ് തുടക്കം കുറിച്ചത്. രണ്ടാം മത്സരത്തില് നെരോക്കയ്‌ക്കെതിരേയും സമനിലയായിരുന്നു ഫലം. പിന്നാലെ ചെന്നൈക്കെതിരേ നടന്ന മത്സരത്തില് രണ്ടിനെതിരേ മൂന്നു ഗോളുകള്‍ക്ക് തോറ്റു. എങ്കിലും അന്ന് കോര്‍പ്പറേഷന് സ്റ്റേഡിയത്തിലെ കാണികളെ ആവേശത്തിലാക്കിയ പ്രകടനമാണ് ഗോകുലം പുറത്തെടുത്തത്. ഫിനിഷിങ്ങിലെ പിഴവുകളില്ലാതിരുന്നെങ്കില് ജയിക്കേണ്ട മത്സരമായിരുന്നു അത്.\nപിന്നാലെ ഹോം മാച്ചില് ഷില്ലോങ് ലജോങ്ങിനെ ഒന്നിനെതിരേ മൂന്നു ഗോളുകള്‍ക്ക് പരാജയപ്പെടുത്തി ഗോകുലം ആദ്യ ജയം സ്വന്തമാക്കി. മലയാള താരങ്ങളായ ഗനി അഹമ്മദ് നിഗം, രാജേഷ്, അര്‍ജുന് ജയരാജ്, സുഹൈര് വി.പി എന്നിവരുടെ പ്രകടനങ്ങള് തന്നെയായിരുന്നു ടീമിന്റെ മുതല്‍ക്കൂട്ട്. അടുത്ത മത്സരത്തില് കഴിഞ്ഞ വര്‍ഷത്തെ ജേതാക്കളായ മിനര്‍വ പഞ്ചാബിനെ ഏകപക്ഷീയമായ ഒരു ഗോളിന് മറികടന്ന ഗോകുലം തുടര്‍ച്ചയായ രണ്ടാം ജയവും ആഘോഷിച്ചു. പിന്നാലെ ചര്‍ച്ചില് ബ്രദേഴ്‌സിനെതിരേ വീണ്ടും സമനില വഴങ്ങി.\nഇതിനു പിന്നാലെയാണ് ടീമിലെ അസ്വാരസ്യങ്ങള് തലപൊക്കിത്തുടങ്ങുന്നത്. ക്ലബ്ബിന്റെ സൂപ്പര്‍താരം അന്റോണിയോ ജെര്‍മന് ടീം വിട്ടതായിരുന്നു അതിന്റെ ഫലം.\nപിന്നീട് തുടര് തോല്‍വികള് ടീമിനെ വലച്ചു. ഇതോടെ ഹോം മാച്ചിനെത്തുന്ന കാണികളുടെ എണ്ണത്തിലും കുറവു വന്നു. അതിനിടയില് റിയല് കശ്മീരിനോട് സമനില. ജെര്‍മന് പോയതോടെ മുന്നേറ്റനിരയിലേക്ക് ഒരു താരത്തെ തേടിയലഞ്ഞ ഗോകുലം ട്രിനിഡാഡ് ആന്റ് ടുബാഗോ താരം മാര്‍ക്കസ് ജോസഫിനെ ടീമിലെത്തിച്ചു. എങ്കിലും തോല്‍വികള്‍ക്കും സമനിലകള്‍ക്കും അറുതിയുണ്ടായില്ല. ഒടുവില് 13 മത്സരങ്ങള്‍ക്കു ശേഷമാണ് ഗോകുലത്തെ തേടി ഒരു ജയമെത്തുന്നത്. നാട്ടില് നടന്ന മത്സരത്തില് നെരോക്കയെ ഒന്നിനെതിരേ രണ്ടു ഗോളുകള്‍ക്ക് ഗോകുലം മറികടന്നു.\nകൃത്യമായ ടീം കോമ്പിനേഷന് കണ്ടെത്താന് സാധിക്കാതിരുന്നതാണ് പലപ്പോഴും ഗോകുലത്തിന് തിരിച്ചടിയായത്. വരുന്ന സീസണില് ആരാധകരെ തിരിച്ചുകൊണ്ടുവരേണ്ടതുണ്ട് ഗോകുലത്തിന്. കോഴിക്കോട്ടെ ഫുട്‌ബോള് പ്രേമികള്‍ക്ക് നല്ല ഫുട്‌ബോളിനെ സ്‌നേഹിക്കാതിരിക്കാനാകില്ല.\nContent Highlights: I League Gokulam Kerala FC season review